lonetone: စာဖတ်ခန်း၊ စာဖတ်ဝါသနာ နဲ့ စာအုပ်ဆိုင်များ\n(ကမ္ဘောဒီးယားနိုင်ငံက တပိုင်တနိုင် Book Cafe အိမ်ဆိုင်များ)\nကျွန်တော့်ဘ၀မှာ လုပ်ချင်၊ ဖြစ်ချင်တဲ့ အရာတွေ အတော်များများ ရှိပါတယ်။ အဲဒီအထဲက ဆန္ဒတစ်ခုကတော့...တပိုင်တနိုင် စာဖတ်ခန်းလေး တစ်ခု တည်ထောင်ချင်တာပါပဲ။\nကျွန်တော်တို့တွေ၊ လူငယ်တွေ စာတွေဖတ်ဖို့ လိုသေးတယ်ဗျာ။ စာတွေ မဖတ်တော့ မသိ၊ မသိတော့... ပိုဆိုးတော့တာပေါ့ဗျာ။ အဲဒီလိုပြောလို့ မင်းကကော စာတွေ ဘယ်လောက်ဖတ်နေလို့လဲ၊ ဘယ်လောက်များ သိနေလို့လဲလို့ မေးရင်တော့...ကျွန်တော်လည်း ကြိုးစားပြီးသာ ဖတ်နေတာ၊ ချပြလောက်အောင် များပြားတဲ့ အရေအတွက်တစ်ခု အထိ မဖတ်ဖြစ်သေးဘူး၊ ဘာမှ ပြောပလောက်အောင် မသိသေးဘူးလို့ပဲ ဆိုရမှာပါ။\nစာဖတ်ခန်းတစ်ခု လုပ်ချင်တဲ့ စိတ်ကူးရဲ့အစ ကတော့ ကျွန်တော့်ရဲ့စာဖတ်ဝါသနာပါမှုက စတာပဲလို့ ဆိုရမှာပဲ။\nငယ်ငယ်ကတည်းက စာဖတ်ဝါသနာပါတော့ စာတွေ အစုံဖတ်တယ်။ အစုံဖတ်တော့ အတွေးစုံတာပေါ့။ စာဖတ်တာကို အားပေးတဲ့၊ အမြင်ကျယ်တဲ့၊ အင်ဂျင်နီယာ အဖေက ကျွန်တော်တို့မောင်နှစ်မတွေကို ဘယ်စာကို ဖတ်ရမယ်၊ ဘယ်စာကို မဖတ်ရဘူးလို့ တားမြစ်ခဲ့တာ မရှိခဲ့ပါဘူး။\nဒါပေမယ့် မှတ်မှတ်ရရ ၆ တန်း၊ ၇ တန်းလောက်တုန်းကတော့ နီလေးမောင်ရဲ့ မှုခင်းစာအုပ်၊ ဦးနုရဲ့ ကာမတဏ္ဍာ စာအုပ်တွေကို ဖတ်နေတာတွေ့တော့၊ ငယ်သေးလို့ သိပ်မဖတ်စေချင်ကြောင်း အရိက်အမြွက်လောက် ပြောဖူးပါတယ်။ ဒါပေမယ့်လည်း အဖေက ဘာကြောင့် မဖတ်စေချင်တာလည်းဆိုပြီး သိချင်လို့၊ စူးစမ်းပြီး ပိုလို့တောင် ဖတ်ဖြစ်သွားပါသေးတယ်။\nလိုရင်းကို ဆက်ရရင် ဒီလိုစာဖတ်ဝါသနာပါတော့ အရွယ်ရောက်လာတော့ စာအုပ်တွေ ၀ယ်တော့တာပေါ့။ ရသမျှ မုန့်ဖိုး၊ ရှိတဲ့ပိုက်ဆံ ကုန်အောင် စာအုပ်ဝယ်ပစ်တယ်။ စာအုပ်တွေ မြင်နေရရင် ပျော်တယ်။ စာအုပ်တွေကို ဖုန်သုတ်ပြီး၊ တသသ လုပ်နေရရင် ပျော်တယ်။ အဲဒီလောက်ကို စာအုပ်တွေကို ကြိုက်တာပါ။ ဒါ့ကြောင့် ဆရာတစ်ယောက်က ပြောဖူးတယ် မင်းက bibliophile တဲ့။ အဓိပ္ပာယ်က bibliophile =aperson who loves or collects books ၊ စာဂျပိုးလို့ ဆိုကြတဲ့ bookworm နဲ့တော့ အဓိပ္ပာယ် အနည်းငယ် ကွာပါတယ်။ (bookworm =aperson who readsalot)\nဒါ့ကြောင့် အိမ်မှာလည်း စာအုပ်တွေ များသထက် များလာပါတယ်။ ဒီလိုများလာတော့ သိပ်မဖတ်ဖြစ်တဲ့ တစ်ချို့စာအုပ်တွေ၊ အဖေတို့လက်ထက်က စာအုပ်ဟောင်းတွေကို အိမ်အပြင်ဘက် အခန်းတစ်ခန်းမှာ ခွဲထားဖြစ်တော့ တဗီဒီုလုံး ချစားခံရတယ်။ အောင်သန်းရဲ့ အောင်ဆန်း စာအုပ်အပါအ၀င် စာအုပ်ဟောင်း၊ စာအုပ်ကောင်းတွေ ပါသွားတယ်။ အတော့်ကို စိတ်မကောင်း ဖြစ်ခဲ့တာပဲ။\nကိုယ့်စာအုပ်တွေ ပျက်စီးမှ စိတ်မကောင်းဖြစ်တယ် မထင်ပါနဲ့။ ဆရာမကြီး ဂျာနယ်ကျော်မမလေးရဲ့ စာအုပ်တစ်အုပ်ထဲမှာ (သူလိုလူ လို့ ထင်တာပဲ) ဂျာနယ်ကျော် ဦးချစ်မောင်ရဲ့ စာအုပ် သေတ္တာ (၄) သေတ္တာလောက် ချစားခံရတယ်ဆိုတဲ့ ဖြစ်ရပ်မှန် ဖတ်ရတော့ ရင်ထဲနင့်ပြီး၊ အဲ့ဒီရက်ပိုင်း ထမင်းတောင် ကောင်းကောင်းမစားနိုင်ဘူး။ အဲဒီစာအုပ် ပြန်ဖတ်ဖြစ်တိုင်းလည်း စာအုပ်တွေ ပျက်စီးတဲ့ အကြောင်းဖတ်ရရင် စိတ်မကောင်း ဖြစ်နေတုန်းပါပဲ။\nဆိုလိုချင်တာက စာအုပ်တွေကို ချစ်ရတာ တန်ဖိုးကြီးပါတယ်။ အမြဲထိန်းသိမ်းစောင့်ရှောက်နေဖို့လဲ လိုတာပါပဲ။ မထိန်းသိမ်းနိုင်တာနဲ့ ကိုယ်တန်ဖိုးကြီးပေးပြီး ၀ယ်ထား၊ စုထားရတဲ့ စာအုပ်တွေဟာ တခဏအတွင်း အနိစ္စသဘောနဲ့ ကိစ္စချော ကုန်တာကိုး။\nနောက်ဖြစ်ချင်တော့ လွန်ခဲ့တဲ့ (၇) နှစ်လောက်ကစလို့ ကျွန်တော် မြန်မာပြည်မှာ မနေရတော့ပါဘူး။ ပထမ ကမ္ဘောဒီးယားကို အလုပ်ကိစ္စနဲ့ သွားရတော့ ကျွန်တော့်စာအုပ်တွေကို ကျွန်တော့် ထိန်းသိမ်းမှုအောက်က စခွဲရတော့တာပဲ။ ဒါတောင် မဖြစ်မနေဖတ်ချင်တဲ့ စာအုပ်တွေကို ဒေါ်လာဈေးကြီး ပေါင်ပို ပေးပြီး၊ ကမ္ဘောဒီးယားအထိ သယ်ခဲ့သေးတယ်။ ဥပမာ - ဆရာကြီးတက်တိုးရဲ့ ဟိုးအရင်က ထုတ်တဲ့ အင်္ဂလိပ်-မြန်မာ အဘိဓာန် (၂) အုပ်တွဲ ဆိုရင် ကျွန်တော်ဘယ်သွားသွား အမြဲပါအောင် ခေါ်စမြဲပါပဲ။ (အခုတော့ ဂျပန်က ကျွန်တော့်ရဲ့ကျောင်းက Study Room မှာ မိန့်မိန့်ကြီးပေါ့။)\nကမ္ဘောဒီးယားမှာ ရောက်နေတုန်းက ရန်ကုန်အိမ်ကို ဖုန်းဆက်တိုင်း ကျွန်တော့်စာအုပ်တွေကို အမေတို့တွေ ကောင်းကောင်းထိန်းသိမ်းရဲ့လား ဆိုတာ ခဏခဏ မေးလို့ အမေကတောင် စိတ်တိုပါတယ်။ ဒါတောင် ကမ္ဘောဒီးယား မထွက်ခင် ကျွန်တော်တို့ မောင်နှစ်မတွေ အဖေ့ကျေးဇူးနဲ့ စုထားတဲ့၊ စနစ်တကျ တွဲထားတဲ့ မြန်မာတိုင်းမ် (စထွက်ကတည်းက စုထားတဲ့ အင်္ဂလိပ်-မြန်မာ) စာစောင်တွေ၊ မဂ္ဂဇင်းအစုံတွေ (အုပ်ရေ၊ စောင်ရေ ၅၀၀ နီးပါးလို့ မှတ်မိပါတယ်) ကို ပြန်ကြားရေးအောက်က မရမ်းကုန်း ပြန်၊ဆက် စာဖတ်ခန်းကို လှူဖြစ်ခဲ့သေးတယ်။\nနောက်ပြီး ရန်ကုန်ကအိမ်က ဆောက်ထားတာ နှစ် သုံး၊ လေးဆယ်လောက် ရှိတဲ့အပြင်၊ ဆောက်ထားတာ ပုံစံမကျတော့ အမိုးဘယ်လောက်ပြင်ပြင် ခဏခဏ မိုးယိုတတ်လို့ မိုးရာသီရောက်တိုင်း၊ မိုးသည်းတိုင်း ငါ့စာအုပ်တွေတော့ အကောင်းအတိုင်း ရှိသေးရဲ့လား လို့လည်း မကြာခဏ ပူပန်မိသေးတယ်။ ဒီလိုနဲ့ ၂၀၀၆ ခုနှစ်လောက် ကမ္ဘောဒီးယားက ပြန်ရောက်တော့ စာအုပ်တွေ စစ်ကြည့်တော့ အတော်များများ အခြေအနေ ကောင်းပါသေးတယ်။ ဒါပေမယ့် ကျွန်တော်မရှိတုန်းမှာ အမေတို့ အစ်မအလတ်တို့က အသုံးမလိုတဲ့ အချို့ စာအုပ်တွေ ရှင်းတယ်၊ လွှင့်ပစ်တယ်လို့တော့ သိရပါတယ်။\nပြန်လာတော့ စာအုပ်တွေစစ်တော့ ကျွန်တော့်ထားခဲ့တဲ့ ပစ္စည်းတွေထဲမှာ အဖိုးလေးတစ်ယောက်ရဲ့ ဒိုင်ယာရီ စာအုပ် (၃) အုပ် ပျောက်နေတယ်လို့ မှတ်မိပါတယ်။ အဖိုးလေးက အရင်တုန်းက အခေါ်အဝေါ်နဲ့ ပြောရင် ချင်းဝိသေသတိုင်းမှာ ရာထူးကြီး ထမ်းဆောင် တာဝန်ယူခဲ့သူပါ။ (အရင်တုန်းက ချင်းကို ပြည်နယ်လို့ မခေါ်ဘဲ တိုင်းလို့ခေါ်တာ သမိုင်း စိတ်ဝင်စားသူတွေ မှတ်မိကြမှာပါ။ အခုခေတ်ဆိုရင်တော့ သူတာဝန်ယူခဲ့တဲ့ဌာနက ပြည်ထဲရေးအောက်က အထွေထွေအုပ်ချုပ်ရေးဌာနလို့ နားလည်ပါတယ်။) စစ်ကြီးအတွင်းက သူ့ဖြစ်ရပ်တွေ၊ သူတာဝန်ယူရတဲ့ အဖြစ်အပျက်တွေကို ဒိုင်ယာရီရေးထားတာ ဆိုတော့ ကျွန်တော့်အတွက်တော့ အတော့်ကို အဖိုးတန်တဲ့ စာအုပ်ပါပဲ။ စစ်လေယာဉ်တွေလာပြီး၊ ဗုံးတွေကျဲလို့ ဗုံးခိုကျင်းထဲ ၀င်ရတာ အစ ရေးထားလို့ သူ့လက်ရေးက ဖတ်ရခက်ပေမယ့်၊ တစ်ချိန် အင်မတန် တန်ဖိုးရှိမယ့် စာအုပ်ဆိုပြီး ကျွန်တော် သေသေချာချာ သိမ်းထားခဲ့တာပါ။ ပြန်လာတော့ ဘယ်သူ့မှ လွှတ်မပစ်ဘူး၊ သတိတောင်မထားမိဘူး ဆိုပေမယ့် ဘယ်လိုမှ ရှာလို့ မရတော့လို့ အတော့်ကို စိတ်ထိခိုက်မိတယ်။ ဒိုင်ယာရီစာအုပ်က အမှတ်တမဲ့ကြည့်ရင် သာမန်မှတ်စုစာအုပ်ကြမ်းနဲ့ ဘာမှမကွာဘဲကိုး။ မှားပြီး ပစ်တဲ့အထဲမှာ ပါသွားတယ်လို့ ထင်မိတယ်။ ထပ်တော့ ရှာကြည့်နေမိဦးမှာပါပဲ...\nဒီလိုနဲ့ ကမ္ဘောဒီးယားမှာလည်း ကျွန်တော် စာအုပ်တွေ ၀ယ်မြဲ၊ ၀ယ်နေဆဲ၊ စုမြဲ၊ စုနေဆဲ ပါပဲ။\nကမ္ဘောဒီးယားရောက်ပြီး နောက်ပိုင်း အင်္ဂလိပ်လို ရေးထားတဲ့ စာအုပ်တွေ ပိုများလာပါတယ်။ ၂၀၀၃ ၀န်းကျင်လောက် ကျွန်တော် ကမ္ဘောဒီးယား မသွားခင်က အင်္ဂလိပ်စာအုပ်ဆိုရင် အင်္ဂလိပ်စာ တိုးတက်ဖို့အတွက် ရေးတဲ့ English Learning စာအုပ်တွေသာ အဖတ်များပါတယ်။ မိဘဆွေမျိုးတွေက ကျွန်တော်တို့ကို အင်္ဂလိပ်စာ သိပ်တော်စေချင်တာကိုး။\nအင်္ဂလိပ်စာနဲ့ ပတ်သက်ရင် ကျွန်တော့်ရဲ့ အဖွားရင်းက အင်မတန် တော်တယ်လို့ သိရပါတယ်။ သူ့အချိန်အခါတုန်းက နိုင်ငံခြားသွား ပညာသင်ကြတာရှားလို့ အင်္ဂလန်မှာ ကျောင်းသွားတက်ခဲ့တဲ့ အဖွားကို ဘိလပ်ပြန်လို့တောင် တခမ်းတနား ခေါ်ရကြောင်း ပုံပြင်ဆန်ဆန် ကြားခဲ့ဖူးပါတယ်။၊ ဒါပေမယ့် သူ့ရဲ့ အင်္ဂလိပ်စာ အမွေတွေ ကျွန်တော်တို့မြေးတွေ ကောင်းကောင်း မရခဲ့ပါဘူး။ ၁၉၈၉ ခုနှစ်မှာ အသက် ၇၅ နှစ်အရွယ်နဲ့ သူဆုံးခဲ့တော့ ကျွန်တော်ဆိုရင် ၁၀ နှစ်သားပဲ ရှိသေးတာကိုး။ အစ်ကိုဝမ်းကွဲက Journey ကို ဂျုံးနီး လို့အသံထွက်ရင်၊ ကျွန်တော် ကိုးတန်းကျောင်းသားဘ၀က tetanus (မေးခိုင်ရောဂါ) ကို တီတေးနပ် လို့ အသံထွက်ရင်၊ အမေက မင်းအဖွားသာရှိရင် အူတက်အောင်ရီမယ် ဒါမှမဟုတ် လဲသေလိမ့်မယ်လို့ ပြောဖူးတာတော့ မှတ်မိပါသေးတယ်။\nအမေပြောဖူးလို့ အဖွား မကြာခဏ စာအုပ်ငှားဖတ်ဖူးတယ်ဆိုတဲ့ FMI နဲ့ မျက်နှာချင်းဆိုင်လောက်က သိင်္ဂီမော် စာအုပ်ဆိုင် (လမ်းနံပါတ်တော့ မမှတ်မိတော့ပါဘူး၊ ဆိုင်ပိုင်ရှင်ကတော့ ကုလားစပ်လို့ မှတ်မိပါတယ်) ကိုလည်း သွားခဲ့ဖူးပါတယ်။ ထင်သလောက်တော့ မကောင်းတော့ပါဘူး။ ကျွန်တော်တို့ခေတ်က USIS နဲ့ BC (British Council) ခေတ်ကိုး။ သိင်္ဂီမော်ကို သွားတော့၊ အမေတို့ ပြောလို့ ကြားဖူးနေတဲ့ Sidney Sheldon တို့၊ Jeffrey Archer တို့၊ Denielle Steel တို့ကို တော့ စဖတ်မိပြီး Sidney Sheldon ရဲ့ ၀တ္ထုအချို့ကိုတော့ ကြိုက်တတ်ခဲ့ပါပြီ။\nနောက် နိုင်ငံတကာ သတင်းတွေ၊ (Documentary) သတင်းမှတ်တမ်းကားတွေ၊ ရုပ်ရှင်တွေကို သိပ်ကြိုက်တဲ့ ကျွန်တော်၊ အကြောင်းတိုက်ဆိုင်လို့ သတင်းတွေထဲမှာ၊ ရုပ်ရှင်တွေထဲမှာ ကမ္ဘာ့နိုင်ငံကြီးတွေက စာအုပ်ဆိုင်ကြီးတွေ အကြောင်း သိရမြင်ရကြားရ တဲ့အခါတိုင်းလည်း သိပ်ကို အားကျမိပါတယ်။\nဖွံ့ဖြိုးပြီး ကမ္ဘာ့နိုင်ငံတွေရဲ့ အချို့စာအုပ်အရောင်းဆိုင်တွေမှာ စာဖတ်သူတွေကို စိတ်ကြိုက်နားနေပြီး၊ ရွေးချယ်ဖတ်ရှုဖို့ လုပ်ပေးထားတာ၊ ၀ယ်ချင်လည်းဝယ်၊ မ၀ယ်ချင်လည်း ပြန်နိုင်တဲ့ ကောင်းမွန်တဲ့စနစ်တွေ၊ နောက် Book Cafe လေးတွေ လုပ်ပေးပြီး စာဖတ်သူတွေကို ဆွဲဆောင်တဲ့ အစီအစဉ်တွေကို သိပ်သဘောကျပေါ့။ အခုနောက်ပိုင်းမှာ ကမ္ဘာ့နိုင်ငံကြီးတွေရဲ့ အချို့စာအုပ်ဆိုင်တွေက ကိုယ်လိုချင်တဲ့ စာအုပ်တွေ (ရှေးဟောင်းစာအုပ်တွေ အပါအ၀င်) ကို e-book ကနေ ဈေးသက်သက်သာသာနဲ့ မိနစ်ပိုင်းအတွင်း print out လုပ်ပေးနိုင်တဲ့အထိ တီထွင်ပြီး၊ အရောင်းမြှင့်တင်နေတဲ့ သတင်းကြားရတာ အားတက်စရာပါပဲ။ အစပိုင်းက amazon လောက်သာ ကြားဖူးတဲ့ ကျွန်တော်၊ နောက်ပိုင်းမှာတော့ အမေရိကားက အကြီးဆုံး စာအုပ်အရောင်းဆိုင်ဖြစ်တဲ့ Barnes & Noble စာအုပ်ဆိုင်တွေ အကြောင်း စသိလာပါတယ်။\n(Wiki က ယူထားတဲ့ Barnes & Noble စာအုပ်ဆိုင် ဓါတ်ပုံ)\nနောက်ပိုင်း မြန်မာပြည်၊ ပြင်ပ ဘယ်ကိုပဲရောက်ရောက် ကျွန်တော်မဖြစ်မနေ စူးစမ်းသွားလာတဲ့ နေရာတွေထဲမှာ စာအုပ်ဆိုင်တွေ ပါလာပါတော့တယ်။ ဥပမာ - ဘန်ကောက်ကို ရောက်တိုင်းလည်း အချိန်လုပြီး Kinokuniya နဲ့ Asia Books စာအုပ်ဆိုင်တွေကို အပြေး သွားစမြဲပါပဲ။ ဗီယက်နမ်၊ ဟိုချီမင်းစီးတီးမှာ ၂၀၀၅ လောက်က တွေ့ခဲ့ရတဲ့ စာအုပ်ဆိုင် အချို့ကလည်း မြန်မာနိုင်ငံထက်တော့ သာနေပါပြီ။ အိန္ဒိယ၊ နယူးဒေလီ ရောက်တုန်းက မွှေခဲ့တဲ့ စာအုပ်ဆိုင်တွေကတော့ ထင်သလောက်၊ ကြားရသလောက် ဈေးမသက်သာပါဘူး။ (အချိန် အကန့်အသတ်ကြောင့် ကျွန်တော်စုံအောင် မသွားနိုင်တာလည်း ပါပါလိမ့်မယ်။)\nကမ္ဘောဒီးယားအကြောင်း ပြန်ပြောရရင်၊ ဖနွမ်ပင်မှာတော့ အကောင်းဆုံးစာအုပ်ဆိုင်က Norodom လမ်းမကြီးပေါ်က Monument Books စာအုပ်ဆိုင်ပါပဲ။ သူကတော့ စာအုပ်အသစ်ဆိုင်ပါ။ ဈေးလည်း ကြီးပါတယ်။ ဘန်ကောက်က Kinokuniya စာအုပ်ဆိုင်လိုပါပဲ။ ဒါပေမယ့် ကမ္ဘောဒီးယားနဲ့ပတ်သက်တဲ့ စာအုပ်တွေစုံပြီး၊ အခြားစာအုပ်ကောင်းများစွာလည်း ရနိုင်ပါတယ်။ ဒါပေမယ့် ဈေးကြီးတော့ မ၀ယ်နိုင်ဘဲ သွားသွားငေးရတဲ့ အကြိမ်ပေါင်း မနည်းပါဘူး။\nကမ္ဘောဒီးယားမှာ ကျွန်တော့်အတွက် အဆင်ပြေတဲ့၊ ကျွန်တော် ဗဟုသုတတွေ တိုးအောင် အထောက်အကူပြုခဲ့တဲ့ စာအုပ်ဆိုင် နှစ်ဆိုင်ရှိပါတယ်။ နှစ်ဆိုင်စလုံးက အဟောင်းဆိုင် (Used Books Shop) တွေပါ။\nပထမဆိုင်က ဖနွမ်ပင်၊ St. 240 က D’s Books ဖြစ်ပြီး၊ ဒုတိယဆိုင်က Riverside ဘုရင့်နန်းတော် (Royal Palace) နားက Bohr’s Books ပါပဲ။ ၀တ္ထုတွေ အများကြီးရှိသလို၊ အခြား ဘာသာရပ်ဆိုင်ရာ စာအုပ်ကောင်းတွေလည်း ရနိုင်ပါတယ်။ Bohr’s Books က ဆိုင်ရှင်ကိုယ်တိုင် ထိုင်တတ်တယ်၊ ဒီဗီဒီအခွေ အချို့ပါ တွဲရောင်းပြီး ဈေးပိုသက်သာပါတယ်။ ဈေးလျော့ခိုင်းလို့ ရပါတယ်။ D’s Books ကတော့ အရောင်းဝန်ထမ်းတွေသာ ရှိလို့ ဈေးသိပ်မလျော့တတ်ဘူး၊ အများကြီးဝယ်မှသာ စစ်လို့ရတယ်။ ဆိုင်ပိုင်ရှင်က ဘန်ကောက်မှာ အရင်ကနေခဲ့ဖူးတဲ့ အသက်ခပ်ငယ်ငယ် အဖြူကောင် (westerner တစ်ယောက်မို့ ကျွန်တော် အကြမ်းဖျင်း ခေါ်တာပါ) လို့ မှတ်မိပါတယ်။ နောက် နာမည် အတိအကျ မမှတ်မိတော့တဲ့ တပိုင်တနိုင် အင်္ဂလိပ်စာအုပ်တွေ ရောင်းတဲ့ အိမ်ဆိုင်လေးတွေ၊ Book Cafe တွေ ကမ္ဘောဒီးယား တစ်နိုင်ငံလုံးမှာ ကြိုကြားကြိုကြား ရှိတတ်ပါသေးတယ်။\nကမ္ဘောဒီးယားက အဲဒီလို စာအုပ်ဆိုင်လေးတွေ အားလုံးမှာ စာအုပ်တွေကို စိမ်ပြေနပြေ ထိုင်ပြီး မြည်းစမ်းနိုင်အောင် သက်တောင့်သက်သာရှိတဲ့ ထိုင်ခုံလေးတွေ ထားပေးထားတာ၊ ကြိုက်သလောက် အချိန်ယူနေနိုင်တာ၊ တစ်ချို့ဆိုင်တွေဆို အင်တာနက်ပါ တွဲထားပေးပြီး လိုသလိုသုံးနိုင်တာ စတဲ့ ကောင်းတဲ့အချက်တွေ သွားတွေ့ရပါတယ်။ ကိုယ့်မြန်မာနိုင်ငံထက် ခက်ခဲကြမ်းတမ်းတဲ့ အခြေအနေဆိုးတွေကို ရင်ဆိုင်ဖြတ်ကျော်ခဲ့ရတဲ့ ကမ္ဘောဒီးယားလို နိုင်ငံမျိုးမှာတောင် ဒီလို အခြေအနေကောင်းတွေ ဖန်တီး၊ တည်ရှိနေတာကို မြင်တော့ ကိုယ့်နိုင်ငံမှာလည်း ဒီလိုထွန်းကားစေချင်တာပေါ့ဗျာ။\nအခု ဂျပန်နိုင်ငံမှာတော့ စိတ်ကြိုက်စာအုပ်ဆိုင်ရယ်လို့ ကောင်းကောင်း မတွေ့ပါဘူး။ ဈေးတွေက သိပ်ကြီးတာကိုး။ အကြမ်းအားဖြင့် အင်္ဂလိပ်စာအုပ် ၀ယ်ရတာ ခက်တယ်လို့လည်း ဆိုနိုင်ပါတယ်။ နာဂိုယာမှာတော့ Sakae က Maruzen ကို မကြာခဏ သွားဖြစ်ပါတယ်။ (၃) ထပ်မှာ အင်္ဂလိပ်စာအုပ် တွေကို ရောင်းပါတယ်။ ထိုင်ဖတ်လို့လည်းမရ၊ ၀ယ်ဖို့ကလည်း ဈေးတွေက amazon.com / amazon.co.jp တို့ထက်ကြီးတာမို့ ဘာစာအုပ်တွေ တင်ထားတယ်၊ ဘာစာအုပ်တွေ ထွက်နေတယ်ဆိုတာလောက်ပဲ အကြမ်းဖျင်း သွားကြည့်ဖြစ်ပြီး၊ လိုချင်တာကို online ကပဲ ၀ယ်တာ များပါတယ်။ ပိုလည်း တန်ပါတယ်။\n(ဂျပန်က ကျွန်တော့် စာအုပ်များ)\nတိုကျို Shinjuku နားက Kinokuniya စာအုပ်ဆိုင်တွေကိုတော့ မရောက်ဖြစ်သေးပါဘူး။ တိုကျိုရောက်တိုင်း ကျွန်တော် မဖြစ်မနေ သွားမွှေဖြစ်တဲ့ စာအုပ်ဆိုင်ကတော့ မြန်မာတွေ အနေများတယ်လို့ သိရတဲ့၊ မြန်မာဆိုင်တွေရှိတဲ့ Takadanobaba က Blue Parrot စာအုပ် အဟောင်းဆိုင်ပါပဲ။ ကံကောင်းရင် စာအုပ်ကောင်းတွေကို ဈေးအသင့်အတင့်နဲ့ ရနိုင်ပါတယ်။ ဆိုင်ရှင် ဂျပန်မကြီးက အင်္ဂလိပ်လို ပြောရတာ သဘောကျပြီး၊ ဈေးဆစ်လို့ရပါတယ်။ တစ်ခါတစ်လေ သူခန့်ထားတဲ့ အနောက်နိုင်ငံသူ ၀န်ထမ်းကောင်မလေးများကလည်း သူ့ကွယ်ရာမှာ သူ့ထက်ကို ဈေးပိုလျော့ ပေးတတ်ပါသေးတယ်။\n(Blue Parrot စာအုပ်ဆိုင် အ၀င်ဝ)\nတိုကျိုက နောက်တစ်ဆိုင်ကတော့ Ebisu က Good Day Books ဆိုင်ပါပဲ။ ဆိုင်က Blue Parrot ထက်ပိုကြီးပြီး၊ တစ်ချို့စာအုပ်တွေမှာ Blue Parrot ထက် ဈေးပိုသက်သာပါတယ်။ ဒါပေမယ့် ကျွန်တော့်အကြိုက် စာအုပ်တွေကတော့ Good Day Books မှာ သိပ်မရှိလို့ တစ်ခါတစ်လေ၊ အချိန်ပိုမှပဲ သွားဖြစ်ပါတယ်။\n(Good Day Books စာအုပ်ဆိုင် အ၀င်ဝ)\nမြန်မာနိုင်ငံမှာ ဆိုရင် ကျွန်တော့်တို့ ခေတ်မှာ မှတ်မှတ်ရရ၊ ၂၀၀၃ မတိုင်ခင်က USIS, BC ကလွဲရင် အင်းဝ စာအုပ်တိုက် တစ်ခုလောက်ပဲ အင်္ဂလိပ်စာအုပ်နဲ့ ပတ်သက်ရင် ရှိတာကိုး။ ၂၀၀၁-၂၀၀၂ ၀န်းကျင်တုန်းကတော့ ရန်ကုန်တက္ကသိုလ်ဝင်းထဲမှာ iCafe ဆိုပြီး အင်းဝက အင်္ဂလိပ်စာအုပ်၊ အင်တာနက်နဲ့ ကော်ဖီဆိုင် တွဲဖွင့်ခဲ့ဖူးလို့၊ ကျွန်တော်တောင် member လုပ်ခဲ့ပါသေးတယ်။ နောက်တော့လည်း ဘာကြောင့်မှန်းမသိ ပိတ်လိုက်တာ membership fees တောင် ပြန်မရပါဘူး။\nအခုနောက်ပိုင်းတော့ ဆရာကြီးဦးသော်ကောင်းရဲ့သား ဒေါက်တာသန့်သော်ကောင်း ရဲ့ စာအုပ်ဆိုင်ပေါ်လာတာ၊ နောက် ကမ္ဘောဒီးယားမှာရှိတဲ့ Monument Books ကလည်း မြန်မာနိုင်ငံမှာ ဆိုင်ခွဲတွေ ဖွင့်လာပြီလို့သိရတာ အင်မတန် ၀မ်းမြောက်စရာပါပဲ။ နောက်မြို့ထဲမှာ member ၀င်ပြီး အင်္ဂလိပ်စာအုပ်တွေ ငှားလို့ရတဲ့ စာကြည့်တိုက်ငယ်တစ်ခု ဖွင့်ထားပြီလို့လဲ ကြားပါတယ်။ အဲဒီအကြောင်းတော့ သေသေချာချာ မသိသေးပါဘူး။ ဒါပေမယ့် ပြဿနာက ငွေကြေးမတတ်နိုင်တဲ့၊ USIS, BC တို့ကိုလည်း သွားဖို့ အလှမ်းမမီတဲ့ လူငယ်တွေ အတွက် စာဖတ်စရာ၊ ဗဟုသုတ ယူစရာ နေစရာတွေ ကောင်းကောင်း၊ ပေါပေါများများ မရှိသေးတာပါပဲ။\nမကြာသေးခင်က ဦးကျော်သူ နဲ့ နာရေးကူညီမှုအသင်းက စာကြည့်တိုက်ထောင်တာ၊ နာရေးကူညီမှု အသင်းဝင် လူငယ်တွေကို စာအုပ်ဖတ်နိုင်အောင် စီစဉ်ပေးတာ ကြားသိရတော့ အတော်ကို သာဓုခေါ်မိပါတယ်ဗျာ။ ကျွန်တော့်တို့ နိုင်ငံမှာ ဒါမျိုးတွေ တကယ်လိုအပ်နေတာပါ။ မလိုအပ်တဲ့ ပကာသန အလှူတွေအစား လိုအပ်တဲ့ အလှူတွေ၊ လူမှုအကျိုးပြု ပရဟိတလုပ်ငန်းတွေဘက် ကျွန်တော်တို့တွေ လှည့်သင့်နေပါပြီ။\nဒီပို့စ်ကို အဆုံးသတ်ဖို့ အစက ပြန်ကောက်ရရင်...ကမ္ဘာပေါ်က လုပ်ငန်းကိစ္စတွေ ဘယ်လောက်ကြီးကြီး၊ ဘယ်လောက်သေးသေး အောင်မြင်ဖို့ရာ စိတ်ကူစိတ်သန်းက စရတယ်လို့ ဖတ်မှတ်ဖူးပါတယ်။\nနိဒါန်းမှာ ဆိုခဲ့သလို ကျွန်တော့်ရဲ့ စိတ်ကူးကတော့ တပိုင်တနိုင် စာဖတ်ခန်းလေး ဒါမှမဟုတ် ကိုယ်ပိုင် စာကြည့်တိုက်လေးတစ်ခု တချိန်မှာ ဖြစ်မြောက်အောင် တည်ထောင်ချင်တာပါပဲ။\nကိုယ်ပိုင်ဆိုင်တဲ့၊ စုထားတဲ့ စာအုပ်တွေကို ကိုယ်တစ်ယောက်တည်း သိမ်းပြီး၊ ဖတ်နေမယ့်အစား share လုပ်နိုင်မယ်ဆိုရင်...\nနောက်ပြီး ကျွန်တော် ငွေကြေး မတတ်နိုင်သေးလို့၊ တစ်နေရာရာမှာ ကြီးကြီးမားမား မလုပ်နိုင်သေးရင်တောင်၊ အိမ်မှာပဲဖြစ်ဖြစ် စလုပ် ဖြစ်နိုင်မယ်ဆိုရင်...\nကျွန်တော် စုဆောင်းထားတဲ့ အင်္ဂလိပ်၊ မြန်မာ စာအုပ်တွေ၊ အကျိုးရှိ ဗဟုသုတရမယ့် documentary တွေ၊ ရုပ်ရှင် ဒီဗီဒီ တွေကို အစီအရီထားလို့၊ Air-con၊ အင်တာနက်၊ Audio/ Video facilities တွေအပါအ၀င် သက်တောင့်သက်သာ ထိုင်နိုင်၊ အိပ်ဖတ်နိုင်မယ့် နေရာလေးတွေနဲ့ လူငယ်တွေ၊ စိတ်ဝင်စားသူတွေ အတွက် တပိုင်တနိုင် စာဖတ်ခန်းလေးတစ်ခု မကြာတော့မယ့် တချိန်မှာ လုပ်နိုင်ခဲ့မယ်ဆိုရင်...\nPosted by lonetone at 1:57 PM\nLabels: ကျွန်တော့်အကြောင်း, စာအုပ်များ, ဖတ်မိသော စာတိုပေစများ\nစာဖတ်ဝါသနာပါသူတစ်ယောက်အတွက်တော့ အလွန်စိတ်သ၀င်စားစရာကောင်းတဲ့ ပို့စ်လေးပါပဲရှင်။ book cafe လေးတွေအကြောင်းမျှဝေပေးတာလဲ ကျေးဇူးတင်ပါတယ်။ကိုလုံးတုံးရဲ့ စိတ်ကူးကိုလည်း သဘောကျမိပါတယ်။ အကောင်အထည်ပေါ်နိုင်ပါစေလို့ ဆုတောင်းပေးပါတယ်ရှင်။ ကျွန်မကတော့ ကိုယ်စုထားတဲ့စာအုပ်တွေကို ငှားလိုက်ရမှာသိပ်နှမြောတယ်။ စည်းကမ်းမရှိတဲ့သူတွေနဲ့ပဲကြုံဖူးလို့လားမသိဘူး။ :P\nသက်ပိုင်သူ May 11, 2010 at 3:09 AM\nကျွန်တော်ကျတော့ အဖတ်ထက် အစုကို ပိုပြီး သဘောကျသလားလို့.. စာတော့ သိပ်မဖတ်နိုင်ဘူးရယ်။ ဖတ်ပြီးရင် မေ့တတ်လွန်းတယ်။ စာအုပ်တွေ ၀ယ်ရတာ အရမ်းဝါသနာပါတယ်။ ဖတ်ဖတ်မဖတ်ဖတ် စာအုပ်စင် မြင်နေရရင်ကို ကြည်နူးတာ။ မြန်မာပြည်က အိမ်မှာလည်း ရတန်းကျောင်းသားဘ၀ကတည်းက စာအုပ်တွေ ၀ယ်စုတာ ဘီရိုတစ်လုံးစာလောက်ရတယ်။ အခုလည်း စကာင်္ပူမှာ ၀ယ်တာ စာအုပ်စင်လေးနှစ်စင်စာ ရနေပီ။ ဒါပေမယ့်တစ်ခုဆိုးတာက အပြောင်းအရွှေ့ဆို အတော့်ကို ကတီကလင်နိုင်လှတယ်။ ကျွန်တော့်စိတ်ကူးအိမ်လေးမှာ စာအုပ်စင်ရယ်၊ Walk-in wardrobe မှာ အ၀တ်အစားတွေ အပြည့်ရယ်ဆို လုံလောက်ပါပီ.. ဟီး\nကျနော်ကျတော့ စုတာထက်ဖတ်တာဝါသနာပါတယ်။တွေ့သမျှဖတ်ချင်တယ်။ ဘာမှလုပ်စရာမရှိရင်စာအုပ်ဖတ်နေတာများတယ်။ စာဖတ်တော့ ဗဟုသုတစုံတယ်။စုံတော့ စကားကြီးစကားကျယ်ပြောနိုင်တယ်။ တခါ့တလေလည်းငြင်းလို့ရတာပေါ့။ ငြ်းလို့ခွင့်မပေးတဲ့သူနဲ့တွေ့ရင်တော့လဲ နောင်သူဘာပြောပြော ဝ်ေင်ဝေါင်ရှေးပေါ့..။\nMeengelay May 12, 2010 at 10:23 AM\nWishing your dream may come true!\nပါကြီး May 13, 2010 at 12:16 PM\nဟုတ်တယ်ဗျာ..စာအုပ် စင်တွေ အကြောင်းဖတ်ရတာ အတော်စိတ်ဝင်စား\nကိုသက်ပိုင်သူဆီက တဆင့်လာဖတ်တာပါ။အားပေးတယ်အကို။ တနေ့ဖြစ်ကိုဖြစ်လာမှာပါ။ တခြားစာတွေလည်း ဖတ်သွားပါဦးမယ်။\nရွှေနတ်သား May 24, 2010 at 4:18 AM\n၀ါသနာတူချင်းတွေ့ ရလို့ အရမ်းဝမ်းသာတယ်ဗျာ..ဒါပေမဲ့ ကျွန်တော် အကို့ လောက် စာအုပ်ဝယ်မစုနိင်သေးဘူးဗျ\nတိုကျိုနဲ့ လည်းတော်တော်ဝေးတော့တစ်ခေါက်တစ်ခေါက်ကိုမနည်းရောက်အောင်သွား၇တယ် အကိုရေ...လင်ခ့်ယူသွားတယ်ဗျ..ခွင့်ပြုပါါနော် ဆိုက်မှာချိတ်ထားချင်လို့ ဗျာ\nဏီလင်းညို June 9, 2010 at 6:44 AM\nမိုးမိုး(အင်းလျား) နဲ့ နုနုရည်(အင်းဝ) လေးများရှိရင်.....တစ်အုပ်စီလောက်လုပ်ပါဦး........း))\nKo Nyan July 31, 2010 at 2:55 AM\nBravo! A good post and it gives me many thoughts. I like this post. Thank you so much for this post. Be happy!\nငသော် December 1, 2010 at 8:36 AM\nငသော် December 2, 2010 at 8:26 AM\nငသော်လည်း စာဖတ်ရတာ အရမ်းကြိုက်ပါတယ်။ ဒါပေမယ့် သိပ်မစုနိုင်ပါ။ ကိုယ်ပိုင်စာအုပ်စင်လေး လုပ်ချင်တာ ငယ်ငယ်ထဲက အိမ်မက်ပါ။ အကို့စာအုပ်တွေကို သားရေကျသွားပါတယ်။ စာအုပ်နဲ့ပက်သက်တဲ့ စိတ်ကူးလေးကိုလည်း နှစ်သက်မိပါတယ်။ အကောင်အထည်ဖော်နိုင်ပါစေ။ လေးစားအားကျလျက်\nThae su hnin si June 6, 2013 at 12:22 AM


U Tha Aung Nyun presented his Credentials to Her Excellency Mrs. Ameenah Gurib-Fakim, G.C.S.K, C.S.K, PhD, President of the Republic of Mauritius – MINISTRY of FOREIGN AFFAIR\nU Tha Aung Nyun, Ambassador Extraordinary and Plenipotentiary of the Republic of the Union of Myanmar to the Republic of Mauritius, presented his Credentials to Her Excellency Mrs. Ameenah Gurib-Fakim, G.C.S.K, C.S.K, PhD, President of the Republic of Mauritius on 16 December 2015, in Port Louis.\nDated. 30 December 2015\nမောရစ်ရှပ်သမ္မတနိုင်ငံဆိုင်ရာ အထူးအာဏာကုန် လွှဲအပ်ခြင်းခံရသော ပြည်ထောင်စု သမ္မတမြန်မာနိုင်ငံတော် သံအမတ်ကြီး ဦးသာအောင်ညွန့် သည် ၎င်း၏ ခန့်အပ်လွှာကို ၂၀၁၅ ခုနှစ် ဒီဇင်ဘာလ ၁၆ ရက်နေ့တွင် ပေါ့(ထ်)လူးဝစ်မြို့၌ မောရစ်ရှပ်သမ္မတနိုင်ငံ သမ္မတ မစ္စစ် အမီနာ ဂူရစ်ဘ်-ဖာကမ် ထံ ပေးအပ်ခဲ့ပြီးဖြစ်သည်။\nရက်စွဲ၊ ၂၀၁၅ ခုနှစ် ဒီဇင်ဘာလ ၃၀ ရက်


ငွေဆောင်ကို သွားတဲ့အကြောင်း အရင်က ရေးဖူးပါတယ်။ ဒီတကြိမ်ကတော့ ငွေဆောင်ကို တတိယအကြိမ် အလုပ်နဲ့ ဆက်စပ်ပြီး အလည်အပတ်ရောက်ဖြစ်ခဲ့တာပါ။ ငွေဆောင်လို့ အမည်ရတဲ့ သူကလေးနဲ့ ဝေးကွာခဲ့တာ လေးနှစ်တောင် ရှိခဲ့ပေါ့။\nရန်ကုန်ကနေ မနက် ၇နာရီခွဲလောက်ထွက်ဖြစ်တော့ ပုသိမ်ကို ၁၁နာရီ ကျော်ကျော်လောက် ရောက်ပါတယ်။ ပုသိမ်က ခခကြီး ထမင်းဆိုင်မှာ ထမင်းစားဖြစ်ပါတယ်။ မစားရတာ ကြာပြီဖြစ်တဲ့ ငါးသလောက်ပေါင်း နဲ့ပါ။ စားလို့ကောင်းပါတယ်။ ငွေဆောင်ကို နှစ်နာရီကျော်ကျော်လောက် ထပ်မောင်းရပါသေးတယ်။ ရောက်ပါပြီ ငွေဆောင်ကမ်းခြေနဲ့ sunny paradise hotel ......။\nကြိုဆိုကမ်းလင့်တဲ့ အအေးတခွက်ကို သောက်သုံးအပြီးမှာ စိတ်မြန်တတ်သူမို့ ကိုယ့်အထုပ်ကိုယ်ဆွဲပြီး ကိုယ့်အခန်းကို ကိုယ်အရှာထွက်ခဲ့တယ်။ ဟိုတစုဒီတစု ဘန်ဂလိုလေးတွေရဲ့အကြားမှာ ကိုယ့်အခန်းက ရှာရခက်နေလို့ ဟိုမေးဒီမေးနဲ့ တော်တော် ရှာလိုက်ရပါတယ်။ အခန်းတွေရဲ့ လမ်းညွှန်ဆိုင်းဘုတ်တွေ လူသွားလမ်းနဘေးမှာ တပ်မထားကောင်းလားလို့ ကျွဲမြီးတိုခဲ့ရသေးတာပေါ့..။ ဒါပေမဲ့လည်း မြက်ခင်းစိမ်းတွေကြားက ကဗျာဆန်တဲ့ လမ်းကွေ့ကွေ့ ကောက်ကောက်ကလေးတွေကတော့ ကိုယ့်ရင်ကို အေးမြစေခဲ့တယ်။\nညနေစောင်းတော့ ရေထဲဆင်းကြတယ်။ ရေကူး မကျွမ်းကျင်ကြတာမို့ တာယာကျွတ်တွေ ကိုယ်စီနဲ့။ တိုက်တိုက်ဆိုင်ဆိုင် အဲဒီနေ့က ကိုယ့်မွေးနေ့ ဖြစ်နေတယ်။ ဘာရမလဲ။ ကမ်းခြေက ငါးကင်တွေ ပုဇွန်ကင်တွေ ၀ယ်ပြီး ရေပေါ် မွေးနေ့ပွဲ ဆင်နွဲလိုက်တယ်။ လက်ထဲက ငါး၊ပုဇွန် အကင်တံတွေကိုလည်း လှိုင်းပုတ်တော့ ဆားငန်ရည်စိုပြီး စားတဲ့အခါ ငန်ကျိငန်ကျိ နဲ့ပေါ့..။\nနောက်တနေ့ ခြောက်နာရီမထိုးခင် မနက်စောစော ချစ်သူကျွန်းကို စက်ဘီးစီးခဲ့ကြတယ်။ ကမ်းခြေနဲ့အပြိုင် ရွာအတွင်းလမ်းက ကွန်ကရိခင်းလက်စမို့ တချို့နေရာတွေမှာ ဆင်းတွန်းရပါတယ်။ သဘာဝဆန်ဆန် မြေနီလမ်း မာမာလေးဆို သိပ်ကောင်းမှာပဲလို့ တွေးနေမိတယ်။ ခြောက်ခွဲလောက်မှာ ကျွန်းရှေ့ရောက်ပြီ ...... မောတော့ မောတာပေါ့..။ဘယ်တယောက်လဲ လို့တော့ မမေးနဲ့ ၊ ပြောဘူး၊ အသေသာသတ်ပစ်လိုက် :-D\nကမ်းခြေနဲ့ ရေစပ်က ကျောက်ဆောင်ကြီးတွေကတော့ တည်တည်ငြိမ်ငြိမ် ပါဘဲ။\nမချောတသိုက်ကတော့ ဓါတ်ပုံတွေ အသေအကြေ ရိုက်လို့ ကောင်းနေလေရဲ့.....။ ခက်ပါ့။ သူ့ဟာသူ အေးအေးဆေးဆေး လွမ်းနေတဲ့ ရေသူမအနားမှာ အလိုက်ကမ်းဆိုးမသိ ဆူညံဆူညံနဲ့။\nသူတို့ ဓါတ်ပုံရိုက်နေတုန်း အနားက ဆိုင်ကလေးဆီက တလုံး၅၀၀ ဆိုတဲ့ အုံးစိမ်းသီးရည် ( သူငယ်ချင်း ၀ယ်လာပေးတာ) ကို ပိုက်နဲ့ ဇိမ်ခံစုပ်နေရင်းက မနေနိုင်တော့ဘူး။ နောက်ကျမယ် ပြန်ကြစို့ လို့ လောဆော်ရတာ့တယ်။ ဟော - ဟိုမှာ နေတောင်ထွက်လာပြီလေ...။\nအပြန်ကျတော့ ကမ်းခြေကနေ စီးကြတယ်။ စက်ဘီးကို သဲတွေသိပ်သည်း မာကျောနေတဲ့ ရေစပ်နားကို ကပ်နင်း ရတာပေါ့။ နို့မို့ဆို သဲတွေက ဆွဲထားမှာ။ စက်ဘီးကလေး နှစ်စီး ရပ်ထားတာ ကဗျာဆန်လွန်းလို့ မှတ်တမ်းတင်လိုက်တယ်။ ကိုယ် အကြိုက်ဆုံးထဲက တပုံဖြစ်သွားပါတယ်။\nမရိုက်တော့ဘူး လို့ဘဲ။ လှိုင်းပန်းပုဆရာကြောင့် ပေါ်လာတဲ့ သဲတွေရဲ့ တွန့်ကောက်ကြောင်းလှလှက ကိုယ့်ကို ဆွဲဆောင်လွန်းတာနဲ့ ( အချိန်ကလည်း မရ) စက်ဘီးပေါ်ကနေပဲ လှမ်းရိုက်လိုက်တယ်။ ခပ်ဝါးဝါးလေးပေမဲ့ မဆိုးဘူး ထင်ပါရဲ့။\nလက်တွေ့သွားပြီး လမ်းမှာ သူ့ဖာသူ ပြေးနေတဲ့လူကို နောက်ကနေ အလစ်ချိန်ပြီး ထပ်ရိုက်တယ်။ ပါပါရာဇီ ပေါ့။\nလှိုင်းတွေ ပုတ်နေတာကိုလည်း လှမ်းရိုက်တယ်။\nဘာဖြစ်လဲ -မတော်လို့ စက်ဘီးလဲကျလည်း သဲပေါ်ဆိုတော့ နာပါဘူး -နော့်..။\nတဖက်ခြမ်းက အုန်းတောတွေ ကိုလည်း မချန်ဘူး။\nအကြော်ဆိုင်နဲ့ တူတဲ့ ဆိုင်စုစုလေးတွေကိုလည်း (မစားရပေမဲ့) ရိုက်တယ်။\nမှိုပွင့်လိုလို ကျောက်တုံးကြီးနှစ်တုံးပေါ်မှာ တည်ထားတဲ့ ဘုရားညီနောင်လေး နှစ်ဆူကိုလည်း ရိုက်တယ်။\nဘုရားအနားကပ်ပြီး ဓါတ်ပုံရိုက်နေတဲ့ ကောင်မလေးကို ရိုက်တယ် ( ပါပါရာဇီ again )\nဟိုတယ် ကိုပြန်ရောက်ပြီ။ ၀မ်းသာလိုက်တာ ၊ breakfast စားရတော့မယ် :D\nဟယ်- ဘက်ထရီကုန်သွားပြီတော့ -။ ကတောက် - နာလိုက်တာ။\nPosted by Me at 18:12\nAnonymous 26 February 2013 at 18:57\nအပြုံးပန်း 26 February 2013 at 21:13\nမမိုးစက်ရိုက်တဲ့ပုံတွေ လှတယ်၊ ကောင်းတယ်၊\nငွေဆောင် ကို မေ၇ာက်ဖူးသေးဘူး၊\nAnonymous 27 February 2013 at 08:21\nကုိုယ်တုို့ သွားတုန်းကမုန့် ဟင်းခါး၊ ခေါက်ဆွဲကြော်၊ ထမင်းကြော်၊ ကြက်ဥကြော်၊ အကြော်စုံ၊ ပေါင်မုန့် ၊ ကော်ဖီ စုံလို့ ဘဲ။\nစားစရာတွေအများကြီးမို့ ပျော်လိုက်တာအဲတုန်းက။း)\nMe 27 February 2013 at 11:45\nSuenwe.... yeah, I am so disappointed for missing that part, too :-)))\nA pyone .... thanks for ur appreciation on photos. Try sometime to have relax there, I am sure you will enjoy the beach view. If you go there, I recommend you to takeabicycle trip along the beach ... :-)))\nIora.... same, same, varieties of food ..... I think .... same chef as well :-)))\nSorry I wanna write in Myanmar which seems more friendly to read, but my blog seems to have some problem for MMR font in comment box( for blog owner only :-)\nမြသွေးနီ 28 February 2013 at 15:59\nအဆုံးသတ်ကြောင့် ဆန့်တငံ့ငံ့ဖြစ်သွားရတယ် :)\nShinlay 28 February 2013 at 21:25\nစက်ဘီးစီးတယ်ဆိုလို့တခါက ကျောင်းထဲမှာ စက်ဘီးစီးခဲ့တုန်းက အတွေ့ အကြုံလေးသတိရသွားတယ်။


nature နဲ့ ဘာဆုတောင်းမလဲ( မေ၃ဝ ၂၀၁၁) | Myanmar Gazette News Media Forum Network\nHome » Copy/Paste » nature နဲ့ ဘာဆုတောင်းမလဲ( မေ၃ဝ ၂၀၁၁)\nnature နဲ့ ဘာဆုတောင်းမလဲ( မေ၃ဝ ၂၀၁၁)\nလူတိုင်းဟာ ကိုယ်ဖြစ်ချင်တဲ့ ဆန္ဒလေးတွေကို အောင်မြင်ဘို့ ကြီးပွားတိုးတက်ဖို့ အန္တရာယ်ကင်းဖို့ ဆု တောင်းတတ်ကြပါတယ် ၊ ရွာသားများရော ဘာဆုတွေ တောင်းကြပါသလဲ၊ ကျနော် ယခင်က တောင်းခဲ့ဘူးတဲ့ ဆု ကတော့ –\nအသက်ရှည်ခြင်း အဆင်းလှခြင်း ချမ်းသာကြီးခြင်း ဘုန်းတန်ခိုးကြီးမားခြင်း ဉာဏ်ပညာကြီးမားခြင်း ကြံတိုင်းအောင်ပြီး ဆောင်တိုင်းမြောက်ခြင်း စိတ်သွားတိုင်းကိုယ်ပါပြီး လိုရာဆန္ဒများနှင့် ပြည့်စုံရပါလို၏၊\nအိမ်ထောင်ဖက်ကောင်းနှင့် လိမ္မာသော သား သမီးများ ရရှိရပါလို၏ ၊ ရန်သူကို အောင်နိုင်ရပါလို၏၊\nနောက်ဆုံးတွင် နိဗာန်ကို ရရပါလို၏ လို့\nဆုတောင်းတယ်ဆိုတာ.. ဗုဒ္ဓဘာသာရဲ့ အလုပ်မဟုတ်ပါဘူး..။\nလိုချင်တဲ့ဆန္ဒ(ဆု)ကို.. (တဦးတယောက်..တစုံတရာ. ဖန်ဆင်းရျင်..တန်ခိုးရှင်.ဆီက)တောင်းရင် ဆုပြည့်အောင်..ခွင့်ပေးရအောင်..( ဗုဒ္ဓဘာသာမှာ).. ဖန်ဆင်းရှင်မှ မရှိတာနော..။ ဂေါတမဗုဒ္ဓလည်း.. ပရိနိဗ္ဗာန်ပြုတော်မူပြီးပြီ..။\nဆုတောင်းတာဟာ.. တခြားဘာသာကြီးတွေရဲ့.. အတွေးအခေါ်..အယူအဆကို(မသိစိတ်က) ရောင်ပြန်လာထင်နေတဲ့.. အပြုအမူ..အလေ့အကျင့်တွေသာဖြစ်ပါတယ်..။\nဆိုတော့… ကိုယ်ကိုယ်ကိုယ်အားကိုး.. လုပ်ယူ-ကျင့်ကြံရမှာပါ…။\nအတ္တာဟိ အတ္တနော နာထော မိမိကိုယ်သာ ကိုးကွယ်ရာတဲ့..။\nသူကြီးကဒီတခါတော့ တော်တော် တော်တယ်၊ ချီးကျူးပါတယ်သူကြီး၊ ဆက်ရန်ရှိပါသေးတယ်။\nဟာဒယရွှင်သွေး တိုက်ကြွေးမှုကို စတင်ေတော့မှာဖြစ်ပါသည်ခင်ဗျား\nဇာတ်ဆရာ ကေအေအိုင် ဘဲဖြစ်ပါသည်ခင်ဗျ\nဇာတ်ဆရာ ကေအေအိုင်ပြီးရင် အလှည့်ကျလာသူကတော့\nဒီတစ်ခါတော့ သဂျီးကို ထောက်ခံမဲပေးလိုက်ပြီ\nရွာစားကိုအောင်ပုရဲ့ ကဘောက်တိကဘောက်ချာ ဆိုင်းသံ၊ ဒေါ်ပဒုမ္မာရဲ့ ပျားရည်ကဲ့သို ချိုမြိန်သော မှတ်ချက်နဲ့ ချော့မြူကျူံးသွင်းအပြီးမှာ အကျွနုပ်ဦးကြောင်ကြီးမှ ကြက်ဟင်းခါးသီးလို ခါးသီးပြင်းထန်လှတဲ့ ဆေးခါးကြီးဖြင့် သဂျီးကို တိုက်ချွတ်ဆေးကျော ပါတော့မည်…..\nဂလိုရှိတယ် သဂျီးရဲ့…ဗုဒ္ဓဘာသာမှာ ဆုတောင်းပဏ္ဏာပြုခြင်း၊ ရှိခိုးပူဇော်အောက်မေ့ခြင်းတို့သည် အနှစ်သာရမဟုတ်ဘူး။ ဒါပေမယ့် မဟုတ်ခြင်းနဲ့ မရှိခြင်း နှစ်မျိုး အနက် မတူတာတော့ သတိပြုသင့်တယ်။ မဟုတ်ခြင်းဆိုတာ မမှန်ဘူး ဒါပေမဲ့ ရှိ(မရှိ)နိုင်တယ်။ ဥပမာ လူ၊ နတ်၊ ငရဲ၊ ချို၊ ချဉ်၊ စပ်၊ ခါး၊ ဆရာ၊ မိဘတို့သည် ပရမတ်သစ္စာအရ တကယ်မရှိပေမဲ့ ပညတ်သဘောမှာရှိတယ်။ မရှိခြင်းဆိုတာတော့ ရှိကိုမရှိလို့ ဟုတ်လည်းမဟုတ်ဘူး။ ဥပမာ – မသေခြင်းတရား၊ မသေခြင်းဆေး။\nသတ္တဝါတွေရဲ့ စိတ်တွေကိုမှီပြီး ဖြစ်လာတဲ့ ကုသိုလ်၊ အကုသိုလ်တွေဆိုတာ ခေတ်တိုင်းမှာ ရှိနေမှာပဲလေ။ ဘယ်လောက်ဆုတောင်းတောင်း ကိုယ်ကထိုက်တန်တဲ့ ပေးဆပ်မှုမရှိရင် လိုအင်ဆန္ဒ မပြည့်နိုင်ပါဘူး။ ဆုမတောင်းလည်း လုံလောက်တဲ့ ပေးဆပ်မှုဆိုရင် ပြည့်ရမယ့်အရာ သူ့အချိန်ကျရင်ပြည့်ပါတယ်။ စိတ်ရှိယုံတင်မက ကိုယ်တိုင်အားထုတ်မှုလည်း ပါရ ပါမယ်။ စိတ်ကတော့ ကြည်ညိုပါရဲ့၊ လူကတော့ ဘုရားကို သဒ္ဒါတရားထက်ထက်နဲ့ အာရုံလေးတချက်လောက်မှ မညွှတ်နိုင်ရင် သိကြားမင်းဖြစ်ချင်တာ မှန်ပါ့မလား။ ဆုမတောင်းခဲ့ဘဲ လုံလောက်တဲ့ ပါရမီဖြည့်ရင်တော့ ဘာဘာညာညာ တိတိကျကျ မဖြစ်တာသာရှိမယ်၊ သူရမယ့် သုဂတိချမ်းသာ၊ နိဗ္ဗာန်ချမ်းသာကို ရပါလိမ့်မယ်။ စွန်းလွန်းဆရာတော်ကြီး အတိတ်ဘဝတခုမှာ ကျေးငှက်ဖြစ်ခဲ့ပြီး ဘုရားတဆူ (ကဿပဘုရားထင်တယ်) ကို သစ်သီးလှူဘူးတယ်။ အဟိတ် တိရစာ္ဆန်ဖြစ်လို့ ဆုမတောင်းတတ်ပေမယ့် မြင့်မြတ်တဲ့ ပုဂ္ဂိုလ်ထူးအဖြစ် ကြည်ကြည်နူးနူး ဖြစ်ခဲ့တယ်။ အဲဒီ ကုသိုလ်ကပဲ နောက်ဆုံး ဦးကျော်ဒွန်းဘဝမှာ ရဟနာ္တဖြစ်ဖို့ ပါရမီဖြစ်လာတယ်။ သူသာ ဆုတောင်းတတ်ခဲ့၊ လုံလောက်တဲ့ အသိညဏ်ရှိခဲ့ရင် ဒီထက်ပိုစောဖြစ်၊ ပိုဘုန်းတန်ခိုး ပညာကြီးမယ်လို့ ယူဆနိုင်ပါတယ်။\nမာက်ပိုင်းဗုဒ္ဓဘာသာမှာတော့ ဘုရားအလောင်းဆုတော့ ပန်ကြပါရဲ့ ဒါပေမဲ့ လိုအပ်တဲ့ ဝါယမစိုက်ထုတ်မှုမျိုးတွေ သိပ်လုပ်ကြဟန်မတူဘူး။ လူအများစုက လွယ်လွယ်ပဲ ဆုတောင်းကြပုံ ပေါ်တယ်။ ထီထိုးတာကမှ ပိုက်ဆံကုန်အုံးမယ်။\nဒီတော့ ဆုတောင်းကောင်းပါတယ်၊ ကုသိုလ်ရပါမယ်။ ဆုတောင်းတိုင်း ရပါ့မလား၊ ကိုယ် စိတ် နှလုံး သုံးပါးစလုံး ညီညွတ်ခဲ့ရင် ရပါတယ်။ အဲဒီသုံးပါး စုံရင်ကော အရိယာတရား ရနို်င်မလား၊ ဒါကတော့ ရင့်သန်တဲ့ ပါရမီနဲ့ (ကုသိုလ်အထုံ) ထူးကဲတဲ့ အားထုတ်မှု ပါမှ ဖြစ်ပါမယ်။\nအိုဘာတဲ့…ရွာစားကိုပုရေ၊ ဆေးမူးမူးနေတဲ့ နတ်စိမ်းသဂျီးကို ပြန်ပို့ပေးပါအုံး….\n(ဘယ်လောက်ဆုတောင်းတောင်း ကိုယ်ကထိုက်တန်တဲ့ ပေးဆပ်မှုမရှိရင် လိုအင်ဆန္ဒ မပြည့်နိုင်ပါဘူး။ ဆုမတောင်းလည်း လုံလောက်တဲ့ ပေးဆပ်မှုဆိုရင် ပြည့်ရမယ့်အရာ သူ့အချိန်ကျရင်ပြည့်ပါတယ်။ စိတ်ရှိယုံတင်မက ကိုယ်တိုင်အားထုတ်မှုလည်း ပါရ ပါမယ်။)…\nဆုတောင်းတိုင်းတော့ မဖြစ်မှန်းသိပေမဲ့ စိတ်ရဲ့ ထွက်ပေါက်အနေနဲ့ဖြစ်ချင်တာကို ဆန္ဒပြုကြတာပါ… ။\nတိုက်ဆိုင်လို့ဆန္ဒအတိုင်းဖြစ်သွားခဲ့လျှင်တော့ ဆုတောင်းပြည့်တယ် ပြောကြပြန်တယ်… ။\nဆုတောင်းတိုင်းသာ ဖြစ်မယ်ဆိုလျှင် စိတ်ချမ်းသာရပါလိုဧ။် ဆိုတဲ့ ဆု တခါထဲ တောင်းချင်တယ်\netone ရေဆုတောင်းတိုင်းသာပြည့်စေချင်ဆိုတဲ့post တခု ထပ်တင်ပေးမယ်။\nတင်လိုက်ပါ … စောင့်ဖတ်နေပါတယ်\nအရာ အားလုံး ကို အမှန်အတိုင်း သိမြင်ခွင့် ရချင်တယ်ဗျာ ဘုရားဝတ်ပြု ပြီးတိုင်း ဆုတောင်းဖြစ်ပါတယ် ။\nပညာရှိသူတော်ကောင်းတို.နှင့်သာ တွေ.ကြုံဆုံစီး ပေါင်းသင်းဆက်ဆံရ၍ ပညာရှိသူတော်ကောင်းတို. ဟောပြောသော\nတရားမှန်စကားမှန်တို.ကို နာခံမှတ်သား ရသဖြင့် ပညာရှိသူတော်ကောင်းတို. ကျင့်ကြံနေထိုင်ကြသည့်အတိုင်း ကျင့်ကြံပွားများ\nကြိုးစားအားထုတ်နိုင်ကြသဖြင့် ဆင်းရဲခပ်သိမ်း ကင်းညိမ်းရာ နိဗာန်ကို လျင်မြန်စွာ မျက်မောက်ပြုရပါလိုဧ။်…\nဆုတောင်းလေးက လောကီချမ်းသာမပါပဲ လိုတိုရှင်းလေးနဲ့ကောင်းပါတယ်။ ပညာရှိသူတော်ကောင်း ဆိုတဲ့စကားလုံးကလေးက အဓိပါယ်လေးနက်ပါတယ်။\nစိတ်ပညာအရ တစ်ခုခု ဖြစ်ချင်ရင် စိတ်ထဲမှာ စွဲမြဲနေအောင် လုပ်ရပါတယ်\nကျောင်းသားတစ်ယောက် စာမေးပွဲအောင်ချင်ရင် “ငါ စာမေးပွဲအောင်ရမယ်” ဆိုတာမျိုး ပြတ်ပြတ်သားသား ဆုံးဖြတ်ပြီး အချိန်ရတိုင်း စိတ်ထဲမှာ (စိတ်ထက်ထက်သန်သန်နဲ့) ရွတ်ဆိုနေရင် စိတ်ထဲမှာ စွဲမြဲလာမယ် အောင်ချင်စိတ်တွေ တဖွားဖွားဖြစ်လာမယ် အောင်ဘို့ အတွက် ဖြစ်နိုင်သမျှ အချိန် နည်းလမ်း အားလုံးနဲ့ ကြိုးစာမယ် ဆို သေချာပေါက် စာမေးပွဲအောင်ပါတယ် စိတ်မပါ့တပါနဲ့ အောင်ချင်လိုက်တာ ဆိုတာမျိုးနဲ့တော့ မရနိုင်ပါဘူး\nဆုတောင်းတယ်ဆိုတာလဲ စိတ်ထဲမှာစွဲမြဲလာအောင် လုပ်နည်းတမျိုးလို့မြင်ပါတယ် ဒါပေမဲ့ သေချာဘို့ ပြတ်သားဘို့ စိတ်ထက်သန်ဘို့တော့ လိုပါမယ်\nစိတ်ထဲက တစ်ခုခုကို မပြတ်သားရင် စိတ်ထက်သန်မှုမရှိရင် ဥပမာ ဘုရားရှေ့မှာ အရှင်ဘုရား တပည့်တော် နိဗ္ဗာန်ကို ရောက်ရပါလို၏ မရောက်ခင် စပ်ကြား လူ့စည်းစိမ် နတ်စည်းစိမ် ရှိသမျှစည်းစိမ်တွေ ရရပါလို၏ ဆိုတာမျိုးလို နိဗ္ဗာန်ကျလည်းသွားချင် နိုက်ကလပ်လေးတက် ဘီယာဆိုင်လေးလဲထိုင်ချင် နဲ့ ယောင်ဝါးဝါးလုပ်နေလို့ကတော့ အဲဒီဆုတောင်း အဲဒီဖြစ်ချင်တဲ့ ဆန္ဒကတော့ ဘယ်တော့မှ ပြည့်လာစရာ အကြောင်းမရှိပါဘူး (ဘုရားကလည်း မင်းတို့ကလည်းကွာ လှူတာ(လုပ်တာ)က နည်းနည်း တောင်းလို်က်တဲ့ဆုက အများကြီး …လို့များ မိန့်နေမလားမသိဘူး)\nဆုတောင်း နဲ့ ပတ်သတ်လို့.. သတိရမိတာလေး တခု ရှိပါ၏\nဆူးက စာဖတ်ပျင်းတယ်။ ၁ဝတန်းတုန်းက ကျူရှင်က ပြန်လာရင် အမြဲ တန်းအိပ်တာပဲ.. စာဆို မကြည့်ချင်လောက်အောင်ကို မုန်းတာ.. ကျူရှင်မှာ ဆရာသင်တာ တခါတည်း နားလည်အောင် မှတ်ထားတယ်။ အိမ်ကလူတွေကလည်း ယုံကြည်မှု တော်တော် ရှိပေးကြတယ်။ ကျမှာပဲလို့ ထင်တာပါပဲ။ အမေက အမျိုးတွေ အားလုံးကို စာမေးပွဲ မဖြေခင်မှာ အောင်စာရင်းထွက်လို့ အောင်ရင် ဖုန်းဆက်မယ် မအောင်ရင် ဖုန်းမဆက်ဘူး သတင်းမမေးကြနဲ့ ကျတယ် ဆိုတာ ပြောရမှာ ရှက်လို့ပါတဲ့ကွယ်။ သူတို့ ယုံကြည်တဲ့ အတိုင်းပါပဲ.. ကိုယ်တိုင်ကလည်း မထူးချွန်တော့ ခပ်အေးအေးပါပဲ။ စာမေးပွဲ ဖြေတော့ ဖြေလာလိုက်တာပဲ.. အောင်စာရင်း မထွက်ခင်မှာ ဘယ်သူမေးမေး ဖြေနိုင်လား ဆိုတော့ ဖြေနိုင်ပါတယ်ပေါ့။ ကိုယ့်ဟာကိုလည်း မရေရာခဲ့ပါဘူး။ ဘုရားရှိခိုးတိုင်း ဆု တခု တောင်းတယ်။ ဂုဏ်ထူးများနဲ့ အောင်မြင်ရပါလို၏။ ဆုသာတောင်းတာပါ.. ကိုယ့်ဟာကိုတောင် အထင်မကြီးဘူး။ အောင်စာရင်း မနက် ထွယ်မယ်ဆိုရင် ညကတည်းက သိချင်လို့ ကြည့်ပေးမယ် ဆိုပြီး ခုံနံပါတ် တောင်းလို့ ပေးလိုက်တဲ့ လူက ဂုဏ်ထူး ၂ခု ပါတယ်တဲ့.. တညလုံး အိပ်မပျော်ဘူး.. ကိုယ့်ဟာကို ယုံကြည်မှု ရှိတာ ဟုတ်မှ ဟုတ်ပါ့မလား ဆိုတဲ့ အတွေးနဲ့ ဖြေထားတဲ့အဖြေတွေကို သိသလောက် ပြန်တွေးပြီး ဂုဏ်ထူးမှတ် ရနိုင်ပါ့မလား တွေးနေတာ.. ဆူး တို့ ၁ဝတန်းတုန်းက ၉ဘာသာကို ၅ရက်ဖြေရတဲ့ အချိန်အခါဆိုတော့.. ဘယ်ဟာကများ အားသာလို့ ဂုဏ်ထူးထွက်တာလဲ တွေးရင်းနဲ့.. ဘာပဲ ဖြစ်ဖြစ်.. မနက်ရောက်ရင်တော့ သိမှာပါပဲလို့ တွေးပြီး အိပ်လိုက်တယ်။ မနက်ရောက်တော့ ရင်ခုန်နေတယ် ဟုတ်မှ ဟုတ်ပါ့မလား လူမှားကြည့်တာ ဆို ဟတ်ထိရအုန်းမယ် အတွေးနဲ့ ကြည့်လိုက်တာ ဟုတ်နေတယ်။ ထူးဆန်း အံ့ဩဖို့ကောင်းလိုက်တာ လွန်ရော… နောက်တော့ အမှတ် စာရင်းထုတ်ကြည့်တော့.. ၂ဘာသာ ဂုဏ်ထူး သချင်္ာနဲ့ သိပ္ပံတွဲ ထွက်တာ အမှတ် ကွက်တိနဲ့ ထွက်ခဲ့တာ။ ဆုတောင်းဆိုတာ ဘာလဲ ဆိုတာ မသိဘူး အလကားရတဲ့ ဆုတောင်း ဘုရားရှိခိုးတိုင်း ရွတ်နေမိတာပဲ။ ဂုဏ်ထူးများ နဲ့ အောင်မြင်ရပါလို၏ ဆိုတော့ ဂုဏ်ထူးလေး တခုထွက်တာတောင် မဟုတ်ဘူး ၂ခု ဖြစ်နေတာပါပဲ။ ဆုတောင်းဆိုတာထက် စိတ်ရဲ့ စွမ်းအားကြောင့်များလားလို့တော့ တွေးမိတယ်။\nကျုပ်တို့ဗုဒ္ဓဘာသာရဲ့ ဆုတောင်းတဲ့သဘောအမှန်က စိတ်ညွှတ်တာ-ဆန္ဒပြုတာပါ။\nတခုတခုပေးဘို့ တယောက်ယောက်ဆီက တောင်းတဲ့သဘော မဟုတ်ပါဘူး။ အဲသလိုတောင်းတဲ့သူဟာ ဗုဒ္ဓဘာသာကို သဘောမပေါက်လို့ပါ။ ဗုဒ္ဓဘာသာမှာ ပေးနိုင်တဲ့သူမရှိ တောင်းလို့ရတာမရှိပါဘူး။ ကိုယ်တိုင်ပဲလုပ်ယူရပြီး လုပ်ရင် လုပ်သလောက်သာ (သီလသမာဓိပညာ ကုသိုလ်များ) တိုးပွားပါတယ်။\nဒါဆိုဘာလို့ ဆုတောင်းနေသေးလဲ ?\nတခုခုကိုစိတ်ညွှတ်ပြီး ဆန္ဒပြုရင် အဲသည်ဆန္ဒဟာ (အာသေဝနပစ္စယသတ္တိအရ) ကြီးထွားလာပါတယ်။\nအကျယ်ကိုတော့ ဘုန်းကြီးများကိုအားနာလို့ ဆက်မပွားပါရစေနဲ့။\nရနိုင်ခဲတဲ့ တစ်စုံတစ်ခုကို ရယူဘို့ဆိုရင် အချင်းအရာလေးမျိုးထဲက တမျိုးမျိုးအားကြီးဘို့လိုပါတယ်။\nစိတ်ရယ် ဆန္ဒရယ် ပညာရယ် ဝီရိယရယ် ပေါ့။\nပါဠိလိုနဲနဲထည့်ရင် စိတ္တာဓိပတိ ဆန္ဒာဓိပတိ ပညာဓိပတိ ဝီရိယာဓိပတိ ဆိုပြီးတော့ပေါ့။\n(ခဲသိပ်မကျခင်) မြန်မြန်ဇတ်သိမ်းရရင် ဗုဒ္ဓဘာသာအလိုကျ ဆုတောင်းတယ်ဆိုတာ ဆန္ဒာဓိပတိဖြစ်ဘို့ အကြောင်းပြုပါတယ်။\nနိဗ္ဗာန်ကို မရောက်ခင် စပ်ကြားဖြစ် လေရာ ဘဝတိုင်းမှာ လူအဖြစ်ကို ရခဲ့ရင် ထေရဝါရဗုဒ္ဓဘာသာ ကို သက်ဝင် ယုံကြည်သောသူ တစ် ယောက် အမြဲဖြစ်ပါရစေလို့ ။\npooch ရဲ့ဆုတောင်းလေးကိုကြည့်ပြီး pooch ဟာဗုဓ္ဒဘာသာအခြေခံ ကောင်းတယ်လို့မှန်းဆမိပါတယ်။\nရွှေတိုက်စိုးရေးပေးတဲ့ ချမ်းမြေ့ဆရာတော်ကြီးရဲ့ ဆုတောင်းလေးကို သိပ်သဘောကျလို့ ဘုရားရှိခိုးတဲ့အခါ အမြဲ ဆုတောင်းဖြစ်ပါတယ်။\nပညာရှိသူတော်ကောင်း ဆိုတဲ့သူတွေကို တွေ့ဖူးကြုံဖူးသွားပြီးမှ ဒီဆုတောင်းလေးရဲ့ အနှစ်သာရကို သိခဲ့ရပါတယ်။\nပညာရှိသော်လည်း သူတော်ကောင်းမဟုတ်တဲ့ ပတ်ဝန်းကျင်နဲ့ ဆက်ဆံရလို့ စိတ်ညစ်ညူးရတဲ့အခါတိုင်း\nပညာရှိသူတော်ကောင်းများရှိတဲ့ နေရာမှာပဲ မွေ့လျော်ချင်ပါတယ်။\nကိုယ်ပြုတဲ့ ကာမကုသိုလ် နဲ့ အကုသိုလ်အလျောက် ဆုတောင်းစရာမလိုပဲ အကျိုးပေးမှာဖြစ်ပေမယ့်\nဆုတောင်းခြင်းဖြင့် စိတ်ညွတ်ပေးရာရောက်ပါတယ်။ direction ကို high light လုပ်ပေးတာပေါ့။\nနောက်သဘောကျမိတဲ့ ဆုတောင်းလေး(ကိုယ်က သူများကိုဆုတောင်းပေးတဲ့အခါ)ကတော့ ပါပုဏန္တု ဝိသုဒ္ဒါယ သုခါယပဋိပတ္တိယာ\nလွယ်ကူသောအကျင့် လျင်မြန်သော အသိဉာဏ် ချမ်းသာသောကိုယ်စိတ်ဖြင့် နိဗ်ဗာန်ကို မျက်မှောက်ပြုနိုင်ပါစေတဲ့။\nဗုဒ္ဓ ဘာသာ ပါ ဘဲ ။ဒါပေမဲ့ ဘာမှ ဆုမတောင်း တာတော်တော် ကြာ ပြီ ။ ကျင့်ကြံအားထုတ် ရင်ဆိုင်ဖြေ ရှင်း ပဲ လုပ် နေ တယ် ။\nဆုမတောင်းတောင်မှ သူများကို ကိုယ့်ကို ဆုပေးရင်တောင် တကယ်မရမှန်းသိပါရဲ့နဲ့ ပေးတဲ့ဆုနဲ့ပြည့်ပါစေလို့တော့ ပြောကြတာပါဘဲ။\nသူကြီးရေ သူကြီးပြောတာ မှန်ပေမယ် မှန်တိုင်းလဲ လူတိုင်းမလိုက်နာနိုင်ပါဘူး။\nဆုတောင်းလို့ရတယ်မရဘူးဆိုတာ ကိုယ့်အတွေးကိုယ်စိတ်နဲ့ကိုယ်ပါ။ဗုဒဘာသာမှ မဟုတ်ပါဘူး ။ ဘယ်ဘာသာဝင်မဆို ဆုတောင်းကြတာပဲလေ။ ပုဂံ ညောင်ဦးက စွယ်တော်လေးဆူမှာလည်း တစ်ဆုတည်းတောင်းပါလို့ အဓိပါယ်င်္ရတဲ့ စာတွေ၊အလိုတော်ပြည့်ဘုရားမှာလည်း တစ်ဆုတည်းတောင်းရင် ပြည့်တယ်ဆိုတဲ့ စကားတွေရှိတယ်လေ။ဒါပေမဲ့ အတိတ်ကကံအကျိုးပေးချိန်နဲ့ ဆုတောင်းချိန်တိုက်ဆိုင်ရင်တော့ ပြည့်သွားကြတယ်။ဒါကို လူတွေက ဆုတောင်းပြည့်တယ်လို့ သမုဒ်ကြတာပါ။ကိုယ့်ယုံကြည်ချက်နဲ့ ကိုယ်ပေါ့ ။ လူတိုင်းမှာ ဆုမတောင်းဘူးတဲ့သူတော့ ရှိမယ်မထင်ဘူး။လူတိုင်းဆုတောင်းဖူးကြမှာပါ။အထူးသဖြင့် ဒုတ်ခရောက်နေတဲ့အချိန်မျိုးမှာပေါ့။ အားကိုးရာရှာတဲ့ဘောပါပဲ။မြန်မာလူမျိုးအများဆုရဲ့ စရိုက်သဘာဝပါ။မေတို့လည်း ပါပါတယ်။\nဆုတောင်းတာလား.. ဆုပန် တာလား….\nပစ္စေကဗုဒ္ဓါ ဆီမှာ ဆုတောင်းရင် ပြည့်တယ်လို့ မှတ်သားမိပါတယ်..\nဘာပဲဖြစ်ဖြစ်…သူလည်း ပြည့်ဖို့ အချိန်တန်လို့..ပြည့်သော ဆုကို တောင်းခွင့်ရှိတာပေါ့..\nတစ်ကယ်တော့ ကိုယ်လိုချင်..ရချင်တာကို တီးတိုးပြောမိတာလည်း ဟုတ်တာပေါ့..\nပြီးတော့ တစ်စုံတစ်ခုကို ပြီးမြောက်အောင်ဆောင်ရွက်ခြင်းအတွက် ရတဲ့ ဆုလာဘ်ဆိုလည်း ဟုတ်တယ်..\nဆုတောင်းတိုင်းလည်း ပြည့်တာမှမဟုတ်တာ ဆိုရအောင်လည်း.. ကိုယ်က နည်းနည်းလုပ်ပြီး.. များများ လိုချင်တာကိုး..\nဗုဒ္ဓတရားအစစ်တွေနားလည်သူတွေဟာ.. ဆုမတောင်းတတ်ပါဘူး.. ဆိုတာ ဟုတ်ပါတယ်..\nဖြစ်နိုင်တာကို တောင်းဆိုရင်တော့ ရစမြဲပါ..\nအရှင်အာနန္ဒာက ဆုလာဘ်အနေနဲ့ တောင်းခဲ့တာရှိပါတယ်..\nအဲဒါတွေကို ဘုရားရှင်က ချီးမြှင့်တော်မူပါတယ်..\nဒါကြောင့်.. သင့်အနားကို .. ပစ္စေကဗုဒ္ဓါ တစ်ပါး ကြွမြန်းရောက်ရှိ လာလို့..\nသင့်အနေနဲ့လည်း အလှူဒါန ပြုခဲ့လို့..\nပြည့်သော ဆုကို တောင်းခွင့်ရရင်…..\n(((ဗောဓိ ၅မျိုးမှာ ၁မျိုးပဲ တောင်းသင့်တယ်နော် မေ့မှာ စိုးလို့ သတိပေးတာ။))))\nအဲဒါ ဗုဒ္ဓတကယ်ပြောတာလား.. သိချင်သား….။\nစာကလေးကတိုတာပဲ၊ ဗမာလိုသိတဲ့သူတွေတယောက်လောက်ဘာသာပြန်ပေးပါလား။ သိပနားမလည်တော့အဓိပါယ်ကောက်လွဲမှာစိုးလို့။


Cameron.....: June 2013\nမေရဲ့ မိုးစက်ပွင့်တွေ တဖျောက်နှစ်ဖျောက်ကျနေတဲ့ နေ့လည်ခင်းတစ်ခုမှာ... “အစ်မ.. ဧည့်သည်ရောက်နေတယ်” ဆိုလို့ ထွက်တွေ့တော့ စတစ်ကော်လာ အဖြူဆွတ်ဆွတ် အကျီင်္နဲ့ ရွှေဖလားရောင်ပုဆိုးဝတ်ထားတဲ့\nမောင့်အရင် ကုမ္ပဏီတုန်းက လုပ်ဖော်ကိုင်ဖက်ပါ ...။ လက်ထဲမှာလည်း ဖိတ်စာတွေနဲ့ဆိုတော့ ဒီလူပျိုကြီး အစွန်ထုတ်ပွဲအတွက် လာဖိတ်မှန်းသိလိုက်ပါတယ်...။ လူပုံစံကလည်း ခုပဲ စေ့စပ်ပွဲကထလာသလို မင်္ဂလာပဲသွားဆောင်တော့မလို အဆင်အယင်နဲ့မဟုတ်လား...။ ညနေ အိမ်ရောက်လို့ မောင့်ကိုဖိတ်စာ ပြပြီး ပြန်ပြောပြတော့ ဟုတ်တယ် ဒီကောင်က တစ်ခါတစ်လေ ကြောင်တောင်တောင် စတိုလ်သိပ်ဖမ်းတတ်တာတဲ့...။\nကျမကတော့ဖြင့်လေ ဖိတ်စာရတာ ၀မ်းသာလို့ ရုံးက ကလေးမတွေတောင် ရယ်ကြသေးတယ်...။ သူများတွေက ဖိတ်စာရရင် ကုန်ပေါက်လို့မြင်ကြပေမယ့်...ကျမကတော့ ကျမ ကိုယ်တိုင်ဒီဇိုင်းထုတ်ထားတဲ့ အ၀တ်အစားတွေကိုတော့ ထုတ်ဝတ်ရချေရဲ့လို့ ၀မ်းသာမဆုံးဖြစ်နေတာ မောင်က အဲမင်္ဂလာဆောင်မသွားဘူး ဆိုတော့ ကျမရဲ့ အိပ်မက်တွေပဲပြိုကျသွားတော့သလိုလို...မောင်ကလည်း လူမှုရေးဆိုတာရှိသေးတာပဲ သွားမှကောင်းမှာပေါ့လို့ မောင်သူတို့နဲ့မတွေ့ချင်ရအောင် ဘာများအပြစ်လုပ်ခဲ့မိလို့လဲလို့ ကျမ မရွံမရဲ ဇောတက တက်မိတယ်..။ မောင်က လူမှုရေးဆိုတာဘာလဲ အပြစ်လုပ်ထားတာမရှိလဲ ဒီလူတွေနဲ့ တွေ့ချင်စိတ်မရှိရတာနဲ့ ဘာဆိုင်လဲလို့ ပြန်ပြီး ဘုတောတောပါတယ်...။ အဲမင်္ဂလာဆောင်ကိုသွားရင် ကိုယ်မမြင်ချင် မတွေ့ချင်တော့တဲ့ အရင်က လူဟောင်းတွေနဲ့ ပြန်တွေ့ရ နှုတ်ဆက်ရ ရယ်ပြရ ပြုံးပြရတဲ့ အလုပ်ကို မလုပ်ချင်ဘူးတဲ့...။ ကျမသိပါတယ် မောင်က အဲလိုနေရာမျိုးမှာ သိပ်ပြီးဝန်လေး တတ်တယ်ဆိုတာ...။\nညဖက် မောင့်ကို ခြေသလုံးနှိပ်နယ်ပေးရင်း ကုတင်ခြေရင်းက တီဗီမှာလာနေတဲ့ American Idol မှာ Candice၊ Angie နဲ့ Kree သုံးယောက်ထဲက ကျမကြိုက်တဲ့ Angie အပယ်ခံလိုက်ရပါတယ်...ေ နာက်ဆုံးနှုတ်ဆက်သီချင်းက ငိုသံပါကြီးနဲ့ဆိုတော့ မျက်ရည်မခိုင်တဲ့ ကျမကပါ မျက်ရည်ကျမိတယ်...။ မောင့်ကိုကြည့်တော့ အ်ိပ်မောကျနေပြီ...။ မနက်က အစောကြီးထရတာရယ် ညည ဘောလုံးပွဲကြည့်နေတာတွေက ရက်ဆက်သွားတော့ မခံနိုင်တော့တာ ခါတိုင်းည ကျမနဲ့အတူကြည့်နေကျ American Idol ကိုတောင်မကြည့်နိုင်တော့လောက်အောင်ပဲ...။ နောက်တစ်ပတ် Grand Finale ကိုစောင့်ကြည့်ရမယ်ဆိုပြီး ကျမလည်း တီဗီပိတ်မီးပိတ်ပြီး အိပ်ယာဝင်လိုက်တော့တယ်...။\nမောင်ကတော့ အိပ်မောကျနေလိုက်တာ...။ မောင့်ထွက်သက်နွေးနွေးလေးတွေ ကျမညာဖက်ပါးကိုတိုးတိုး လာထိတယ်...။ ကျမကတော့ဖြင့် Angie အတွက်စိတ်မကောင်းဖြစ်လို့ ၀မ်းနည်းစိတ်နဲ့ နေ့လည်တုန်းက ဖိတ်စာလာပေးတဲ့ မောင့်လုပ်ဖော်ကိုင်ဖက်ဟောင်းကိုသွားတွေးမိပြီး မျက်စိကအိပ်မရဘဲ ကြောင်နေရင်းနဲ့ အတွေးတွေ အရင် မောင်အလုပ်လုပ်တဲ့ဆီရောက်သွားခဲ့တယ်...။ အဲဒီတုန်းက မောင်နဲ့ကျမ လက်မထပ်ရသေးဘူး...။\nအဲဒီနေ့တုန်းက ကျမနေတဲ့တိုက်ကို ခေါင်းလောင်းကြိုးလာဆွဲလို့ ၀ရံတာထွက်ကြည့်လိုက်တော့...။ အပေါ်ကိုမော့ကြည့်လာတဲ့ မောင်...။ မောင်တစ်ယောက်ထဲမဟုတ်ပါဘူး ကောင်မလေးတစ်ယောက်ပါသေး တယ်..။ မောင်က လက်ဟန်ခြေဟန်နဲ့ ကျမကို ခေါင်းဖီးချင်လို့ ဘီးခဏချပေးပါလားတဲ့...။ ဟင်...မောင့်ဆံပင်ကဖြင့် တိုကပ်ကပ်ကလေးကို ဘာကိစ္စ အရေးတကြီးဆံပင်ဖီးဖို့များ ကျမဆီကို တကူးတကန့် ဘီးလာတောင်းရသလဲလို့ စိတ်ထဲတော့ ဇဝေဇ၀ါဖြစ်လိုက်တယ်...။ ကျမ ခပ်ကျဲကျဲဘီးတစ်ခု ယူပြီး အောက်ဆင်းသွားလိုက်တယ်..။ အောက်ရောက်သွားတော့မှပဲ ဘီးက မောင့်အတွက် မဟုတ်ဘဲ မောင်နဲ့အတူပါလာတဲ့ ကျောလည်လောက်ဆံပင်အရှည်ရှိတဲ့ ကောင်မလေးအတွက်ဖြစ်နေတယ်။\nထင်တော့ထင်သားပဲ...။ ဒါပေမယ့် ကျမက တော်တော်တုံးအ ပါတယ်..။ အဲဒီအချိန်အထိ မောင်နဲ့ ကုမ္ပဏီမတူတဲ့ မိုးစက်ဖြူဆိုတဲ့ ကောင်မလေးကို ကျမက မောင်နဲ့ နဲနဲကလေးမှကို မရိပ်မိသေးတာ..။ ရိုးရိုး အလုပ်တူလို့ လမ်းကြောင်းတူလို့ သွားလာကြတယ်ပဲမှတ်နေတာ...။\nတစ်ခါ အဲကောင်မလေး နေမကောင်းလို့ဆေးရုံတက်တော့ သွားကြည့်မယ်ဆိုပြီး ကျမကို ခေါ်သွားခဲ့သေးတယ်...။ ဟိုရောက်တော့ ကျမက ဧည့်သည်ထိုင်ခုံမှာ မောင်ကတော့ လူနာခုတင်နားမှာ... မေ့ဆေးပြယ်ခါစ လူနာမိန်းကလေးက မောင့်ကိုလဲတွေ့ရော မျက်လုံးတွေ အရောင်တောက်လာလိုက်တာ... မောင့်ဆံပင်ကို ဒင်းက ရာရာစစ သပ်သင်ပေးနေသေးတယ်။ “မောင့် အစ်မကို အားနာစရာ” တဲ့...။ သူက ကျမကို မောင့်အစ်မပါလို့ သဘောပေါက်ထားတာ တဲ့လား...။ မောင်က သူ့ကိုအဲလိုညာထားတာပေါ့ ဒါဖြင့်...။ ကျမလေ အဲဒီမြင်ကွင်းလေးကို ဒေါသထွက်လိုက်သမှ နေရာမှာတင် ကြမ်းပစ်လိုက်ချင်တာ....။ ဘယ်လိုမှ မရတော့ဘူး အပြန်လမ်းမှာ တစ်လမ်းလုံးမောင့်နဲ့ရန်ဖြစ်သွားကြတာ...။ အဲတုန်းက ကျမနဲ့မောင် ဘယ်လိုမှအဆင်မပြေကြတော့ဘူး...။ မောင်သွားမယ့်လမ်းကို လိုက်မယ်ဆို မောင်ပေးမလိုက်ဘူး...။ အဲဒါအရှင်းကြီးပဲ ကျမ မကြိုက်တဲ့ မိုးစက်ဖြူဆိုတဲ့ မိန်းကလေးပါနေလို့ပေါ့...။\nကျမလေ မောင်အဲလို နောက်ကောင်မလေးဆီစိတ်ရောက်နေတဲ့ကိစ္စနဲ့ပတ်သက်ပြီး တော်တော်လေးကို စိတ်ဆင်းရဲခဲ့ရတာ...။ ကျမဘ၀မှာ ခံနိုင်ရည်မရှိဆုံးစိတ်ခံစားမှုတစ်ခုပဲ...။ ခါတိုင်းကျမအားရင် မောင့်နောက်လိုက်နေကျ အဲနေ့ကျတော့ မောင်ကမလိုက်ရဘူးဆိုလို့ ကျမ သကာင်္မကင်းရှိတာနဲ့ နောက်ကနေလိုက်ချောင်းတာ တကယ်ပဲ... မောင်တို့သွားနေက ပရိုမိုးရှင်းသွားလုပ်တဲ့ ဆေးခန်းထဲကနေ မောင်နဲ့အဲဒီကောင်မလေးလက်ချင်းတွဲလို့ ထွက်လာကြတာမြင်တော့\nကျမ အမြင်အာရုံတွေ ရုတ်ချည်း မူးနှောက်မဲမှောင်သွားခဲ့တယ်...။ ပြီးတော့ သူတို့ကားငှားကြတယ် သူတို့နောက်ကို ကျမဆက်လိုက်ရမလား မလိုက်ရဘူးလား..ကျမ မဆုံးဖြတ်နိုင်ခဲ့ဘူး...။ ကျမ အဲဒီနေရာမှာတင် သေဆုံးသွားခဲ့တယ်ဆိုပါတော့...။ ကျမဟာ မောင်နောက်တစ်ယောက်ကို စိတ်ယိုင်သွားလောက်အောင် မောင့်ကိုမဆွဲဆောင်နိုင်တော့ဘူးလား...။ ကျမ အဲဒီကောင်မလေးလောက် မငယ်လို့လား မချောလှတော့လို့လား..။\nအဲဒီကာလတလျှောက်လုံးကျမစိတ်ဆင်းရဲရလွန်းလို့ တော်တော်လေးတောင်အိုစာသွားတယ်လို့ထင်ရတယ် ..။ ကိုယ့်ကိုယ်ကိုလည်း မှန်တောင်မကြည့်ချင်တော့ဘူး..။ အပူသည်ရုပ်ပေါက်နေတာကို မမြင်ချင်တော့လို့။ ဒီလိုနဲ့ ကျမမှာ တိုင်ပင်စရာသူငယ်ချင်းလည်းမရှိ တစ်ယောက်တည်း ကျိတ်ခံစားရင် တစ်ခုခုတော့ ဆုံးဖြတ်ဖို့စဉ်းစားလိုက်တယ်...။ ဒီကြားထဲ ချစ်သူများနေ့ကရောက်တော့ မောင်နဲ့ကော်ဖီဆိုင် တစ်ဆိုင်မှာချိန်းလိုက်တယ်...ညခုနှစ်နာရီခွဲချိန်းထားပေမယ့် မောင်တော်တော်နောက်ကျမှရောက်\nလာခဲ့တာပါ..။ မောင့်ကိုပေးတဲ့ ချစ်သူများနေ့လက်ဆောင်တဲ့ ကျမတော်တော်ညံ့ဖျင်းတုံးအတာပါ ..။ ဖေမြင့်ရဲ့ ကြီးပွားတိုးတက်ဒသနစာအုပ်တစ်အုပ်တဲ့...။ တကယ်ဆို အချစ်ကဗျာလှလှကလေးတစ်အုပ် ဒါမှမဟုတ် ချစ်သူများနေ့သီချင်းတွေစုစည်းထားတဲ့ စီဒီတစ်ချပ်မဖြစ်သင့်ဘူးလား..။ မောင်စာဖတ်ပျင်းတာ သိလျက်နဲ့ မောင်သီချင်းတွေကြိုက်တတ်တယ်ဆိုတာသိသိကြီးနဲ့ ကျမပေးလိုက်တဲ့ လက်ဆောင်က တော်တော် ကမောက်ကမနိုင်ပါတယ်...။\nနောက်ဆုံးတော့ မောင်နဲ့အဲကောင်မလေးနဲ့ ကျမတို့ သုံးယောက်ဆုံပေးဖို့ ပြောတော့ ပထမ မောင်ကငြင်းသေးတယ် မဆုံပေးနိုင်ဘူး သူနဲ့လည်း ဘာမှမပတ်သက်ကြဘူးဆိုတော့လေ...။ မောင်ကျမကို ခုထိလိမ်ထားတုန်းကိုးး..။ ကျမတို့ ဆိုင်တစ်ခုမှာဆုံဖြစ်ပါတယ်...။ ကောင်မလေးက အရင်လိုဆံပင်ပုံမဟုတ်တော့ဘူး ခေတ်ဆန်ဆန်ပုံလေး ညှပ်ထားတာတွေ့လိုက်တော့ ကျမသတင်းရထားတဲ့ ကျမတို့ညှပ်နေကျဆိုင်ကို မောင်က အဲကောင်မလေးကို ဆံပင်ခေါ်သွားညှပ်တယ်ဆိုတာမှန်သွားပြီပေါ့...။ ညီမလေးဆံပင်ပုံလေး ပြောင်းထားတာပဲ ဘယ်မှာသွားညှပ်တာလဲလို့ စကားအစ်ကြည့်တော့..။ သူတို့လမ်းထိပ်ကဆိုင်မှာ သွားညှပ်တာ ခေါင်းလျှော်တာကြာသွားလို့ဇက်တောင်နာနေတဲ့အကြောင်း သူက လိမ်ဆင်လှလှလေးနဲ့ပြောသွားသေးတယ်..။\nကျမတည့်ပဲမေးလိုက်တော့တယ် မောင်နဲ့ကဘယ်လိုပတ်သက်တာလည်း ဘာတွေလည်းလို့..။ ဘာမှမဟုတ်ဘူး သူငယ်ချင်းတွေ မိတ်ဆွေတွေပါပဲတဲ့...။ သူက ဆက်ပြီးလိမ်နေသေးတယ်..။ ကျမကို ဘာမှမသိ ဘာမှမမြင်တဲ့ ခပ်တုံးတုံးမိန်းမတစ်ယောက်လို့ သူတို့က လျှော့တွက်ထားခဲ့ကြတာလား...။ ဒါဖြင့် မောင်နဲ့ကျမဘယ်လိုပတ်သက်တယ်ဆိုတာရောသိလား..မောင်နဲ့သေချာတကယ်ကင်းရှင်းတယ်ဆိုတာ ဘုရားမှာသစ္စာဆိုရဲလားလို့ ကျမကလေးဆန်စွာမေးလိုက်တယ်...။ ကျမအဲလိုပြောတော့ မောင်က ချက်ချင်းထပြီး တားပါတယ်...အဓိပ္ပါယ်မရှိတာတဲ့...။ မောင်ကသာ အဓိပ္ပါယ်မရှိတာ အဲကလေးမကတော့ သစ္စာဆိုရဲပါသတဲ့...။ မောင်က သူမဟုတ်တာလုပ်လို့မိသွားလို့ ကျမကို စိတ်လဲဆိုးချင် ဆိုးလဲမဆိုးဝံ့ဖြစ်ပြီး အဲနောက်ပိုင်း ကောင်မလေးနဲ့ အဆက်သွယ်ပြတ်သွားတော့တယ်.....။\nနောက်တစ်နှစ်ကျော်တော့ မောင်လည်းအလုပ်သစ်ကိုပြောင်းသွားခဲ့ပြီလေ...။ မောင်အလုပ်သစ် မပြောင်းခင် ကလေးမှာပဲ ကျမတို့လက်ထပ်လိုက်ကြတယ်..။ လောကမှာ မောင့်အပေါ်အနားလည်နိုင်ဆုံး မိန်းမတစ်ယောက် မောင့်ဘ၀အတွက် အသင့်လျော်ဆုံးလက်တွဲဖော် မောင့်အတွက်ရဲဘော်ရဲဖက် တစ်ယောက်အဖြစ် ကျမကို မောင်ရွေးချယ်လိုက်ပါတယ်..။ ကျမအတွက်ကတော့ ဘ၀အတွက် မှုန်မှုန်ကလေးသာ အရေးပါတယ်လို့ဆိုကြတဲ့ ချစ်စိတ်တစ်ခုတည်းနဲ့တင် မောင့်ကို ခွင့်လွတ်နားလည်နိုင်ခဲ့တယ်...။\nတဖက်ကိုလှည့်အိပ်နေတဲ့ကျမနောက်ကျောကို မောင့်လက်နဲ့လာထိတော့မှပဲ နာရီကိုကြည့်မိတယ် မနက် တစ်ချက်ခွဲရှိနေပြီ...။ အိပ်မပျော်ခင် အိပ်မက်ထဲတောင်ထည့်မမက်ချင်တဲ့ အတိတ်ကအကြောင်းအရာမျိုး ထပ်မမက်ပါရစေနဲ့တော့လို့ ဆုတောင်းမိတော့တယ်...။\nသူတို့နှစ်ယောက်အကြောင်းကို ဒီမှာ နဲ့ ဒီမှာ ရေးဖူးခဲ့ပါတယ်....။\nPosted by coral nyo at 00:466comments:\nကျန်းမာရေးနဲ့ညီညွှတ်တဲ့ အရောင်စုံဟင်းသီးဟင်းရွက် အသုပ်လေးတစ်ပွဲကို ဘယ်လိုသုပ်လဲဆိုတာ ပြောပြချင်ပါတယ်..။ လုပ်ရတာလေးက လွယ်ကူလျင်မြန်လွန်းလို့ပါ...။ အချိန်ပေးရမှာက Pasta Shell လို့ခေါ်တဲ့ အီတလီခရုခေါက်ဆွဲလေးပြုတ်ရမယ့်အချိန်ဆယ်မိနစ်ပါပဲ...။ ဆားနဲ့ သံလွင်ဆီခတ်ထာတဲ့ ရေဆူအိုးတစ်လုံးမှာ ခရုခေါက်ဆွဲလေး လက်နှစ်ဆုပ်စာလောက် ထည့်ပြုတ်နေချိန်မှာ..။ ကျန်တဲ့ကိုယ်ထည့်ချင်တဲ့အမယ်လေးတွေကို အဆင်သင့်လုပ်ထားမယ်..။ မုန်လာဥနီလေးတောင့်တုံးလေးတွေလှီးထားတာကို ရေနွေးခဏဖျောပေးထားရမယ်..။ အစိပ်လေးတွေလှီးထားရမှာက ခရမ်းချဉ်သီး တစ်လုံး သခွားသီး အူတိုင်ထုတ်ပြီးတစ်လုံး ငရုတ်ပွအစိမ်းတောင့်တစ်တောင့် သံလွင်ဆီနဲ့ငရုတ်သီးနှစ်နဲ့နှပ်ထားတဲ့ Feta cheese အတုံးလေးတွေကို ချေထားမယ်...။ ဒါ့ပြင် ကိုယ်နှစ်သက်ရာ အာလူးတို့ ဆလပ်တို့ ခရမ်းရောင်ဂေါ်ဖီတို့ကိုလည်း ထည့်လို့ရပါသေးတယ်...။ ခရုခေါက်ဆွဲကျက်ရင် ရေအေးဆေး စစ်ပြီး လှီးထားတာလေးတွေနဲ့တစ်ဇလုံထဲရောပြီး သံလွင်ဆီ(Feta cheese စိမ်ထားတဲ့ ပုလင်းထဲက သံလွင်ဆီကိုပဲ ပြန်ယူသုံးပါတယ်) ငရုတ်ကောင်း ဆား ပန်းသီးရှာလကာရည်လေး ထည့်ပြီး နယ်လိုက်ရုံပဲ...။ ကြည့် ဘယ်လောက်လွယ်ကူတဲ့ အသုပ်လေးလဲ..။\nခရုခေါက်ဆွဲသီးစုံသုပ်နဲ့ ကြက်ဥကို ကြက်သွန်ပင်+ကြက်သွန်နီနဲ့မွှေကြော်ထားတာ\nPosted by coral nyo at 00:412comments:\nမီးရောင်ဝါ၀ါအောက်မှာ.... မျက်နှာကြည်ကြည်လေးနဲ့ မျက်ခုံးနက်နက်အောက်က မင်းအကြည့်တွေက သေနိုင်လောက်တယ်....။\nယောကျာ်းဆို ကိုယ်ကတော့ မျက်ဆံအနက်ရောင်ပိုင်ဆိုင်တဲ့သူကိုပဲနှစ်သက်တယ်...။ အညိုရောင်နဲ့ စိမ်းပြာရောင်ထက် မျက်ဆံအနက်ရောင်က ပိုပြီးတည်ကြည်အင်အားကောင်းသလားလို့...။\nပကတိကြည်စင်သန့်ရှင်းနေတဲ့ မျက်နှာလေးမှာ မင်းအကြည့်တွေက ကြည်လင်လို့ရယ်......။ မင်းကိုမြင်တွေ့ခွင့်ရဖို့အတွက် မင်းပုံလေးတွေကို တင်ထားပေးတဲ့ မင်းသူငယ်ချင်းတွေကို ကျေးဇူးတင်ပါတယ်လို့ပြောပေးပါ....။\nမင်းနဲ့ကိုယ်ဟာ unfriend ဆိုပေမယ့် မင်းကို မကြာခဏတော့ သွားချောင်းကြည့်ခွင့်ရပါသေးတယ် အိန်ဂျယ်...။\nခုဆို... ပတ်ဝန်းကျင်တစ်ခုလုံး မီးခိုးရောင် ခပ်မှိုင်းမှိုင်းတွေ အုပ်ဆိုင်းလို့... ကိုယ်သိပ်နှစ်သက်တဲ့ အရောင်အောက်မှာ မိုးအေးအေးနဲ့ ကိုယ့်ချစ်တဲ့မင်းနဲ့အတူ ကော်ဖီသောက်ခွင့်ရချင်သေးတယ်....။\nမိုးအေးအေးနဲ့ ကိုယ်ဟိုးး...အရင်တုန်းကဖတ်ဖူးခဲ့တဲ့ ကဗျာလေးတစ်ပုဒ်ကို သတိရသွားတယ်...။ မင်းအပေါ်ထားတဲ့ ကိုယ့်ချစ်ခြင်းတွေက ပိုင်ဆိုင်ရယူလိုခြင်း ဘာဆိုဘာမှမပါတဲ့အဖြူသက်သက်ပါ...။\nအိပ်မပျော်တဲ့ ညတွေဟာ ပိုမှောင်သွားသလိုပဲ..\nအလွမ်းတွေဟာ သိပ်ခါးသွားသလိုပဲ....။ ။ (အမည်မသိကဗျာဆရာ)\nPosted by coral nyo at 01:325comments:\nငါးကိုများသောအားဖြင့် အညှီနံ့ကြောက်ပြီး ကြော်ပြီးမှ ချက်စားလေ့ရှိတယ်... ။ ခုတစ်ခါကတော့ ၀ယ်လာတဲ့ငါးကြင်းသားလတ်တယ်.. ရောင်းတဲ့အစ်မက သေချာဒိုက်စော်မနံ့တာကိုရွေးပေးလိုက်တာဆိုတာ့ ဒီတိုင်းလေးအစိမ်းတိုင်းချက်စားကြည့်မယ်လို့ စိတ်ကူးရသွားတယ်..။ ကိုယ်ချက်တဲ့နည်းလေးပြောပြမယ်..။\n၀ယ်လာတဲ့ငါးကြင်းတုံး(25ကျပ်သား) ကိုရေသေချာစင်အောင်ဆေးပြီး ဆား နနွင်းနယ်ထားမယ်...။ အနှစ်အတွက် ကြက်သွန်နီဥအသေး လေးလုံး ကြက်သွန်ဖြူ ငါးမွှာကိုထောင်းထားမယ်... ခရမ်းချဉ်သီး သုံးလုံး ပါးပါးလှီး ငရုတ်သီးစိမ်း(အနီ) သုံးထောင့် မကျည်းသီး ကွမ်းသီးလုံးခန့်ကိုရေနွေးစိမ်ထား.. နံနံပင်နဲနဲ။ ဆီဟင်းခတ်ဇွန်းကြီးနှစ်ဇွန်းထည့်ပြီး ဆီဆူလာရင် အနှစ်ထည့်ကြော်.. ကြက်သွန်တွေမွှေးပြီး ရွှေဝါရောင်သန်းလာရင် နနွင်းလက်ဖက်ရည်ဇွန်းဖျားနဲ့ ငရုတ်သီးအရောင်မှုန့် လက်ဖက်ရည်ဇွန်းတစ်ဇွန်းထည့်ပြီးနဲနဲမွှေပြီးတာနဲ့ ခရမ်းချဉ်သီးထည့်မယ်...။ ခရမ်းချဉ်သီးလိတ်လာရင် ငါးကြင်းတုံးတွေထည့်ပြီး အသာအယာအိုးလုပ်ပြီးချက်မယ် မီးနည်းနည်းလျှော့မယ်...။ အရသာမှုန့်နဲ့ အငံလိုသေးရင် ငံပြာရည်ထည့်ပြီး မကျည်းရည်လောင်း ဆီပြန်လာရင် ငရုတ်သီးနဲ့နံနံအုပ်လိုက်ရပြီ...။ ငါးသားလေးက ကျစ်ကျစ်နဲ့ မကျည်းနှစ် ခရမ်းချဉ်သီးနှစ်ကြောင့် ချဉ်ပြုံးပြုံးလေး ငါးမကြိုက်တဲ့ ကိုယ်တောင် အရမ်းကြိုက်တယ်...။ ဟိ...ကိုယ်ချက်တဲ့ဟင်းကို ကွကိုယ်အားပေးနေတာ...။\nကြက်သွန်နီပါးပါးလှီး အဖြူလေးထောင်းပြီး ဆီသတ် မွှေးလာရင် ပုစွန်ဆိတ်ကလေးတွေ ထည့်ကြော်..ကင်မွန်းချဉ်ရွက်ထည့်ကြော်...။ ကင်မွန်းချဉ်နွမ်းလာရင် လိုတဲ့ရေလေးထည့် ဆူလာရင် အပေ့ါအငန်မြည်းပြီးရင်ရပြီ..။ ငါးပိကြိုက်ရင် နဲနဲထည့်လည်းပိုကောင်းပါတယ်...။\nအချိုပွဲအတွက် ရယ်ဒီမိတ်အထုပ် ကော်ဖီနဲ့ အုန်းနို့ကျောက်ကျောကို အလွှာလိုက်လေးလုပ်ထားတာ\nPosted by coral nyo at 03:22 No comments:\nLabels: simply coral's kitchen (ငါးဟင်းလျာ)\nကိုယ်ဆိုတဲ့ မိန်းမဟာ….မင်းအတွက် ဘာသာပြန်ရခက်ခဲတဲ့ စာမျက်နှာတစ်ခုတဲ့လား အိန်ဂျယ်……။\nကိုယ့်စာတွေလာဖတ်ရင်း ကိုယ့်ကို သတိတရရှိလို့ မင်းဖုန်းဆက်လာခဲ့တာတဲ့…။\n“မမကတော့ဗျာ… တော်တော်နေစိမ့်နိုင်တယ် ကျွန်တော့်ဆီ ဖုန်းကလေးတစ်ချက်တောင်ဆက်ဖော်မရဘူး” ကိုယ်လေ အဲလိုလေးပြောလိုက်တဲ့ မင်းလေသံလေးကို စက္ကန့်ပိုင်းလောက် မတုန့်ပြန်ဘဲ ငြိမ်ငြိမ်ကလေး နားထောင်နေရင်း… မင်းဆီက မမြင်နိုင်တဲ့ အမျှင်ပါးပါးလေးတစ်ခုကို ခံစားမိနေခဲ့တယ်…။ ဟုတ်တယ် မင်းပြောမှပဲ ကိုယ့်ကိုယ်ကိုပိုမြင်လာတယ်…ကိုယ်ဟာ အတ္တကြီးတဲ့မိန်းမ တစ်ဖက်သားရဲ့ ခံစားမှုကို မငှဲ့ကွက် ကိုယ်ချင်းမစာတတ်တဲ့သူတစ်ယောက်ဆိုတာ…။ ပြီးတော့ မင်းကို တစ်ယောက်တည်း အဆက်အသွယ်မလုပ် မင်းပြောတဲ့ စကားကိုပဲ တသွေမသိမ်း နားထောင်သလိုလိုနဲ့ ဖုန်းမဆက်ဘဲ မင်းကိုပစ်ထားခဲ့တာ ဘယ်လောက်ကြာနေခဲ့သလဲ….။ ဒီနေ့နဲ့ဆို ခြောက်လပြည့်ဖို့လေးရက် အလိုတောင်ရှိပြီ…။ ပြန်တွေးကြည့်ပြီး မင်းအတွက် ကိုယ်တော်တော်လေးစိတ်မကောင်းဖြစ်သွားခဲ့တယ်..။\nဖုန်းပြောရင်းနဲ့ ဘယ်ချိန်ရှိနေပြီလဲတဲ့… ။ ည ကိုးနာရီခွဲ… မင်းဆက်နေကျအချိန်လေးပဲလေ…။ အချိန်ကိုကြည့်ပြီး မင်းကိုယ့်ကိုလာတွေ့ဖို့ တိတ်တိတ်ကလေးစဉ်းစားနေတာမဟုတ်လား…။ မင်းပြောတော့ ကိုယ့်ကိုဘယ်တော့မှမတွေ့တော့ပါဘူးဆို… ဖုန်းလည်းဘယ်တော့မှမဆက်တော့ဘူးဆို အိန်ဂျယ်…..။ မင်းနှုတ်က တွေ့ဆုံဖို့ဖွင့်ပြောလာခဲ့ပေမယ့် ကိုယ်မင်းနဲ့တွေ့ဖို့ကိုငြင်းခဲ့လိုက်တယ်….။ မင်းကိုယ့်ကို ဟားတိုက်ရယ်မောချင်လည်းရယ်ပါ..။ အက်ဆေးထဲမှာတော့ ကိုယ်မင်းနဲ့ တစ်ခါလောက်ဆုံချင်သေးတယ်လို့ မကြာခဏကြွေးကြော်နေပေမယ့်လည်း တကယ့်လက်တွေ့မှာ ကိုယ်မင်းနဲ့ထပ်မဆုံချင်တော့ဘူး…။ ဘာလို့လည်းဆိုတော့ မင်းကို ကိုယ်နောက်ထပ် စိတ်ဒဏ်ရာတွေမပေးချင်တော့လို့ပါ….။ ဘယ်လိုပဲဖြစ်ဖြစ်အပြင်မှာ ကိုယ်ဆိုတဲ့ မိန်းမတစ်ယောက်ဟာ စာတွေထဲကလို ဘယ်လိုမှ မင်းအတွက် နူးညံ့ပြေပြစ်မှာ မဟုတ်လို့ပါ…။\nအပြင်မှာမဆုံတွေ့ပေမယ့် ကိုယ်တို့နှစ်ယောက်ကြားမှာ အဖြူရောင်ချစ်ခြင်းတရားတစ်ခု တည်မြဲနေတုန်းဆိုတာ မင်းအသံကို ကိုယ်နားထောင်ကြည့်တာနဲ့ သိလိုက်ရပါတယ်…။ အစစအရာအရာအတွက် ကျေးဇူးအများကြီးတင်ပါတယ် အိန်ဂျယ်… ကိုယ့်ကို သတိတရနဲ့ ဖုန်းဆက်လာခဲ့တဲ့အတွက်ရောပေါ့..။\nPosted by coral nyo at 05:333comments:\nစပါ့ဂတီအတွက်နဲ့ အချိုပွဲအတွက် ဇွန်းခရင်း\n(အချိုပွဲအတွက်က တော်ဝင်စင်တာ Orange မှာဝယ်တာ)\nJunction Square 1800တန် ဆိုင်က၀ယ်ခဲ့တာလေးတွေပါ....။ အဲကိုရောက်တိုင်း သူ့ဆိုင်ကို ၀င်မွှေရတာလောက်ပျော်တာမရှိဘူး...။ ဒါတောင် ဖိနပ်ထည့်တဲ့ဗူးလေးဟိုတပတ်ကတွေ့ခဲ့တာ ခုထပ်သွားတော့မရှိတော့ဘူး...။ ကော်ဗူးအကြည်ရောင်နဲ့ဆိုတော့ ကိုယ်ဘာဖိနပ် ထည့်ထားလဲဆိုတာ မြင်နေရတော့ မရှာရတော့ဘူးလေ အဆင်ပြေတယ် အဲဒါမျိုး ဆယ်ဗူးလောက် ၀ယ်မယ်ကြံထားတာ ခုတော့မရှိတော့ဘူး ဟင့်ဟင့်...။\nကြက်သွန် ဂျင်းတို့ သပယိုသီးခွံတို့ကိုခြစ်ဖို့ ဂျစ်နဲ့ စွန်ကြိုး\nဟိ.. စွန်လွှတ်ဖို့ဟုတ်ဖူး ဟင်းချက်တဲ့နေရာမှာ တခါတလေ ချီရတာမျိုးရှိတတ်တယ် အိုးထဲထည့်ပေါင်းရပြုတ်ရအဆင်ပြေတဲ့ ချည်မို့ဝယ်ထားတာ\nဖန်မဟုတ်တော့ ကျကွဲရမှာမပူတော့ဘူး..အအေးပဲထည့်သောက်တော့ ဘာအန္တရယ်မှမရှိဘူး\nဆနွင်းမကင်းတို့ ကျောက်ကျောတို့ကို ဖြတ်ရကော်ရတဲ့ ဂေါ်ပြား အမှုန့်စစ်တဲ့ဇကာ ယောက်ချို ကြက်ဥမွှေတံ ဆီသုပ်ဘရှပ်ခ်ျ ကိတ်မုန့် Fold လုပ်တဲ့ ကော်ယောက်မ\nလက်သုပ်ပုဝါ အသဲပုံကြွေခွက် မုန့်တို့ ကြက်ဥပေါင်းတို့ ဂျယ်လီတို့ထည့်ဖို့\nအချိုပွဲအတွက် ဖန်အကြည်သား ပန်းကန်ပြား\nအိန်ဂျယ်ဆံမျှင်ပါစတာ ဒိုးနတ်ဖြက်တဲ့ကွင်း နဲ့ စာရိုက်ရင် လက်ဖနောက်မညိုအောင်ခုဖို့ အရိုးပုံလက်ခုခေါ်မလား ခေါင်းဦးအသေးလေးလို့ခေါ်မလား တကယ်တော့အဲဒါခွေးကလေးတွေဆော့တဲ့အရုပ်လေး ညှစ်လိုက်ရင်အသံမြည်တယ်\nPosted by coral nyo at 03:075comments:\nLabels: ပုံရိပ်များ အခင်းအကျင်း\nမိုးထဲလေထဲ ထီးလဲမဆောင်းပဲနဲ့ မိန်းကလေးဘယ်သွားမလို့လဲကွယ်.. ဦးထီးနဲ့အေးသီခိုင်(မီမီဝင်းဖေ)သီချင်းလေးကို သတိရမိသွားတယ် မိုးတွေလေတွေကိုမြင်တော့လေ.....။\nဒီနေရာလေးကို ဘယ်လိုဆွဲဆောင်မှုအာရုံမျိုးနဲ့ ကိုယ်ရောက်နေခဲ့သလဲ ကိုယ်မသိချင်တော့....။\nဟိုးးးး ကန်ရေပြင်အလည်က အစိမ်းရင့်ရင့်ကျွန်းစုလေးတွေ မိုးသဲသဲကြောင့် အစ်ိမ်းဖျော့ရောင်မှုံမှိုင်းလို့ ခပ်ရေးရေးသာရှိတော့တယ်....။\nတည်ငြိမ်တဲ့ကန်ရေပြင်ကျယ်ကြီးဟာ ကိုယ့်ကို ကိုယ်စားပြုတယ်ဆိုရင် ရေပြင်ကြီးကို ဘောင်ဘင်ရိုက်ခတ်သွားနိုင်အောင်စွမ်းတဲ့ မိုးစက်မိုးပေါက်ရိုင်းလေးတွေက မင်းပေါ့ ဟုတ်လား အ်ိန်ဂျယ်..။\nအနက်ခံမှာ ငွေမှင်ရောင်နှင်းဆီပွင့်တွေနဲ့ ဖဲထီးက ကိုယ့်ကိုယ်အပေါ်ပိုင်းကိုသာ မိုးလုံစေခဲ့တာ...။ မိုးပြာရောင်ဂျင်းပင်တွေက ဒူးနားလောက်ထိစိုနေပြီ...။ ဒီနေ့မင်းသိပ်ကြိုက်တဲ့ အဖြူဆွတ်ဆွတ် အကျီင်္လေး ကိုယ်ဝတ်ထားတယ်....။\nမိုးသည်းရတဲ့ကြား လေတွေကလည်း ပြင်းလိုက်တာကွယ်.....။\nလေနဲ့အတူပါလာတဲ့ မိုးစက်မှုန်မွှားတွေက အညှိုးနဲ့များကိုယ့်မျက်နှာဆီကို ခုန်ပေါက်လာကြသလား...။\nဟိုးး မှုန်မှိုင်းအုံ့ဆိုင်းနေတဲ့ တောအုပ်တွေကြားမှာ မင်းရှိနေမလား...။ ကိုယ့်ကို ကော်ဖီပူပူတစ်ခွက်နဲ့ မင်းစောင့်နေမလား...။\nမိုးစက်ရိုင်းလေးတွေကြောင့် တစ်ကိုယ်လုံးလည်း ချမ်းအေးခိုက်တုန်နေပေမယ့် ခံစားမှုတွေကတော့ လတ်ဆတ်နွေးထွေးဆဲပါ....။\nPosted by coral nyo at 03:296comments:\nတစ်နေ့က သူငယ်ချင်းတစ်ယောက် ပိတ်ရက်ကြီးမှာ ဖုန်းဆက်လာတယ် မျှစ်ကို ရခိုင်လို ဘယ်လိုချက်သလဲတဲ့...။ ဒွတ်ခ... ကိုယ်မှ ရခိုင်ဟင်းမချက်တတ်တာ...။ ရှမ်းဟင်းဆို ဟုတ်တုတ်တုတ် ဒါနဲ့ ရှမ်းလိုကြော်တဲ့နည်းလေးပေးလိုက်တယ်...။ ရခိုင်လည်း ဒီနည်းအတိုင်းခပ်ဆင်ဆင်ပါပဲလို့ထင်ပါတယ် ငါးပိထည့်တာနဲ့ ပဲပုပ်ထည့်တာပဲကွာသွားမယ်...။ ကိုယ်က မျှစ်ဝယ်ရင် ခြစ်ပြီးသားမျှင်ပြီးသားမ၀ယ်ဘူး အရောင်ဆိုးထားတာမ၀ယ်ဘူး။ အမျှင်မလုပ်ရသေးတဲ့မျှစ်စို့နုနုလေးတွေကိုရွေးဝယ်တယ်...။ အိမ်ကျရင် တရေပြုတ်ပြီးသွန်ပစ်တယ်...။ မျှစ်အချိန်မဟုတ်ရင် တစ်နှစ်ပတ်လုံးခံအောင်ပြုတ်ပြီးဆေးစိမ်ထား တာမျိုးလည်း ရှိသတဲ့...။ ပြုတ်ပြီးရလာတဲ့မျှစ်ကို ရေအေးဆေးပြီးစစ်ထားမယ်...။ မျှစ်ကြော်ထဲထည့်ထောင်းဖို့ ကြက်သွန်နီအနေတော်တစ်ဥ ကြက်သွန်ဖြူငါးမွှာနဲ့ ငရုတ်သီးစိမ်း(အစိမ်းရော အနီရော) စပ်စပ်ကြိုက်ရင် ခုနှစ်တောင့်လောက်ထည့်ထောင်း...ကိုယ်ဘာသာကိုယ်ခရင်းနဲ့မျှင်ထားတဲ့ မျှစ်ထဲကို အနှစ်ထည့်ပြီး ဆား+ဟင်းခတ်မှုန့်လေးထည့်နယ်ပြီးနှပ်ထား...။ ရှမ်းလိုကြော်ချင်ရင် ပဲပုပ်မှုန့်လေး ထည့်နယ် ရခိုင်လိုဆို ငါးပိထည့်နယ် ဒါပဲကွာပါတယ်..။ နယ်နှပ်ထားတဲ့ မျှစ်ကို ဆီဟင်းခတ်ဇွန်း တစ်ဇွန်းထည့်ထားတဲ့ ဒယ်ထဲကြော်ပါလေ့...။ မျှစ်ခြောက်ပြီး အနှစ်လေးတွေမွှေးလာတဲ့အထိ မွှေကြော်ပေးရင် ရပါပြီ...။\nPosted by coral nyo at 01:323comments:\nLabels: simply coral's kitchen (ရှမ်းစာများ)\nကိုယ်က တောင်ပေါ်သူဆိုတော့ ငါးတို့ပုစွန်တို့ရှားတဲ့နေရာမို့ ငယ်ကတည်းက ငါးသိပ်မစားဖြစ်ဘူး...။ ငါးမကြိုက်တာလည်းပါပါတယ်...။ ငါးဆို ညှီတယ်ဆိုပြီးမစားဘူး အဲလိုပေါ့...။ ရွာမှာ မြစ်ချောင်းကရတဲ့ ငါးတန်လို ငါးကြီးကြီးမျိုးတော့ မိုးကျချိန်ဆို လာလာရောင်းတတ်တယ်..။ ကန်ငါးတွေကတော့ တီလားဗီးယားကတော့ပေါတယ်...။ အဲဒီမှာ ငါးခူနဲ့တီလားဗီးယားအစားများကြတယ်...။ ငါးသိပ်မကြိုက်လို့ ကိုယ်တိုင်လည်း ငါးဟင်းကိုသိပ်မချက်ဖြစ်ခဲ့ဘူး...။ ကိုယ်သိပ်မကြိုက်တဲ့ငါးမှာ ငါးပုတ်သင်ကိုတော့ ကိုယ်ကြိုက်နေမိတယ်...။\nငါးပုတ်သင်ရဲ့အသားက နူးညံ့တယ် ခေါင်းထဲမှာ ကျောက်ခဲလို ဖြူဖြူကြည်ကြည်လေးတွေနှစ်ခုပါတယ်...။\nမော်လမြိုင်မှာတော့ ငါးပြတ်ဆိုပြီး မရမ်းသီးခြောက်တွေနဲ့ ရေကျန်လေးချက်စား တတ်ကြတယ်ပြောတယ်..။ ကိုယ်ကတော့ ငါးပုတ်သင်ကို ပဲငါးပိနဲ့ချက်စားရတာကြိုက်တယ်...။ ငါးအသားလေးကအိပြီး ညှီနံ့လဲမနံဘူး...။ ခုက မွေးငါးတွေက ငါးစာတွေကျွေးတော့ ဒိုက်စော် ငါးစာစော်နံတယ် စားမကောင်းဘူး...။ ဒါကြောင့်ငါးသိပ်မကြိုက်တဲ့ကိုယ် ငါးပိုပြီးမစားဖြစ်တော့တာ...။ သူငယ်ချင်းတွေအိမ်ကချက်တဲ့ ငါးဟင်းတွေတော့စားတတ်နေတယ်...။ ငါးစင်ရိုင်းအိုးကပ် ငါးဘဲဖြူအိုးကပ် သူတို့ချက်တာ ရိုးရိုးလေးပဲ ကြက်သွန်နှစ်လေးနဲ့ငရုတ်သီးလေးနဲ့ပဲ တခြားဘာဟင်းခတ်အရွက်မှထည့်တာ မဟုတ်ဘူး..။\nတကယ်တော့ငါးစားတာ တခြားကုန်းတွင်းသားတွေထက်အများကြီးကောင်းပါတယ်...။ ငါးဆိုပေမယ့် သဘာဝအတိုင်းမြစ်ချောင်းက ဖမ်းလို့ရတဲ့ငါးဆို ပိုကောင်းပါတယ်...။ ကဲ..စကားဦးသန်းနေတာရှည်နေပြီ..။\nကိုယ်ချက်စားဖြစ်တဲ့ ငါးပုတ်သင်ပဲငါးပိချက်လေး ဘယ်လိုချက်သလဲပြောပြမယ်...။ ငါးကို အကြေးထိုး အူထုတ်သေချာသန့်စင်ဆေးကျောပြီးရင် ရေခြောက်အောင်ခဏစစ်ထားမယ်...။ ရေစစ်ပြီဆိုမှ ဆား နနွင်းနယ်ပြီး ရွှေဝါရောင်သန်းလာတဲ့အထိ ဆီများများနဲ့ကြော်ထားမယ်...။ ကျွတ်နေအောင်တော့ မကြော်ဘူး...။ ငါးအသားလေးပျော့အိနေတာမှပိုစားကောင်းတာ..။ ငါးနှပ်ဖို့အစာပလာလေးတွေပြင်ဆင်မယ်...။\nကြက်သွန်ဖြူ နှစ်မွှာ ဓါးပြားရိုက်ထား\nပဲဆီ သို့မဟုတ် ဟင်းရွက်ဆီ ဟင်းခတ်ဇွန်းကြီးတစ်ဇွန်းထည့်ပြီး ဆီပူလာရင် ကြက်သွန်ဖြူ နီ ဂျင်း ငရုတ်နီ ခရမ်းချဉ်သီးစတာတွေ ကိုအစဉ်လိုက်ထည့်ကြော်မယ်...။ မွှေးလာတဲ့အထိကြော်ပြီးတာနဲ့ ပဲငါးပိ ပဲငံပြာရည်အကြည်နဲ့ သကြားထည့်မွှေပြီး ရေနွေးလေးနဲနဲထည့် ဆူလာရင် ငါးကြော်လေးထည့် နှစ်မိနစ်လောက်နှပ်ထားပြီးရင် အိုးချလို့ရပါပြီ...။ နံနံတို့ ကြက်သွန်မှိတ်တို့ကြိုက်ရင်လည်း အိုးချခါနီး အုပ်လို့ရပါတယ်..။ ပဲငါးပိနံ့လေးမွှေးနေတဲ့ ငါးပုတ်သင်လေးကို တစ်ခါလောက်ချက်စားကြည့်စေချင်ပါတယ် လွယ်လည်းလွယ်တယ်လေ...။\nPosted by coral nyo at 23:09 No comments:\nပူပြင်းတဲ့နေရောင်အောက်ကို သူမ မထွက်ဖြစ်တာ ဘယ်လောက်ကြာပြီလဲ……။ တစ်နေ့တစ်နေ့ အခန်းထဲပဲ တကုပ်ကုပ်နဲ့ သီချင်းတွေရေးဖြစ်နေတာ….။ မထွက်ဖြစ်တာကလည်း ကားလမ်းကြပ်လွန်းအားကြီးလို့ ကားမောင်းရမှာကို စိတ်မရှည်တာလည်းပါတယ်…။ ခုပဲကြည့်လေ မြို့ထဲနဲ့သိပ်မလှမ်းတဲ့ သူမနေထိုင်ရာ ကွန်ဒိုဝင်းကနေမောင်းလာတာ ဆယ်မိနစ်နှင့်ရောက်မယ့်ခရီးက နာရီဝက်နီးနီးမောင်းနေရတာလေ…။ ဒီကြားထဲ ကိုယ်သွားမယ့်နေရာ ကားပါကင်မရရင်လည်း ကားက တ၀ဲလည်လည်ဖြစ်နေပြန်ရော … နေကပူ ကားကများနဲ့ ကားမောင်းရတာ တော်တော်တော့ စိတ်ပျက်စရာကောင်းတယ်….။ သူမ ဗိုလ်ချုပ်လမ်းမပေါ်မှာရှိတဲ့ ကွန်ပြူတာဆားဗစ်ဆိုင်ကလေးတစ်ခုကို လက်တော့ပ်လေး အပ်ဒိတ်လုပ်ဖို့နဲ့ အင်တီဗိုင်းရပ်စ်ထည့်ဖို့ အတွက် မဖြစ်မနေလာရလို့သာ စိတ်ကိုရှည်ထားရတယ်…။ ပြီးတော့ စက်ကသုံးတာကြာပြီဆိုတော့ ခဏခဏဟန်းချင်နေပြီ….။\nတော်သေးတယ် ဆိုင်ရှေ့တည့်တည့်ဘလက်ဖောင်းမှာ ကားပါကင်လေးလွတ်နေလို့….။ ပထမထပ်မှာရှိတဲ့ ကွန်ပြူတာဒေါက်တာ ဆိုတဲ့ ဆားဗစ်ဆိုင်လေးဆီကို သူမတက်သွားလိုက်တယ်..။ အညိုရောင်မှန်တံခါးရှေ့မှာ ဖိနပ်တွေ လေးငါးခြောက်ရံလောက်တွေ့ရတယ်… ဧည့်သည်တွေသိပ်များနေရင် သူမ ထိုင်စောင့်ရဦးမယ်… အပ်လဲမထားခဲ့ချင် နောက်တခေါက်ပြန်လာယူဖို့လဲမလုပ်ချင် ခက်ပါတယ်…။ ဒီတော့ ကြာရင်လည်းကြာပါစေတော့ ထိုင်စောင့်ပြီးယူသွားဖို့ပဲ သူမတခါတည်းစိတ်ဆုံးဖြတ်လိုက်တော့တယ်…။\nမှန်တံခါးလေးတွန်းဝင်သွားလိုက်တော့ လေအေးစက်က စိမ့်ခနဲစီးကြိုပါတယ်….။ ခုမှပဲနေလို့ကောင်း သွားတော့တယ်….။ ဒါပေမယ့် ခုလိုပူလိုက်အေးလိုက်နဲ့ဆို သူမနှာမွှန်တတ်နေတာကိုတော့ သတိထားရသေးတယ်…။ အထဲမှာ စားပွဲခုံရှည်မှာ ကွန်ပြူတာတစ်ယောက်တစ်လုံးနဲ့ ရှပ်အင်္ကျီအဖြူနဲ့ကောင်လေးတွေ လေးငါးယောက်တွေ့ရတယ်..။ သူမ၀င်လာတော့ ကောင်တာမှာထိုင်တဲ့ ကောင်လေးက ထွက်လာပြီးမေးပါတယ်…။\n“တို့ လက်တော့ပ်လေးကို အင်တီဗိုင်းရပ်စ်လေး အပ်ဒိတ်လုပ်ချင်တယ် ပြီးတော့ စက်က ခဏခဏဟန်းနေလို့ အဲဒါလေးစစ်ချင်တယ်မောင်လေး…”\n“ဟုတ်ကဲ့… အစ်မ ပစ္စည်းအပ်ခဲ့မလား စောင့်ယူမလားဗျ”\n“စောင့်ယူမယ်..” ကောင်လေးက သူမလက်ထဲက စက်ကိုယူပြီး စောစောက စားပွဲခုံတန်းရှည်မှာရှိတဲ့ ဆားဗစ်ကောင်လေးတစ်ယောက်ကိုပေးလိုက်တယ်….။\nဧည့်သည်ထိုင်ခုံမှာ သူမလိုပဲ ထိုင်စောင့်တဲ့ ဧည့်သည် သုံးယောက်ရှိတယ်…..။ သူမကို ရေခဲရေတစ်ခွက်လာတိုက်လို့ နေပူပူထဲကလာတာ ရေခဲရေသောက်လို့ကတော့ လည်ချောင်းတွေနာမှာကြောက်လို့ မသောက်တော့ဘူး ငြင်းလိုက်တော့တယ်…။ သူမစောင့်နေတုန်း… နံရံကပ်ဗီဒိုတွေထဲက ကွန်ပြူတာအပိုပစ္စည်းနဲ့ အလှဆင်အရုပ်တွေကို လိုက်ကြည့်နေလိုက်တယ်….။ မောက်စ်ပက်တွေထည့်ထားတဲ့ ဗီဒိုထဲက ၀မ်းလျားမှောက်နေတဲ့ ခါးလျားခပ်ရှည်ရှည် နားရွက်ဖားဖားနဲ့ အညိုရောင်အသားမွမွအိအိခွေးရုပ်ကလေးကို သူမအရမ်းသဘောကျသွားတယ်…။ လက်တော့ပ်သုံးနေတဲ့ သူမအတွက်အသုံးလည်းဝင်တဲ့ လက်ဖနောင့်ခုတဲ့အရုပ်ကလေး….။ ခွေးရုပ်လေးကိုမြင်တော့မှ သူမကိုယ့်လက်ဖနောင့်ကိုပြန်ကြည့်မိတော့တယ်…။ သူများတွေလို လက်ကောက်ဝတ်ဖနောင့်မှာ အညိုအမည်းမထင်သေးဘူးပဲ…။ ဘာပဲဖြစ်ဖြစ် အရုပ်ကလေးကိုတော့ ချစ်စရာကောင်းလွန်းလို့ သူမ၀ယ်လိုက်တော့မယ်….။\nကောင်တာက ကောင်လေးကို လှမ်းကြည့်ပြီး…\n“မောင်လေး အစ်မကို ဒီခွေးရုပ်ကလေးတစ်ရုပ်ပါထည့်ပေးနော်… ဆားဗစ်စင်လုပ်မယ့် ဘောက်ချာထဲထည့်တွက်လိုက် ရတယ်…”\nခွေးရုပ်ကလေးနှင့် လက်တော့ကို ဆိုင်နာမည်ပါတဲ့ရီဆိုင်ကယ်အိတ်လေးကို လှမ်းယူရင်းမော့ကြည့်ဖြစ်တော့..။\nသူက အခါတိုင်းလိုပါပဲ စတစ်ကော်လံ အဖြူဆွတ်ဆွတ်ရှပ်လက်ရှည်ကို ကချင်ပုဆိုးလေးနဲ့ တွဲဝတ်ထားတယ်….။\n“ဟုတ်ကဲ့ ညမိုးညို ၀င်လာကတည်းက တွေ့တယ်…တမင် အံ့အားသင့်သွားအောင် နှုတ်မဆက်သေးတာ”\n“ဟုတ်တယ်ဗျ…. ဒီဆိုင်က ကျွန်တော့်သူငယ်ချင်းဆိုင်လေ… ရန်ကုန်စရောက်ကတည်းက ဒီမှာပဲဝင်လုပ်နေတာ…”\n“အော…. ကောင်းပါလေ့… အိုခေ တို့စက်အတွက် ဘောက်ချာရှင်းမယ်နော်…...”\nသူမကတော့ ထုံးစံအတိုင်း လိုရင်းတိုရှင်း စကားစဖြတ်လိုက်တယ်…….။ သူမရဲ့ မျက်နှာရိပ်မျက်နှာကဲကို သူနားလည်ပေးလိမ့်မယ်လို့ ထင်ပါတယ်…။ လူမှုရေးတွေ ဘာတွေနဲ့ စကားရှည်ရှည်လည်းမဆိုချင်ဘူးလေ….။ ဒါတောင် သူက ညမိုးညိုဆိုပြီး စကားထဲထည့်ပြောလို့ ကွန်ပြူတာကိုင်နေတဲ့ ကောင်လေးတွေက ခေါင်းထောင်ပြီး လှမ်းကြည့်ကြသေးတယ်…။ သူမ ဆားဗစ်ခလေးရှင်းပြီးပြန်ထွက်လာမယ်လုပ်တော့ သူက သူမလက်ထဲက လက်တော့ပ်အိတ်ကို လာဆွဲယူလိုက်တယ်…။ သူမလှည့်ကြည့်လိုက်တော့…. သူရင်ဘတ်နဲ့တည့်တည့်တိုးမိသွားတယ်….။ သူမနဲ့သူ တစ်ပေခွဲလောက်အကွာမှာပဲ….။ သူ့အရပ်က သူမထက်ခေါင်းတလုံးစာလောက်မြင့်နေတော့ သူမနဲနဲတော့မော့ကြည့်ရတာပေါ့…။ သူ့မျက်ဆံနက်နက်တွေက တွေ့နေကျထက် ပိုပြီး တောက်ပနေသလားပဲ…။ နှုတ်ခမ်းညိုညိုတစ်စုံမှာ တွန့်ကွေးသွားကြသေးတယ်…။\nသူမက ငြင်းရမလား ဘာပြောရမှန်းမသိဖြစ်နေချိန်မှာ သူက သူ့မျက်ခုံးတစ်ဖက်ကို ဘယ်လိုလဲဆိုပြီး ပင့်လိုက်တယ်…။ သူမမေးကို ဆတ်ပြပြီး ချာခနဲလှည့်ထွက်လာခဲ့တယ်…။ သူက အိတ်ကလေးဆွဲပြီး လိုက်ဆင်းလာခဲ့တယ်…။ သူမကားတံခါးကို ရီမုနဲ့လှမ်းဖွင့်လိုက်တယ်…။ ပြီးတော့ သူ့လက်ထဲက အိတ်ကိုဆွဲယူလိုက်ပြီး…။\n“ကျေးဇူး…” လို့သာပြောလိုက်ပေမယ့် သူမအသံက အေးစက်စက် တောင့်တင်းတင်းကြီးထွက်လာခဲ့တယ်…။\n“ရပါတယ်… ဘာလို့ မပြောချင်တဲ့စကားကို ဇွတ်အတင်းပြောနေတာလဲ ခင်ဗျားက ဟန်မဆောင်တတ်တာ အသိသာကြီး…”\n“ဆောရီး ညီ…တို့က အဲလို ဦးစားပေးတာကို မခံဖူးတော့ တမျိုးဖြစ်နေလို့ပါ….သွားပြီနော်…”\nကားပေါ်တက်ပြီး တံခါးဂျိန်းခနဲပိတ်လိုက်တဲ့ ဘယ်လိုနားလည်ရမှန်းမသိသော ကျွတ်ဆတ်ဆတ်သူမပုံစံကို သူနားလည်သလိုလိုရှိပြီး ပြုံးမိသွားတယ်….။\nညနေစာကို ဘာချက်ရမှန်းမစဉ်းစားချင်တာနဲ့ ရေခဲသေတ္တာထဲမှာရှိတဲ့ ရောင်စုံအသီးတွေနဲ့ သီးစုံကြက်ဥ ထမင်းတစ်ပွဲကြော်ထားတယ်…..။ ပြီးတော့ ရေမိုးချိုးပြီး ထမင်းကြော်လေးကို အခါးရည်ပူပူနဲ့ ဇိမ်ပြေနပြေစားမယ်……။ ရေချိုးပြီး ထမင်းစားပွဲမှာ ကျကျနနထိုင် ဇွန်းခရင်းလဲစကိုင်ရော လူခေါ်ဘဲလ်က အသံမြည်လာတယ်…။ သူမအခန်းတံခါးကို ဖွားဖွားမရှိတော့တဲ့ နောက်ပိုင်း ဘဲလ်လာတီးမယ့်သူမရှိတာ ဘယ်လောက်ကြာနေပြီလဲ… ။ အံ့အားသင့်စိတ်မဲ့စွာ သူမ တံခါးရဲ့မှန်ဘီလူးပေါက်ကနေ ချောင်းကြည့်လိုက်တယ်…။ “ညီစေမင်း” သူမ နောက်ဆုတ်ပြီး တခဏစဉ်းစားလိုက်မိတယ်…။ ဘာအတွက် သူက တံခါးလာခေါ်ရသလဲ…။ ပြီးတော့ တံခါးချိတ်ကလေးကိုမဖြုတ်ဘဲ ဖွင့်ပြီးကြည့်လိုက်တယ်…။\nတံခါးကို ချက်ချင်းမဖွင့်သေးဘဲ အပေါက်ကျဉ်းကျဉ်းကလေးကနေ လှမ်းပြောနေတဲ့ သူမကို သူကလက်နောက်ပစ်ပြီး ပြုံးစေ့စေ့နဲ့ ပြန်မဖြေဘဲ ကြည့်နေတယ်…။\n“ဟောတော်… တို့မေးတာမဖြေဘဲ ဘာတွေသဘောကျနေတာလဲ…”\n“ခင်ဗျားက တကယ် တံခါးမဖွင့်ဘဲ ကျွန်တော့်ကို အဲလိုပဲ ဧည့်ခံတော့မှာလား…”\n“တို့ အခန်းကို ဘယ်သူစိမ်းမှလက်မခံဘူး…မင်းကိုလည်း တို့မှသေချာမသိသေးတာလေ…ပြောဘာကိစ္စလဲ…”\n“ဟုတ်ကဲ့ပါခင်ဗျာ…. ကျွန်တော်က ခင်ဗျားအတွက် အရုပ်လာပေးတာပါ…”\nသူက အရုပ်ဆိုလို့ သူမမျက်ခုံးလေးပင့်ပြီး အံ့အားသင့်သွားရတယ်…။\n“ခင်ဗျား နေ့လည်တုန်းက ၀ယ်လာတဲ့ အညိုရောင်ခွေးရုပ်ကလေးနဲ့ဆင်တူ နောက်ထပ်တစ်ရုပ်လေ အဖြူရောင်လေး ခင်ဗျား အရုပ်ကိုကြည့်နေတုန်းက ကျွန်တော်မြင်လိုက်တယ် ဒီအရုပ်ကို ခင်ဗျားတော်တော်နှစ်သက်တယ်ဆိုတာ ခင်ဗျားမျက်လုံးတွေကပြောနေကြတယ်လေ…”\nဒီတော့မှာ သူက နောက်မှာပစ်ထားတဲ့လက်ထဲကနေ အဖြူရောင်ဆွတ်ဆွတ်အရုပ်ကလေးကို သူမကိုပြလိုက်တယ်…။ အရုပ်ကလေးကိုကြည့်ပြီး သူမပြောဖို့ နှုတ်ခမ်းပြင်တုန်းရှိသေး…။\n“ကျွန်တော်သိပါတယ် အဖြူရောင်ကအပေခံဘူးလေ… ဒါပေမယ့် ခင်ဗျား လက်ဖြူဖြူတွေနဲ့ လိုက်မယ်ထင်လို့ ယူလာခဲ့တာ…”\nဒီတစ်ခါတော့ သူမက သူ့စကားကို သဘောကျသွားခဲ့တယ်…။ သူမအသားဖြူတာ… မေမေ့ဆီက အမွေရထားတာလေလို့ သူမကြားအောင် စိတ်ထဲက လှမ်းကြွားလိုက်သေး…။\n“အိုခေ…. ကျေးဇူးအကြီးကြီးပါ… ဒီတခါတော့ တကယ်ကျေးဇူးတင်တာနော်…”\nသူမက သံတံခါးကြားထဲကနေ သူ့လက်ထဲက အရုပ်ကို ဆတ်ခနဲလှမ်းဆွဲယူလိုက်တယ်…။\n“ကျွန်တော်ကလည်း ကျေးဇူးပြန်တင်ပါတယ် အရုပ်ကလေးကိုလက်ခံပေးတဲ့အတွက်… ဧည့်သည်ကို ကော်ဖီတစ်ခွက် ဒါမှမဟုတ် ညနေစာလေးတောင်ဖတ်မကျွေးတော့မယ့်ပုံပေါက်နေလို့ ခွင့်ပြုပါဦးခင်ဗျာ…”\nသူက ပြောလဲပြောရင်း ဓါတ်လှေကားရှိတဲ့ဖက်ထွက်သွားတော့တယ်….။ ဒီတော့မှာ သူမက တံခါးကိုဖွင့်ပြီး ခေါင်းလေးပြူပြီး သူ့ကိုလှမ်းပြောလိုက်တယ်…။\n“တို့ကို မင်းနားလည်ပေးတဲ့အတွက် ကျေးဇူးထပ်တင်ပါတယ် ညီ…”\n“ ဟားး ဟားး ရပါတယ်ခင်ဗျာ…..” သူက သူ့ဆံပင်ပျော့ပျော့နက်နက်တွေ ယိမ်းခါနေအောင်ရယ်ပြီး နောက်လှည့်မကြည့်ဘဲ ပြန်ပြောတယ်….။\nဒီညတော့ သူက သူမရဲ့ လသာပြင်မှာရောက်နှင့်နေခဲ့တယ်…….။ အုတ်လက်တန်းပေါ်လက်နှစ်ဖက်တင်ရင်း စီးကရက်ကိုရှိုက်ဖွာနေလေရဲ့….။ သူမကပါလာတဲ့ ကော်ဖီမက်ခွက်ကို စားပွဲဝိုင်းသေးပေါ်တင်လိုက်ပြီး သူမရဲ့ ကြိမ်ခုံဝိုင်းထဲကိုဝင်ထိုင်ရင်း ဂီတာကိုဘေးမှာခဏချထားလိုက်တယ်….။ ကောင်းကင်ကို မျက်နှာအပ်လိုက်တော့ ကောင်းကင်က လပြည့်လကြောင့် မိုးသားတွေက ခပ်ဖျော့ဖျော့ရှိပြီး တိမ်စိုင်တချို့ ညိမ့်ညိမ့်ကလေး ရွေ့လျားနေကြတယ်….။ ကြယ်ရံကလေးတွေက လရောင်ကြောင့်ပဲမှိန်နေကြသလား…။ ပုန်းကွယ်နေကြလို့လားမသိ သိပ်မတွေ့ရဘူး….။ လေပြေအေးအေးကို တချက်ရှူရှိုက်ရင်း သူမထောင်ထားတဲ့ ဂီတာလေးကိုယူလိုက်တယ်….။ ကိုငှက်ရဲ့ ချစ်တိုင်းလည်းမညား သီချင်းကို Blues ပုံစံကလေးနဲ့ ဗားရှင်းပြောင်းပြီး သူမခပ်တိုးတိုး ဆိုညည်းတော့..... ကျောပေးပြီး စီးကရက်ဖွာနေတဲ့ သူက သူမဖက်လှည့်လာပြီး ကြမ်းပြင်မှာ ဒူးပိုက်ပြီး ထိုင်ချလိုက်တယ်…။ လက်ထဲက သောက်လက်စ စီးကရက်တိုလေးကို လက်တစ်ဖက်က ထိုးချေငြိမ်းသတ်လိုက်တယ်…။ သူ့မျက်လုံးတွေက သူမဆီမှာ သူမရဲ့ တီးခတ်မှုလက်ချောင်းတွေဆီမှာ မမှိတ်မသုန်ရှိနေကြတယ်…။\nသူမက ဂီတာလက်ကွက်တွေကိုသာ ငုံ့ကြည့်ပြီးသီဆိုနေတယ်….။ သူကလည်း သူမဆိုတဲ့သီချင်းမှာ မျောပြီး ပိုက်ထားတဲ့ ဒူးပေါ်မျက်နှာအပ်ပြီး သူမကို ကြည့်နေမိတယ်….။ သူ့တစ်သက်မှာ ဒီလောက် တီးခတ်မှုရော သီဆိုမှုကောင်းသော မိန်းမတစ်ယောက်ကို ခုလို အရှင်လတ်လတ်မမြင်ဖူး မကြည့်ဖူးခဲ့ပေ..။ သူမကို သူ မချီးကျူးဘဲ မနေနိုင်တော့….။ သီချင်းလေးဆုံးသွားတော့………။\n“ညမိုးညို…. ခင်ဗျားက တကယ့်ပါရမီရှင်ဘဲ… ထူးအိမ်သင်သာ မဆုံးသေးရင် သူ့သီချင်းကို ခုလို သိပ်လှတဲ့ ဗားရှင်းလေးနဲ့ဆိုတတ်တဲ့ မိန်းမတစ်ယောက်ရှိနေတယ်ဆိုတာ သိရင် တော်တော်ဝမ်းသာမှာဗျ…”\n“ကြိုက်တာထက်ကိုပိုတာ…. ခုနေ ခင်ဗျားကို concert ပွဲတစ်ခုမှာပေးဆိုရင် ပရိတ်သတ်တွေ တမေ့တမျော ဖြစ်ကုန်မှာ သေချာတယ်…”\n“ဟာာ ဒါကတော့လွန်သွားပြီ တို့က သီချင်းရေးတာကိုပဲကြိုက်တာ ဆိုတာက တခါတလေပဲကိုယ်ကြိုက်တဲ့ သီချင်းတွေကို ဗားရှင်းပြောင်းကြည့်မိရင်းက ဆိုဖြစ်သွားတာမျိုးပဲရှိတာ….. ဒီသီချင်းကို တို့ဗားရှင်းပြောင်းတီးထားတာ ကြာပြီ… ဒါပေမယ့် ဆိုကြည့်တာကတော့ ခုပထမဦးဆုံးပဲ…. အရုပ်လက်ဆောင်ပေးတဲ့ ညီ့ကို ကျေးဇူးဆပ်တဲ့အနေနဲ့လေ…”\nသူမအဲလိုပြောလိုက်လို့ သူချက်ချင်းထပြီး သူမနားက ခုံပုကလေးမှာလာထိုင်လိုက်တယ်…။\n“ဗျာ…တကယ်ပဲ ခင်ဗျားက ဒီသီချင်းကို ပထမဦးဆုံး ကျွန်တော့်ကို ဆိုပြတာလား… ဟဟ… ဒီလိုဆိုတော့လဲ ခင်ဗျားက သဘောမနှောကောင်းနေပါရော…”\nသူ့စကားကို သူမက သဘောကျစွာ တချက်ရယ်ရင်း ဂီတာကို ဘေးချထားလိုက်တယ်…။ သွားလေးတွေပေါ်အောင် ရယ်လိုက်တဲ့ သူမကို သူငေးကြည့်မိသွားတယ်…။\n“ဘာလဲ တို့က အဲလောက်တောင်ပဲ သဘောဆိုးတဲ့သူဖြစ်နေပြီလား မင်းအတွက်..”\n“အဲလိုလဲမဟုတ်ဘူးလေဗျာ…. ခင်ဗျားက အရမ်းကို သီးသီးသန့်သန့်နေတဲ့သူလေ… သူများတွေနဲ့ရောရ စကားပြောရတာကို အန်မတန်ဝန်လေးတဲ့ သူတစ်ယောက်က ခုလို တခါမှမတီးမဆိုပြဖူးတဲ့ သီချင်းကိုဆိုပြတဲ့တွက် အံ့အားသင့်ဝမ်းသာသွားလို့ပါ…”\n“တို့ဒီလိုသီးသန့်နေဖြစ်အောင်… တို့ဘ၀က သူ့အလိုလိုဖန်တီးပေးခဲ့တာလေ… တနေ့နေ့တော့ တို့အကြောင်းမင်းကို ပြောပြပါ့မယ်…. အဲဒီအခါကျရင် တို့ဘာကြောင့်ဒီလိုဖြစ်နေသလဲဆိုတာ နားလည်လာလိမ့်မယ်…”\n“အိုကေပါ… ခင်ဗျားပြောချင်တဲ့ နေ့ကို ကျွန်တော်မျှော်နေပါ့မယ်….”\nPosted by coral nyo at 04:347comments:


Forex အရောင်းခန်း - Forex Lens\nကျွန်ုပ်တို့၏ Forex Trading Room တွင်ကျွန်ုပ်တို့ကြည့်ရှုလေ့လာပါ\nPro Trader အသင်း ၀ င်ခြင်းဖြင့်တစ်လလျှင်ဒေါ်လာ ၆၅ အထိအပြည့်အဝရယူပါ\nရန် Listen Forex Lens On -Air\nSIRIUS XM ရေဒီယိုတွင်ပါဝင်သည်\nကျွန်ုပ်တို့၏ Discord နှင့် Forex Trading Room အတွင်းရှိကျွန်ုပ်တို့၏နေ့စဉ် LIVE စီးဆင်းမှုများနှင့်အကျိုးအမြတ်ရှိသောကုန်သွယ်ရေးအတွေးအခေါ်များကိုအပြည့်အဝရယူပါ။\nနေ့စဉ် တိုက်ရိုက် ရောင်းဝယ်ရေး အပိုင်းများ\nကျွန်ုပ်တို့၏ Forex ရောင်းဝယ်ရေးအခန်းအတွင်းတွင်၊ သင်သည် မတူညီသော ကုန်သွယ်မှုဆိုင်ရာ နယ်ပယ်များမှ ပရော်ဖက်ရှင်နယ် လမ်းညွှန်မှုပေးမည့် အကြီးတန်းနည်းပညာဆိုင်ရာ လေ့လာသုံးသပ်သူများထံ သင်ဝင်ရောက်ခွင့်ရရှိမည်ဖြစ်ပါသည်။ ကျွန်ုပ်တို့၏ Smart Money ဆန်းစစ်လေ့လာသူမှ တိုက်ရိုက်ကြည့်ရှုပါသည်။ တိုက်ရိုက် New York session အတွင်း နေ့တိုင်း နှင့် London session တွင် တစ်ပတ်လျှင် 2-4 ကြိမ်။ ကျွန်ုပ်တို့နှင့်ပူးပေါင်းပါ။ Discord ဆာဗာ တိုက်ရိုက်ထုတ်လွှင့်မှုများအတွက် အပ်ဒိတ်အများဆုံးအချိန်ဇယားကို ကြည့်ရှုရန်။ ကျွန်ုပ်တို့သည် ကျွန်ုပ်တို့၏ Discord အသိုင်းအဝိုင်းတွင် အခါအားလျော်စွာ အခမဲ့နားနေခန်းအတွက် အခမဲ့စီးကြောင်းများကိုပင် လက်ခံကျင်းပပေးသောကြောင့် ၎င်းတို့ကို စောင့်ကြည့်ပါ။\nကျွန်ုပ်တို့၏ တိုက်ရိုက်ဆက်ရှင်များအားလုံးကို မှတ်တမ်းတင်ပြီး တိုက်ရိုက်ဆက်ရှင်ကို လွတ်သွားသော ကုန်သည်များအတွက် ရရှိနိုင်ပါသည်။ တိုက်ရိုက်ရေနွေးငွေ့များတွင် ပါဝင်ရန် အချိန်မရှိသော ကုန်သည်များအတွက် အတိုချုံးနေ့စဉ် စျေးကွက်အကျဉ်းချုပ်များကိုပင် ကျွန်ုပ်တို့ ပေးဆောင်ထားပါသည်။\nTA မေးခွန်းများရှိပါသလား။ ကောင်းတယ်\nကျွန်ုပ်တို့သည်မေးခွန်းများကိုလုံးဝနှစ်သက်သည်။ အကြောင်းမှာ၎င်းသည်သင်လေ့လာနေသည်ဟုဆိုလိုသည်။ သင်တို့သည်ငါတို့၏ကုန်သည်များကိုတိုက်ရိုက်စီးဆင်းနေစဉ်နှင့် Discord chatrooms တွင်မည်သည့်ကုန်သွယ်မှုနှင့်ဆိုင်သည်ကိုမဆိုမေးမြန်းနိုင်သည်။ သူတို့သည်သင်၏ကုန်သွယ်ရေးဆိုင်ရာရုန်းကန်မှုများနှင့်အတူကူညီရန်၊ သင်၏ဇယားများအပေါ်သင့်အားတုန့်ပြန်မှုပေးစေရန်နှင့်စျေးကွက်တွင်သူတို့မြင်တွေ့နေရသောအရာများအပေါ်သင့်အားကူညီပေးရန်အမြဲတမ်းပျော်ရွှင်သည်။\nForex Trading Room သည်အတွေ့အကြုံရှိကုန်သည်များအတွက်တစ်နေရာတည်းတွင်တစ်နေရာတည်းပါ။\nအင်ဂျင်နီယာကုန်သည် သွန်သင် အဖွဲ့အစည်းဆိုင်ရာကုန်သွယ်မှု ပိုမိုကောင်းမွန်သောနည်းလမ်းကိုရှာဖွေရန်ကုန်သည်များအတွက်နည်းစနစ်များ ကိုက်ညီမှု သူတို့ရဲ့ကုန်သွယ်၌တည်၏။ သင်၏ကုန်သွယ်ရေးအခန်းတွင်နာရီ ၁၀၀ ကျော်ကျော်သော Smart Money ပညာရေးဗီဒီယိုများကိုသင်ရှာတွေ့နိုင်သည်။ အကယ်၍ သင်သည်သင်၏ကုန်သွယ်မှုကိုနောက်အဆင့်သို့တက်ရန်ကြိုးစားနေသည့်ကုန်သည်တစ် ဦး ဖြစ်ပါက Institute Trader ထက်စာသင်ကြားရန်ဆရာသည် သာ၍ ကောင်းသောအရာမရှိပါ။ ကုန်သွယ်မှု Nut Podcast တွင်အိုင်တီလည်းပါဝင်ခဲ့သည်။\nForex စျေးကွက်တွင် Smart Money ၏ခြေရာများကိုမည်သို့ခြေရာခံရန်နှင့်စျေးနှုန်းကိုမည်သို့ကိုင်တွယ်နေသည်ကိုသင်လေ့လာပြီးပါက ပါရာဒိုင်းပြောင်းလဲမှု ခင်ဗျားစျေးကိုဘယ်လိုကြည့်တာလဲ၊ စျေးကွက်ကိုဘယ်လိုရောင်းတာလဲ”\n- အင်ဂျင်နီယာကုန်သည်၊ အကြီးတန်းနည်းပညာဆိုင်ရာလေ့လာဆန်းစစ်သူ\nSD Trader ကငါတို့ပဲ ထောက်ပံ့ရေးနှင့်ဝယ်လိုအား သူ၏ကုန်သွယ်ရေးအတွေးအခေါ်များအပေါ်ပျမ်းမျှစွန့်စားရမှုနှင့်အကျိုးကျေးဇူး ၂.၈၃ အချိုးရှိကုန်သည် (ဤနေရာတွင်ကြည့်ရှု) Supply နှင့် Demand ကုန်သွယ်မှုပုံစံကို အသုံးပြု၍ SD Trader သည် စွန့်စားခန်းငယ်နှင့် ဆုလာဘ်ကြီးကြီးမားမားကို ထိန်းထားနိုင်သည်။ အဖွဲ့ဝင်များသည် ကုန်သွယ်မှုခန်းအတွင်း နှင့် Discord တွင် ကုန်သွယ်မှုဆိုင်ရာ ခွဲခြမ်းစိတ်ဖြာမှုများကို အခွင့်ကောင်းယူနိုင်သည်။\nတစ်နေ့လျှင်ကော်ဖီတစ်ခွက်ထက်မကသော Pro ကုန်သည်တစ် ဦး ဖြစ်လာပါ။\nကျွန်ုပ်တို့၏ ၀ န်ဆောင်မှုခံယူသူများသည်ကျွန်ုပ်တို့ထံမှအကောင်းဆုံးကိုမျှော်လင့်သည်။\nကျေးဇူးတင်ပါတယ်။ မင်းရဲ့အရည်အချင်းကြောင့်သာမကမင်းကျောင်းသားတွေအပေါ်ထားတဲ့သင့်ရဲ့အကောင်းဆုံးကုန်သွယ်ရေးသမားပဲ။ ” - အရောင်းအ ၀ ယ်အဖွဲ့ ၀ င် (2020)\n" အတွေ့အကြုံကိုချစ်မြတ်နိုးခြင်းနှင့်မည်သို့အားလုံးပွင့်လင်းမြင်သာမှု။ အခွက်တဆယ်နှင့်ဗဟုသုတဝေမျှခြင်း၏ကောင်းမွန်သောပေါင်းစပ်မှု။ ကောင်းပြီ။ အလုပ်လိုပဲ။ ယောက်ျားတွေကတက်ထားပါ! ” - အရောင်းအ ၀ ယ်အဖွဲ့ ၀ င် (2020)\n"တစ်ပြားတစ်ချပ်မှ တန်တယ်။ သူတို့ရဲ့ အရောင်းအ၀ယ်ခန်းထဲ ဝင်လိုက်တာနဲ့ ကျွန်တော် အရောင်းအ၀ယ်လုပ်ဖို့ တော်တော်လေး အသစ်ဖြစ်ခဲ့တယ်။ ကျွန်ုပ်သည် crypto အတွက် စျေးနှုန်းလုပ်ဆောင်ချက်ဗျူဟာကိုလည်း အသုံးပြုပြီး ၎င်းသည် အလွန်ထိရောက်သည်။ ငါအလွန်အကြံပြုလိုတယ်။ Forex Lens ရုံကုန်သွယ်သို့စတင်တဲ့မည်သူမဆိုရန်။ အခုသူတို့မှာအဆင့်မြင့်ပစ္စည်းတွေအများကြီးရှိနေပြီးစိတ်တိုးပွားတာနဲ့ပတ်သက်ပြီးကုန်သည်တွေလည်းအများကြီးရှိတယ်။ ငါကသူတို့ကိုငါ့အောင်မြင်မှုအများကြီးဂုဏ်ပြု! ” - အရောင်းအ ၀ ယ်အဖွဲ့ ၀ င် (2020)\nကျွန်တော်အဆင့်မသတ်မှတ်နိုင်ဘူး Forex Lens အလုံအလောက်မြင့်မားသော! Brilliant ၀ န်ဆောင်မှု၊ သင်၌မေးခွန်းများရှိပါက၊ အကြံဥာဏ်များရယူပါကအမြဲတမ်းထိုနေရာတွင်ရှိနေသည်။ စျေးကွက်၏ကြီးစွာသောခွဲခြမ်းစိတ်ဖြာ! ကျိန်းသေဤမျှလောက်ပိုပြီးအသိပညာအကူအညီနဲ့အကြံဥာဏ်ကိုအောက်ပါ။ ဗဟုသုတပိုမိုလိုချင်။ Forex တွင်ကုန်သည်ဖြစ်လိုသူမည်သူမဆိုအားအကြံပြုလိမ့်မည်။ ” - အရောင်းအ ၀ ယ်အဖွဲ့ ၀ င် (2021)\nအကယ်၍ သင်ဟာကုန်သွယ်ရေးကိုအလေးအနက်ထားပြီးပညာရှင်များလိုပဲကုန်သွယ်ရန်စီစဉ်နေလျှင်၊ Forex Trading Room ၀ န်ဆောင်မှုသည်သင့်အတွက်ဖြစ်သည်။ ” - အရောင်းအ ၀ ယ်အဖွဲ့ ၀ င် (2019)\nငါရှာတွေ့ပြီ Forex Lens လွန်ခဲ့သောလအနည်းငယ်က၎င်းသည်ကျွန်ုပ်တွေ့ရှိခဲ့သောအကောင်းဆုံး forex အချက်ပြဝန်ဆောင်မှုဖြစ်သည်။ သူတို့ထဲကရှစ်ယောက်၊ ၉ ယောက်ကိုငါကြိုးစားခဲ့ပြီးမတူညီတဲ့ ၀ န်ဆောင်မှုတွေကိုအကဲဖြတ်ဖို့ဒေါ်လာ ၂၀၀၀ လောက်အကုန်အကျခံခဲ့တယ်။ “ -အရောင်းအ ၀ ယ်အဖွဲ့ ၀ င် (2018)\nနေ့တိုင်းကုန်သွယ်ရေး (များ) ဖြင့်စျေးကွက်များသို့သွားသောတိုက်ရိုက်အစီအစဉ်များကိုနေ့တိုင်းပြုလုပ်သည်။\nကုန်သွယ်ရေးအတွေးအခေါ်များသည်ကုန်သွယ်ရေးအတွေးအခေါ်များကို Entry စျေးနှုန်း၊ Stop Loss နှင့် Take Profit ပစ်မှတ်များအားဇယားနှင့်အချိန်ဇယားဖြင့်မျှဝေသည်။\nကျွန်ုပ်တို့၏ကုန်သွယ်မှုနည်းစနစ်များကိုသင်လေ့လာရန်ကူညီမည့်အကြောင်းအရာဗီဒီယိုပေါင်း ၁၀၀ ကျော်ကျော်ကိုဖွဲ့စည်းထားသည်။\nဒီနေ့ Pro ကုန်သည်တစ်ယောက်ဖြစ်လာပါ\nကျွန်ုပ်တို့၏ Discord Community သို့ဆက်သွယ်ပါ\nSmart Money Trading ပညာရေး\nForex တွင်အကောင်းဆုံး Ichimoku ကုန်သွယ်မှုမဟာဗျူဟာ


အလုပ်နဲ့ပတ်သက်ပြီး ဝေဖန်နေသူ တွေကြောင့် စိတ်ခံစားနေရတယ် ဆိုတဲ့ မေ – Cele Posts\nချစ်စရာ ကောင်းပြီး ဆွဲဆောင်မှုအပြည့်ရှိတဲ့ ရုပ်ရည်ကို ပိုင်ဆိုင်ထား ရုံသာမက ချိုသာကြည်အေးတဲ့ အသံလေးကို ပိုင်ဆိုင် ထားတဲ့ မေကတော့ သရုပ်ဆောင် တစ်ယောက်အဖြစ်သာမက အဆိုတော် တစ်ယောက်အဖြစ်လည်း အောင်မြင်သူလေး တစ်ယောက် ဖြစ်ပါတယ်။ ရိုက်ကူးခဲ့သမျှ ဇာတ်ကားတိုင်း ကလည်း ပရိသတ်အားပေးမှုရရှိသလို ထွက်သမျှ သီချင်းဆိုင်းကလည်း အောင်မြင်ခဲ့တဲ့ မေကတော့ သူမရဲ့ ကြိုးစားအားထုတ်မှုကို လျှော့ချသွားခြင်းမရှိပဲ ပရိသတ်တွေ အတွက် အသစ်အသစ်သော လှုပ်ရှားမှု တွေကို ချပြဖို့ ကြိုးစားနေတာပဲ ဖြစ်ပါတယ်။ လက်ရှိမှာတော့ “Journey “ဆိုပြီး သူမရဲ့ ထွက်ပြီးသမျှ သီချင်းတွေကို ဇာတ်လမ်းလို ပြန်ဖန်တီးနေတဲ့အပေါ် အကောင်းမမြင်ပဲ ရိသဲ့သဲ့ပြောနေကြသူတွေအတွက် အခုလိုပဲ တုံ့ပြန်လာပါတယ်။\n“ထွက်ပြီးသား သီချင်း‌တွေကို ဇာတ်လမ်းလိုတွေ ရူးပြီး ပြန်ရိုက်နေတာ မဟုတ်ပါဘူး. . . 😥ကိုယ့်ပရိသတ် အစစ်တွေ အတွက် အမှတ်တရ Album လေး လုပ်ချင်လို့။ 24ရက်နေ့ထွက်မယ့် “The Journey” သီချင်းကလည်း အရှေ့ကသီချင်းတွေနဲ့ သေသေချာချာ Concept တွေချိတ်ပြီး ရိုက်ထားလို့ပါ အားလုံးသေချာစဉ်းစားစီစဉ်ပြီးမှ ရိုက်ခဲ့တာပါ။ဝမ်းနည်းတာ တစ်ခုက Covid ဖြစ်သွားတဲ့အချိန်မှာ အခြားကိစ္စတွေ အတွက် ငွေကြေးအရရော Album လေးဆက် မလုပ်ဖြစ်တော့တာပါ။ ဒါပေမယ့် အခုလို Facebook ကနေပဲတင် ရတော့လည်း ပရိသတ်တွေ အားလုံးနဲ့ Comment တွေအပြန်အလှန်ပေး၊စကားတွေပြောရ တာလည်း ပျော်မိပါတယ်။ ❤”\n“နောက်ထပ် ဝမ်းနည်းရတာက Facebook Page တွေက ပုံစံအသစ် တွေ၊ပုံစံ အဟောင်းတွေ ဖြစ်သွားတဲ့ကြားမှာ Engagement တွေကျနေတဲ့ အချိန်ဖြစ်နေတာပါ။ တင်သမျှ ပို့စ်တွေကို လူတွေ သိပ်မမြင်ရဖြစ်နေတဲ့အတွက် ဝမ်းနည်းရပါတယ်။ ဒီ “Journey ” အတွက် ကျွန်မ အများကြီးစိတ်ပင်ပန်း ရပါတယ်။ လွန်ခဲ့တဲ့ ၉လ လောက်ကတည်းက လုပ်နေတာပါ။ အချစ်သီချင်း တစ်ပုဒ်ချိုချိုလေး ဖန်တီးလိုက်ရင် ပရိသတ်ကြိုက်ကြမှာ သိပါတယ်။ ဘာလို့ဒီလိုတွေ ခက်ခက်ခဲခဲ စဉ်းစားပြီး လုပ်ခဲ့လဲ? ကျွန်မဖြတ်သန်းခဲ့တဲ့ဘဝရဲ့အစိတ်အပိုင်း တစ်ချို့ကို ကျွန်မပရိသတ်အစစ်တွေကို ဇာတ်လမ်း(သီချင်း)ထဲကနေ ပြောပြချင်တာပါ။ တချို့ ရိသလို အပြောတွေ အတွက် ကျွန်မ😣😞😢 ခံစားရပါ၏။ မပျက်သော မေတ္တာများဖြင့် မေ” ဆိုပြီး သူမရဲ့ ဖေ့စ်ဘုတ် စာမျက်နှာမှာ ရင်ဖွင့်ပြောပြလာပါတယ်။\nမေကတော့ ထွက်ပြီးသားသီချင်းတွေကို ဇာတ်လမ်း လိုပြန်ရိုက်ခဲ့တဲ့အပေါ် ရူးပြီးလုပ်တယ်ဆိုပြီး ရိသဲ့သဲ့အပြောတွေကို ခံစားရကြောင်း ပွင့်ပွင့်လင်းလင်းပြော လာတာပဲ ဖြစ်ပါတယ်။ ဖတ်ရှုပေးကြတဲ့ ပရိသတ်ကြီးအားလုံးလည်း သာယာပျော်ရွှင်တဲ့ နေ့လေး တစ်နေ့ကို ပိုင်ဆိုင်နိုင်ကြပါစေလို့ ဆုတောင်းပေး လိုက်ပါတယ်။\nအလုပျနဲ့ပတျသကျပွီး ဝဖေနျနသေူ တှကွေောငျ့ စိတျခံစားနရေတယျ ဆိုတဲ့ မေ\nခဈြစရာ ကောငျးပွီး ဆှဲဆောငျမှုအပွညျ့ရှိတဲ့ ရုပျရညျကို ပိုငျဆိုငျထား ရုံသာမက ခြိုသာကွညျအေးတဲ့ အသံလေးကို ပိုငျဆိုငျ ထားတဲ့ မကေတော့ သရုပျဆောငျ တဈယောကျအဖွဈသာမက အဆိုတျော တဈယောကျအဖွဈလညျး အောငျမွငျသူလေး တဈယောကျ ဖွဈပါတယျ။ ရိုကျကူးခဲ့သမြှ ဇာတျကားတိုငျး ကလညျး ပရိသတျအားပေးမှုရရှိသလို ထှကျသမြှ သီခငျြးဆိုငျးကလညျး အောငျမွငျခဲ့တဲ့ မကေတော့ သူမရဲ့ ကွိုးစားအားထုတျမှုကို လြှော့ခသြှားခွငျးမရှိပဲ ပရိသတျတှေ အတှကျ အသဈအသဈသော လှုပျရှားမှု တှကေို ခပြွဖို့ ကွိုးစားနတောပဲ ဖွဈပါတယျ။ လကျရှိမှာတော့ “Journey “ဆိုပွီး သူမရဲ့ ထှကျပွီးသမြှ သီခငျြးတှကေို ဇာတျလမျးလို ပွနျဖနျတီးနတေဲ့အပျေါ အကောငျးမမွငျပဲ ရိသဲ့သဲ့ပွောနကွေသူတှအေတှကျ အခုလိုပဲ တုံ့ပွနျလာပါတယျ။\n“ထှကျပွီးသား သီခငျြး‌တှကေို ဇာတျလမျးလိုတှေ ရူးပွီး ပွနျရိုကျနတော မဟုတျပါဘူး. . . 😥ကိုယျ့ပရိသတျ အစဈတှေ အတှကျ အမှတျတရ Album လေး လုပျခငျြလို့။ 24ရကျနထှေ့ကျမယျ့ “The Journey” သီခငျြးကလညျး အရှကေ့သီခငျြးတှနေဲ့ သသေခြောခြာ Concept တှခြေိတျပွီး ရိုကျထားလို့ပါ အားလုံးသခြောစဉျးစားစီစဉျပွီးမှ ရိုကျခဲ့တာပါ။ဝမျးနညျးတာ တဈခုက Covid ဖွဈသှားတဲ့အခြိနျမှာ အခွားကိစ်စတှေ အတှကျ ငှကွေေးအရရော Album လေးဆကျ မလုပျဖွဈတော့တာပါ။ ဒါပမေယျ့ အခုလို Facebook ကနပေဲတငျ ရတော့လညျး ပရိသတျတှေ အားလုံးနဲ့ Comment တှအေပွနျအလှနျပေး၊စကားတှပွေောရ တာလညျး ပြျောမိပါတယျ။ ❤”\n“နောကျထပျ ဝမျးနညျးရတာက Facebook Page တှကေ ပုံစံအသဈ တှေ၊ပုံစံ အဟောငျးတှေ ဖွဈသှားတဲ့ကွားမှာ Engagement တှကေနြတေဲ့ အခြိနျဖွဈနတောပါ။ တငျသမြှ ပို့ဈတှကေို လူတှေ သိပျမမွငျရဖွဈနတေဲ့အတှကျ ဝမျးနညျးရပါတယျ။ ဒီ “Journey ” အတှကျ ကြှနျမ အမြားကွီးစိတျပငျပနျး ရပါတယျ။ လှနျခဲ့တဲ့ ၉လ လောကျကတညျးက လုပျနတောပါ။ အခဈြသီခငျြး တဈပုဒျခြိုခြိုလေး ဖနျတီးလိုကျရငျ ပရိသတျကွိုကျကွမှာ သိပါတယျ။ ဘာလို့ဒီလိုတှေ ခကျခကျခဲခဲ စဉျးစားပွီး လုပျခဲ့လဲ? ကြှနျမဖွတျသနျးခဲ့တဲ့ဘဝရဲ့အစိတျအပိုငျး တဈခြို့ကို ကြှနျမပရိသတျအစဈတှကေို ဇာတျလမျး(သီခငျြး)ထဲကနေ ပွောပွခငျြတာပါ။ တခြို့ ရိသလို အပွောတှေ အတှကျ ကြှနျမ😣😞😢 ခံစားရပါ၏။ မပကျြသော မတ်ေတာမြားဖွငျ့ မေ” ဆိုပွီး သူမရဲ့ ဖစျေ့ဘုတျ စာမကျြနှာမှာ ရငျဖှငျ့ပွောပွလာပါတယျ။\nမကေတော့ ထှကျပွီးသားသီခငျြးတှကေို ဇာတျလမျး လိုပွနျရျိုကျခဲ့တဲ့အပျေါ ရူးပွီးလုပျတယျဆိုပွီး ရိသဲ့သဲ့အပွောတှကေို ခံစားရကွောငျး ပှငျ့ပှငျ့လငျးလငျးပွော လာတာပဲ ဖွဈပါတယျ။ ဖတျရှုပေးကွတဲ့ ပရိသတျကွီးအားလုံးလညျး သာယာပြျောရှငျတဲ့ နလေ့ေး တဈနကေို့ ပိုငျဆိုငျနိုငျကွပါစလေို့ ဆုတောငျးပေး လိုကျပါတယျ။


ဒေါက်တာလွဏ်းဆွေ: ဖေ့စ်ဘွတ်ခ်မှာ ဖတ်ရှုရတဲ့ ကာတွန်းများ (၂၁-၈-၂၀၁၃)\nဖေ့စ်ဘွတ်ခ်မှာ ဖတ်ရှုရတဲ့ ကာတွန်းများ (၂၁-၈-၂၀၁၃)\nဒေါက်တာလွဏ်းဆွေ blogspot. ရပ်တော.နားတော.မယ်\nထင်နေတာ ကြာပါပြီ ။\n.. လွန်ခဲ.တဲ. ၄-၅ လလောက်က စပြီး blogger တွေ\ncomment ရေးတာ အရမ်းနဲလာတယ် ၊\nတင်ထားတဲ. title တွေမှာ0comment တွေ များလား\nblog ရေးတယ်ဆိုတာကလည်း ဖတ်တာလောက် အဆင်မပြေဘူးလေ ၊\nဒေါက်တာလွဏ်းဆွေ site ကို ဖတ်တဲ.သူနဲသွားပါလား\nထင်မိတယ် ။ သူလည်း ထင်မှာဘဲ ၊\nအပင်ပန်းခံ blog ထောင်တဲ. ဒေါက်တာ လည်း အားလျော.\nမှာဘဲ ၊ ရပ်တော.မယ် ထင်ခဲ.တယ် ။\n.. ဘာဘဲဖြစ်ဖြစ် ဒေါက်တာလွဏ်းဆွေ တင်တဲ.\nဆောင်းပါး အကြောင်းအရာတွေရဲ. ၉၅% ကို


August 3, 2019 - Online Bunner\nအရွယ်ရောက်ပြီးသူများ ကျား၊မ မရွေးသိထားသင့်သော လိင်စိတ်နိုးထခြင်းအကြောင်းများ\nအရွယ်ရောက်ပြီးသူများ ကျား၊မ မရွေးသိထားသင့်သော လိင်စိတ်နိုးထခြင်းအကြောင်း လိင်စိတ်နိုးထခြင်း sexual arousal”သည် လိင်ဆက်ဆံရန်အသင့်ရှိသော အခြေအနေကိုခေါ်ဆိုခြင်းဖြစ်ပါတယ် လူသားတို့ လိင်စိတ် နိုးထသောအခါ ယောက်ျား လိင်တံတွင်သွေးများ ပိုမိုဝင်ရောက်လာပြီး လိင်တံတင်းမာလာပါတယ်။ ထိုအရာသည် ယောက်ျားတို့တွင် အမြင်သာဆုံးနှင့် အယုံကြည်ရဆုံးလက္ခဏာ ဖြစ်ပါတယ်။ အမျိုးသမီးများကိုလေ့လာဆန်းစစ်ရာတွင် ယောနိတွင် ဖြစ်ပေါ်လာနိုင်သော လိင်ဆက်ဆံခြင်း […]\nမန္တလေး၌ လမ်းလျှောက်လာသူ အမျိုးသားတစ်ဦး ထံမှ လက်ပစ်ဗုံးတစ်လုံးဖမ်းဆီးရမိ…..\nမန္တလေး၌ လမ်းလျှောက်လာသူ အမျိုးသားတစ်ဦး ထံမှ လက်ပစ်ဗုံးတစ်လုံးဖမ်းဆီးရမိ မန္တလေး၊ပြည်ကြီးတံခွန်မြို့နယ်၊ ၆၂လမ်းမ တွင် လမ်းလျှောက်လာသည့် အမျိုးသားတစ်ဦးထံမှ လက်ပစ်ဗုံး (၁)လုံး နှင့်အတူ စိတ်ကြွ ရူးသွပ်ဆေးပြား ၃၃၀ပြားအား ဩဂုတ် ၂ ရက်နေ့ ညပိုင်း ဖမ်းဆီးရမိကြောင်း သိရသည် မူးယစ်ဆေးဝါးတားဆီနှိမ်နှင်းရေးတပ်ဖွဲ့(၁၈)မှ တပ်ဖွဲ့ဝင်များ ည၁၁နာရီခွဲအချိန်ခန့် […]\nဆရာ၊ဆရာမများ ကလေးများကို ရိုက်လျင် ထောင်ခြောက်လနှင့် ဒဏ်ငွေ သုံးသိန်း ချမှတ်မည်ဟု\nဆရာသမားများကို အနန္တ ဂိုဏ်းဝင်များအဖြစ် ဗုဒ္ဓဘာသာဝင် မြန် မာလူမျိုးများက မှတ်ယူထားကြ သည်။ ထို့ကြောင့် ဆရာသမား များ၏ဆိုဆုံးမစကားများကို လေးစားလိုက်နာ၊ နာယူမှတ်သားကြ သည် ဆရာများအနေဖြင့်လည်း ‘ဆရာ့ကျင့်ဝတ်’ ငါးပါးဖြစ်သည့် ‘အတတ်လည်းသင်၊ ပဲ့ပြင်ဆုံးမ၊ သိပ္ပမချန်၊ ဘေးရန်ဆီးကာ၊ သင့်ရာအပ်ပို့၊ ဆရာတို့ ကျင့်ဖို့ဝတ်ငါးဖြာ’ ဟူသော […]\nရေစိုနေသောလက်ဖြင့် ဖုန်းအားသွင်းရာမှ ဓာတ်လိုက်သေဆုံးမှု….\nရေစိုနေသောလက်ဖြင့် ဖုန်းအားသွင်းရာမှ ဓာတ်လိုက်သေဆုံး မိုးနဲမြို့ နားခံကျေးရွာ၌ ရေစိုနေသောလက်ဖြင့် ဖုန်းအားသွင်းရာမှ ဓာတ်လိုက်သေဆုံးရှမ်းပြည်နယ်(တောင်ပိုင်း) လင်းခေးခရိုင် မိုးနဲမြို့နယ် နားခံကျေးရွာအုပ်စု နားခံကျေးရွာတွင် ရေစိုနေသောလက် ဖြင့် ဖုန်းမီးအားသွင်းရာမှ ဓာတ်လိုက်သေဆုံးမှု ဖြစ်ပွားခဲ့ကြောင်း မိုးနဲမြို့မရဲစခန်းမှ သိရသည်…. ဇူလိုင် ၃၀ ရက်နေ့ည ၈ နာရီအချိန်ခန့်က ဒုတိယရဲအုပ်ကျော်သီဟ […]\nသူငယ်ချင်းကို ကျောက်ကပ် လှူပေးခဲ့ပေမယ့်လည်း မခေါ်မပြောတာကို ခံနေရတဲ့ မိန်းကလေး ရဲ့ အဖြစ်\nသူငယ်ချင်းကို ကျောက်ကပ် လှူပေးခဲ့ပေမယ့်လည်း မခေါ်မပြောတာကို ခံနေရတဲ့ မိန်းကလေး ရဲ့ အဖြစ် ၂၀၁၇ နွေရာသီ တုန်းက ဆလီနာရဲ့ အချစ်ဆုံး သူငယ်ချင်း တစ်ယောက် ဖြစ်တဲ့ ရေဆာက ဆလီနာကို ကျောက်ကပ် လှူပေးခဲ့ပါတယ် ဆိုတာ အားလုံး သိပြီးသားပဲ ဖြစ်မှာပါ ကျောက်ကပ် […]\nချစ်သူတွေကြားမှာ စိတ်ထဲမှာ မသိစိတ်ကနေ နှစ်ယောက်ကြားမှာ ဖြစ်နေသောပြသာနာတွေက အိပ်မက်မှာ ပေါ်လာလိမ့်ပါမယ်။ဘယ်လို အိပ်မက်တွေဖြစ်မှာလဲ။ အိပ်မက်တွေကို သတိထားကြည့်လိုက်ပါနော်။ ၁. ချစ်သူနဲ့ပျော်ရွှင်သာယာနေသော အိပ်မက်… ချစ်သူနဲ့ကွဲရန် နီးစပ်နေလို့မြင်ရသော အိပ်မက်ဖြစ်ပါလိမ့်မယ်။ အိပ်မက်ဆိုတာ ပြောင်းပြန် စဉ်းစားကြည့်ရပါတယ်။ ကိုယ်က ချစ်သူအပေါ်မှာ တကိုယ်ကောင်းဆန်တာပဲဖြစ်ဖြစ်၊ အမြဲတမ်း အနိုင်ယူနေတာတွေက ပြသာနာဖြစ်ပါလိမ့်မယ်။ […]\nဘယ်သူမှမသိဘူးအထင်နဲ့ ရုပ်ရှင်ရုံထဲမှာ ကဲနေကြတဲ့စုံတွဲ လူမှုကွန်ရက်မှာနာမည်ကြီးနေ…..\nရုပ်ရှင်ရုံဆိုတာ ရုပ်ရှင်ကြည့်ဖို့နေရာလို့ အလွယ်အားဖြင့် အဓိပ္ပါယ်ဖွင့်ဆိုလို့ ရပါတယ် ဒါပေမယ့် မျက်မှောက်ခေတ် စုံတွဲတွေကြားမှာတော့ ဒီအဓိပ္ပါယ်ဖွင့်ဆိုချက်ဟာ အပြည့်အဝ မှန်ချင်မှ မှန်ပါလိမ့်မယ် သူတို့တစ်တွေအတွက်တော့ ရုပ်ရှင်ရုံ မီးမှိတ်ပြီး ဇာတ်ကားပြတဲ့အချိန်ဟာ- သူတို့အတွက် အခွင့်အရေးကောင်းတွေ ရယူရမယ့်အချိန် ဖြစ်နေတတ်လို့ပါ။ အခု လူမှုကွန်ရက်မှာ ပျံ့နှံ့နေတဲ့ ဗွီဒီယိုဖိုင်မှာလည်း သမီးရည်းစားစုံတွဲတစ်တွဲဟာ […]\nWLC ခရူဆာဝိတ်ကမ္ဘာ့ချန်ပီယံ ခါးပတ်ယူလိုက်တဲ့ ဒေဝ ( ရုပ်သံ )……\nWLC ခရူဆာဝိတ်ကမ္ဘာ့ချန်ပီယံ ခါးပတ်ယူလိုက်တဲ့ ဒေဝ ( ရုပ်သံ ) မြန်မာ့ ရိုးရာလက်ဝှေ့ အလွတ်တန်း ချန်ပီယံဟောင်း ဒေဝ ခေါ် ဒေ့ဗ်လက် (ကနေဒါ) ဟာ UFC ဖိုက်တာ ဆက်သ်ဘက်ဇင်စကီး (အမေရိကန်) ကို အနိုင်ယူပြီး WLC – World […]\nအိပ်ပျော်နေသောအမျိုးသမီးခြင်ထောင်အားလှန်ပြီး ခန္ဒာကိုယ်အားကိုင်ကြည့်သူ အရေးယူခံရ….\nအိပ်ပျော်နေသောအမျိုးသမီးခြင်ထောင်အားလှန်ပြီး ခန္ဒာကိုယ်အားကိုင်ကြည့်သူ အရေးယူခံရ ပဲခူးတိုင်းဒေသကြီးကျောက်တံခါးမြို့နယ်ဖဒိုမြို့ ဖဒိုရဲစခန်းအပိုင်တွင် သြဂုတ်လ(1)ရက် ည (၁၁)နာရီအချိန်ခန့်ကကင်းရွာကျေးရွာအုပ်စု ထီးလဒ်ကျေးရွာနေသူ ဦးသန်းလွင်သည် မိမိ၏နေအိမ်ဘုရားစင်ရှေ့တွင် အိပ်ပျော်နေပြီးဇနီးဒေါ်ခင်အေး(၅၂)နှစ်သ္မီးမဝါဝါအေး (၁၂)နှစ် တို့နှစ်ဦးမှာနေအိမ်၏နောက်ခန်းတွင် အိပ်ပျော်နေပါသည် ထိုသို့အိပ်ပျော်နေစဉ် ဇနီးဖြစ်သူ အိပ်ပျော်နေသောအိပ့်ခန်းဘက်မှ ကြွက်ပု ကြွက်ပု ခြင်တောင်လှန်ပြီး လိုက်စမ်းနေတယ်ဟုဓါတ်မီးထိုးပြီး အော်နေသံကိုကြားသဖြစ်ဦးသန်းလွင် အိပ်ရာမှ လန့်နိူးလာပြီး […]


MAPCO က ဒုတိယအကြိမ် ရောင်းသော ရှယ်ယာများကိုပါ စတော့အိတ်ချိန်း၌ စာရင်းသွင်းမည်\nရန်ကုန်စတော့ အိတ်ချိန်း စာရင်းဝင် ကုမ္ပဏီတစ်ခုဖြစ်သော မြန်မာ့လယ်ယာ စီးပွားရေး အများပိုင်ကော်ပိုရေးရှင်း (MAPCO)က ဒုတိယအကြိမ် ရောင်းချမည့် အစုရှယ်ယာတစ်သန်းခွဲကျော်ကို စတော့အိတ်ချိန်း၌ ရှယ်ယာ အရောင်းအ၀ယ် လုပ်ဆောင်မည့်အချိန်တွင် ယခုထုတ်ရောင်းနေသည့် အစုရှယ်ယာများကိုပါ အရောင်းအ၀ယ် လုပ်နိုင်ရန် လုပ်ဆောင်မည်ဖြစ်ကြောင်း ၄င်းကရှင်းပြသည်။\nForeign fertilizer factory deal signed\nJapan-based Mitsui says it will invest 1.2 billion yen (US$10.50 million) to buildafertilizer plant in Thilawa Special Economic Zone in cooperation with Singapore’s Behn Meyer and Myanmar Agribusiness Public Corporation (MAPCO).\nMAPCO to grow quality on 500 acres in coming rainy season\nThe Myanmar Agribusiness Public Corporation (MAPCO) is planning to plant 5000 acres under rain-fed fields this rainy season under the contract system in Twante, Dala, Kungyangone and Kawmhu townships in Yangon Region to produce pedigree paddy of quality export.\nသီလ၀ါ အထူးစီးပွားရေးဇုန်တွင် ဂျာမနီ၊ ဂျပန် နှင့် မြန်မာတို့ ပူးပေါင်းပြီး ဓာတ်မြေသြဇာစက်ရုံ တည်ဆောက် ထုတ်လုပ်ရန်\nသီလ၀ါ အထူးစီးပွားရေးဇုန် အတွင်း ဂျာမနီအခြေစိုက် ကုမ္ပဏီ၊ ဂျပန်ကုမ္ပဏီ တစ်ခုနှင့် မြန်မာကုမ္ပဏီ တစ်ခု တို့ ပူးပေါင်းပြီး ဓာတ်မြေသြဇာ စက်ရုံ တည်ဆောက် လုပ်ကိုင်နိုင်ရန် အတွက် လာမည့် ဧပြီလဆန်းပိုင်း အတွင်း လက်မှတ်ရေးထိုး မည် ဖြစ်ကြောင်း မြန်မာ့ လယ်ယာ စီးပွားရေး အများပိုင်ကုမ္ပဏီ (MAPCO) မှ သိရှိရ သည်။


မြစ်ဆုံ: ဂျပ်စတင်းဘီဘာနှင်. အဆိုတော် ဆီလီနာဂိုမက်ဇ်တို.၏ အချစ်ဇတ်လမ်း\nဂျပ်စတင်းဘီဘာနှင်. အဆိုတော် ဆီလီနာဂိုမက်ဇ်တို.၏ အချစ်ဇတ်လမ်း\nအမေရိကန်နိုင်ငံ လက်ဗီးဂတ်စ်မြို.မှာ မေလ 20 ရက် ညပိုင်းက ဘေလ်ဘုတ်တေးဂီတဆု ချီးမြှင်.ပွဲကြီး\nကျင်းပခဲ.ပါတယ်။ ဒီတေးဂီတဆုဟာ ဂရမ်မီဆုပြီးရင် အကြီးကျယ်ဆုံးသော ဂီတဆုချီးမြှင်.ပွဲကြီး တစ်ရပ်\nဖြစ်ပါတယ်။ ဒီဘေလ်ဘုတ် တေးဂီဆုပေးပွဲများမှာ အမေရိကန် ရက်(ပ်) အဆိုတော် အီမီနမ်နဲ. ကနေဒါလူ\nငယ်ပေါ.ပ်အဆိုတော် ဂျပ်စတင်းဘီဘာ တို.ဟာ အကောင်းဆုံး ခြောက်ဆုဆီ ဆွတ်ခူးနိုင်ခဲ.ကြပါတယ်။ အ\nဆိုတော် အီမီနမ်ကတော. တစ်နှစ်တာ အကောင်းဆုံးဂီတဆု ဆွတ်ခူးနိုင်ခဲ.ပါတယ်။ ဂျပ်စတင် ဟာ အကောင်းဆုံး မျက်နှာသစ် အဆိုရှင်ဆု၊ အကောင်းဆုံး ပေါ.ပ်အယ်လ်ဘမ်ဆုများ အပါအဝင် ဆုခြောက်ဆု ဆွတ်ခူးနိုင်ခဲ.တယ်လို. သိရပါတယ်။\nဒီဂီတဆုပေးပွဲမှာ အမေရိကန် နာမည်ကျော်သရုပ်ဆောင်အဆိုတော်မလေးဆီလီနာမာရီဂိုမက်ဇ်လည်း\nတက်ရောက်ခဲ.ပါတယ်။ သူမအသက်က ၁၈ နှစ်ပဲ ရှိသေးပါတယ်။ တက္ကဆက်သူ ဂိုမက်ဇ်ဟာ Wizards of Waveerly Place အယ်လ်ဘမ်နဲ. ဂီတလောကကို ၂၀၀၇ ခုနှစ်က စတင်ဝင်ရောက်လာ သူဖြစ်ပါတယ်။\nယခုသူနဲ. ကနေဒါ ပေါ.ပ်အဆိုတော်လေး ဂျပ်စတင်း ဘီဘာတို.ဟာ အဲ.ဒီဆုပေးပွဲမှာ ဆုံစည်းရာက ချစ်သူတွေ ဖြစ်သွားကြပြီလို.သိရပါတယ်။ သူတို.နှစ်ဦးဟာကိုယ်ရံတော်တွေ နှစ်ဦးစီရှိတဲ.ကြားကနေချစ်သူ\nတွေဖြစ်ကြတာလို.သိရပါတယ်။ကိုယ်ရံတော်တွေရဲ. အောင်သွယ်မှုကြောင်.လား နှစ်ဦးလုံးရဲ.အချစ်စွမ်းအားကို ကိုယ်ရံတော်တွေက မတားဆီးနိုင်ခဲ.တာလား။ ယခုအထိ ဘယ်သူမျှ မပြောနိုင်ကြသေးပါဘူး။။ ဂျပ်စတင်းဘီဘာက ယခုမှ အသက် ၁၈ နှစ်ပြည်.ခါစ။ ဆီလီနာ က လည်း ၁၈ နှစ်ဆိုတော.အသက်ချင်းလည်းတူ၊ဘဝချင်းလည်းတူ၊ဝါသနာချင်းကလည်းတူ၊တကယ်.ကို နေနဲ.လ ရွှေနဲ.မြပါပဲ။\nဒီလူငယ်အဆိုတော်လေးဟာ တကယ်.ပါရမီရှင် ပါ။ ကမ္ဘာက သူ.ကိုသိကြပါတယ်။ သူဟာကနေဒါ\nနိုင်ငံ အွန်တာရီယိုပြည်နယ် စထရန်းဖို.ဒ်မှာ ကြီးပြင်းခဲ.သူပါ။ အသက် ၁၂ နှစ်အရွယ် ကတည်းက ဂီတလောကထဲ ဝင်ရောက်လာသူပါ။ ၂၀၀၉ ခုနှစ် ဇူလိုင်လမှာတော. One Time လို.အမည်ရတဲ. ပထမဆုံး တေးအယ်လ်ဘမ် ထွက်ခဲ.ပါတယ်။ ကနေဒါ နဲ.အမေရိကန်မှာ ရောင်းအားအကောင်းဆုံးဖြစ်ခဲ.\nမေလ 26 ရက်နေ.ထုတ် မြန်မာ.အလင်းသတင်းစာထဲမှ မြင်.မောင်စိုး ရေးသား\nထားတာကိုပြန်လည် ကောက်နှုတ် ဖော်ပြခြင်း ဖြစ်ပါတယ်။\nPosted by မောင်မောင် at 01:10\nကလေးကလားဆန်တယ်လို.ဘဲ ပြောချင်ပြော.. JB က ကျွန်တော့် အကြိုက်ဆုံး အဆိုတော်ဗျ...း)


News Blog | Consulate-General of the Republic of the Union of Myanmar, Los Angeles, U.S.A\nPosted by admin on Mar 20, 2018 in News | Comments Off on Myanmar’s Statement on recent Developments in the Korean Peninsula\nကိုရီးယားကျွန်းဆွယ်တွင် လက်ရှိဖြစ်ပေါ်တိုးတက်မှုများအပေါ် မြန်မာနိုင်ငံမှ ထောက်ခံကြိုဆိုကြောင်း သတင်းထုတ်ပြန် (နေပြည်တော်၊ ၁၅-၃-၂၀၁၈ ရက်) မြန်မာနိုင်ငံမှ ကိုရီးယားကျွန်းဆွယ်တွင် လက်ရှိဖြစ်ပေါ်တိုးတက်မှုများအပေါ် ထောက်ခံကြိုဆိုခြင်းနှင့်ပတ်သက်သည့် သတင်းထုတ်ပြန်ချက်အား ဖော်ပြအပ်ပါသည်။ ——————————— (Unicode Version) ကိုရီးယားကြှနျးဆှယျတှငျ လကျရှိဖွဈပျေါတိုးတကျမှုမြားအပျေါ မွနျမာနိုငျငံမှ ထောကျခံကွိုဆိုကွောငျး သတငျးထုတျပွနျ (နပွေညျတျော၊ ၁၅-၃-၂၀၁၈ ရကျ) မွနျမာနိုငျငံမှ...\nPosted by Consul Soe on Nov 1, 2017 in News | Comments Off on UEHRD သို့ အများပြည်သူ လှူဒါန်းနိုင်ရန် ဘဏ်စာရင်းအသစ်များ အသိပေးကြေညာခြင်း\nPosted by Consul Soe on Nov 1, 2017 in News | Comments Off on Myanmar Evangelical Christian Alliance (MECA) issuesastatement\nမြန်မာနိုင်ငံ ဧ၀ံဂေလိ ခရစ်ယာန် မဟာမိတ်အဖွဲ့ချုပ် (MECA)က သဘောထားထုတ်ပြန် နိုဝင်ဘာ ၁၊ ၂၀၁၇ ARSA အစွန်းရောက်အကြမ်းဖက်သမားများ၏ အကြမ်းဖက်မှုနှင့်စပ်လျဉ်း၍ ကမ္ဘာ့ဧ၀ံဂေလိ မဟာမိတ် အဖွဲ့ချုပ် (WEA) နှင့် အာရှဧ၀ံဂေလိ မဟာမိတ်အဖွဲ့ချုပ် (AEA) တို့၏ အသိအမှတ်ပြုခြင်းခံရသော မြန်မာနိုင်ငံ ဧ၀ံဂေလိ ခရစ်ယာန် မဟာမိတ်အဖွဲ့ချုပ် (MECA) က သဘောထားထုတ်ပြန်ချက်ကို ၂၀၁၇ ခုနှစ်၊ အောက်တိုဘာလ (၂၅) ရက်နေ့တွင် ထုတ်ပြန်ခဲ့ပါသည်။ ယင်းသဘောထားထုတ်ပြန်ချက်တွင် မြန်မာနိုင်ငံ ရခိုင်ပြည်နယ်တွင် ARSA အကြမ်းဖက်သမားများ၏ အကြမ်းဖက်မှုကြောင့် ဒေသခံ တိုင်းရင်းသားများ၊ ဌာနဆိုင်ရာ...\nPosted by Consul Soe on Oct 18, 2017 in News | Comments Off on Union Enterprise for Humanitarian Assistance, Resettlement and Development in Rakhine-UEHRD ၏ အင်တာနက် စာမျက်နှာ Website လွှင့်တင်ခြင်း\n၁။ နိုင်ငံတော်၏အတိုင်ပင်ခံပုဂ္ဂိုလ် ဒေါ်အောင်ဆန်းစုကြည်က ဥက္ကဌအဖြစ် တာဝန်ယူ ဆောင်ရွက်မည့် ရခိုင်ပြည်နယ်တွင်း လူသားချင်းစာနာမှု အကူအညီအထောက်အပံ့ပေးရေး၊ ပြန်လည်နေရာချထားရေး၊ ဖွံ့ဖြိုးရေးစီမံကိန်း(Union Enterprise for Humanitarian Assistance, Resettlement and Development in Rakhine-UEHRD) ၏ အင်တာနက် စာမျက်နှာ Website ကို ၁၅-၁၀-၂၀၁၇ ရက်(တနင်္ဂနွေနေ့)တွင် စတင်လွှင့်တင်ခဲ့ပြီးဖြစ်ပါသည်။ ၂။ အဆိုပါ အင်တာနက်လိပ်စာမှာ http://rakhine.unionenterprise.org ဖြစ်ပြီး စီမံကိန်းနှင့် ပတ်သက်သည့် သတင်းအချက်အလက်များနှင့်...\nOfficial designated website of e-Visa System\nPosted by Consul Soe on Mar 14, 2017 in News | Comments Off on Official designated website of e-Visa System\nPosted by Consul Soe on Nov 9, 2016 in Blog, News | Comments Off on Holiday Announcement\nThe Consulate-General of the Republic of the Union of Myanmar in Los Angeles will be closed on November 11th, 2016 (Friday) in observance of Veterans Day and on November 14th, 2016 (Monday) in observance of Full-Moon Day of Tazaungmon. The office will open again on November 15th, 2016 (Tuesday).\n၂၀၁၇ ခုနှစ် ကြားဖြတ်ရွေးကောက်ပွဲအတွက် ကြိုတင်ဆန္ဒမဲပေးခွင့်ရစေရန် အသိပေးကြေညာခြင်း\nPosted by Consul Soe on Nov 9, 2016 in Blog, News | Comments Off on ၂၀၁၇ ခုနှစ် ကြားဖြတ်ရွေးကောက်ပွဲအတွက် ကြိုတင်ဆန္ဒမဲပေးခွင့်ရစေရန် အသိပေးကြေညာခြင်း\nPosted by Thwin Htet on Jul 13, 2016 in News | Comments Off on Tender Invitation\nPosted by Thwin Htet on Jul 7, 2016 in News | Comments Off on Hot Line Phone Number\nဖြေလျှော့ သက်သာ၊ ရက်(၁၀၀)မှသည်၊ ရွှေခေတ်ဆီသို့\nPosted by Thwin Htet on May 27, 2016 in News | Comments Off on ဖြေလျှော့ သက်သာ၊ ရက်(၁၀၀)မှသည်၊ ရွှေခေတ်ဆီသို့